
KATA PENGANTAR 


Pembangunan di bidang kebudayaan adalah bagian integral 
daripada Pembangunan Nasional. Pembangunan bidang kebudaya- 
an tidak terlepas dari pemikiran dan usaha pengembangan dalam 
bidang sastra. 

Karya sastra merupakan manifestasi kehidupan jiwa bangsa 
dari abad ke abad akan menjadi peninggalan kebudayaan yang 
sangat tinggi nilainya. Karena itu karya sastra perlu digali dan 
digarap untuk diresapi dan dinikmati isinya. 

Karya sastra memberikan khasanah sejarah ilmu pengetahuan 
yang beraneka macam ragamnya. Hasil penggalian dan pengga- 
rapan karya sastra akan memberikan rasa kepuasan rohani dan 
kecintaan pada kebudayaan sendiri yang selanjutnya akan merupa- 
kan alat ampuh untuk membendung arus masuknya pengaruh 
kebudayaan asing yang tidak sesuai dengan kepribadian dan ke- 
pentingan pembangunan bangsa Indonesia. 

Penghayatan hasil karya sastra akan memberi keseimbangan 
antara kemajuan ilmu pengetahuan dan teknologi modern di satu 
pihak dan pembangunan jiwa di lain pihak. Kedua hal ini sampai 
masa kini masih dirasakan belum dapat saling isi-mengisi, padahal 
ke3eimbangan atau keselarasan antara kedua masalah ini besar 
sekali peranannya bagi pembangunan dan pembinaan lahir. dan 
batin. Melalui sastra diperoleh nilai-nilai, tata hidup dan sarana 
kebudayaan sebagai saran kominikasi masa lalu, masa kini dan 
masa depan. 

Para pemakai dan peminat bahasa dan sastra Daerah, khu- 
susnya bahasa dan sastra Sunda, baik di dalam masyarakat maupun 
di sekolah dan di perguruan tinggi, sudah lama merasakan keku- 
rangan akan buku Sunda sebagai bacaan maupun sebagai penun- 
jang pengajaran bahasa dan sastra Sunda. 


Selain itu sesuai dengan semboyan Bhinneka Tunggal Ika? 
sepatutnya kita memelihara segala ragam kebudayaan dan bahasa 
daerah yang hidup dan digunakan dalam masyarakat kita, agar 
keanekaragamar kebudayaan dan bahasa di negara kita itu tetap 
terpelihara dengan segala keindahan dan kelincahannya. Bahkan 
perlu disebarluaskan ke seluruh pelosok Nusantara kita sehingga 
dikenal, diterima dan dirasakan sebagai milik kita bersama. 

Dengan tujuan itulah dan untuk mengisi kekurangan tersebut 
di atas, Proyek Penerbitan Buku Bacaan dan Sastra Indonesia dan 
Daerah bekerja sama dengan PN Balai Pustaka sebagai penerbit 
buku sastra yang telah dikenal sejak sebelum Perang Dunia ke-II, 
menerbitkan kembali buku-buku sastra Sunda. Bagi yang tidak 
menguasai bahasa Sunda, tetapi ingin memahami isinya, telah kami 
susun ringkasan ceritanya dalam bahasa Indonesia. 

Semoga dengan terbitan-terbitan ini kekayaan sastra bangsa 
kita yang sudah begitu lama terpendam itu dapat dikenal oleh 
khalayak yang lebih luas serta dapat menambah pengertian dan 
apresiasi terhadapnya. 

RINGKASAN CERITA 


l.  LEMBU 

Bapak Bogem memasang jerat di dalam semak belukar. 
Karena hari masih gelap, ia tak berani mendekatinya, apalagi 
karena di tempat itu kabarnya ada ular besar. Dari jauh tampaknya 
seekor lembu belang yang terjerat itu. Segera ia pulang dan dengan 
gembira menyuruh istrinya membeli garam dan rempah-rempah 
sebanyak 5 ringgit. 

Ketika Bapak Bogem tiba kembali di tempat jerat dipasang, 
yang dilihatnya bukannya lembu, melainkan seekor rusa. Kedua 
kalinya ia pulang lagi dan berpesan kepada istrinya jangan mem- 
beli garam dan rempah-rempah terlalu banyak. 

Waktu Bapak Bogem kembali lagi ke semak-semak, yang kini 
dilihatnya bukan rusa, melainkan kancil. Ia berlari lagi ke rumah, 
dan menyuruh istrinya belanja dua ringgit saja. 

Buat keempat kalinya Bapak Bogem berlari ke tempat jerat 
dipasang. Karena hari sudah agak terang, ia bisa melihat lebih jelas. 
Kancil ternyata sudah tidak ada. Ia heran sekali, karena sekarang 
yang tampak hanyalah benda putih berpindah-pindah. Ketika di- 
amat-amatinya, benda putih itu ternyata kotoran matanya pribadi. 


2. DUA PARAJI (dua dukun beranak) 

Ema Ikrem dari Belengbeng dan Ema Copet dari Karang- 
benda adalah dua dukun beranak yang terkenal. Selain menolong 
orang bersalin, mereka pandai pula mengusir jin, setan, Onom, 
gandruwo dan lain sebagainya. Mereka saling bermusuhan, saling 
ejek mengejek dan saling fitnah memfitnah. 

Pada suatu hari nyi Encih merasa sakit tulang, sakit kepala 
dan lesu badan. Ma Ikrem dipanggil dan terus memijit bagian- 
bagian badan nyi Encih yang terasa sakit. 


Keesokan harinya nyi Encih merasa lebih sakit lagi. Ketika 
Ma Ikrem dipanggil lagi, ia sedang berada di sawah. Maka terpaksa- 
lah dipanggil Ma Copet. Menurut dia si sakit menderita penyakit 
geregeseun. Tapi menurut Ma Ikrem penyakit yang dideritanya, 
ialah kalingsir. 

Ketika Ma Copet mengejek Ma Ikrem, tiba-tiba orang yang di- 
ejek itu sudah berada di dalam rumah. Pertengkaran sengit pun 
terjadilah, di mana kedua pihak saling jelek menjelekkan, saling 
tuduh menuduh dan saling tuding menuding. Karena amarahnya, 
"Ma Copet tanpa disadarinya memukul-mukul perut serta meng- 
guncang-guncang dada si sakit, sehingga nyi Encih berteriak-teriak. 
Tapi ia mendadak menjadi sembuh, karena darah menstruasinya 
tiba-tiba bisa ke luar akibat dipukul-pukul dan digancang-guncang 
tadi. 


3. JIN 


Seorang wedana bertanya kepada opasnya, percaya tidarnnya 
ia kepada jin dan setan. Opas yang takut dianggap pengecut, 
menjawab ”tidak” Wedana lalu bercerita, bahwa di tiga tempat 
dalam serambi kéwedanan orang sering menemukan hal-hal yang 
mendirikan bulu roma. 

Opas merasa 'takut sekali, tapi berpura-pura tak takut. Ke- 
betulan malam Jumat itu ia mendapat giliran jaga seorang diri, 
karena si Dikun belum pulang. Karena takutnya ia menyelimuti 
dirinya sampai seluruh tubuhnya terbungkus. Beberapa waktu 
kemudian terdengarlah suara tuk-tuk-tuk. Begitulah berulang- 
ulang. Opas mengigil dan keringatnya pun mengucur. Akhirnya ia 
penasaran, lalu dengan korek api menyala, ia memeriksa tempat 
yang diketuk-ketuk tadi. Pelakunya ternyata seekor cicak saja. 

Beberapa hari kemudian opas kewedanan dan Opas ki 
Setra sedang tidur nyenyak di serambi kewedanan. Wedana ke- 
mudian mengambil segumpal kapas dan sepinggan bedak yang 
sudah dicampuri air hangat. Muka kedua orang yang sedang 
tidur lelap itu digambari garis-garis lengkung mulai dari tengah 
dahi sampai di bawah dagu. Kedua matanya dikitarinya dengan 
lingkaran. 

Ketika kedua opas itu terbangun, mereka saling pandang 
memandang, tapi tak mampu berteriak atau bergerak. Opas 
kewedanan mencoba bergerak untuk ke luar, tapi ki Setra ter- 
peranjat. Karena itu Opas kewedanan pun terperanjat dan ber- 
teriak, ”Tolong! Tolong!” Ki Setra ketularan dan ia pun ikut ber- 
seru, ”Tolong! Tolong!” Pada saat itulah Wedana meninggalkan 
tempat persembunyiannya dan masuk ke dalam rumah sambil 
menahan tawa. 


4. SALAH POK (salah ucap) 

Ambu Uling dan nyi Uceng baru selesai memetik buah kopi 
di kebun orang lain. Mereka mencari akal, agar aman membawa- 
nya ke kampung. Menurut ambu Uling buah kopi itu sebagian 
mesti disembunyikan di perut dan sebagian lagi di paha nyi Uceng, 
supaya disangka hamil 7 bulan dan bisul. 

Ketika sampai di jembatan Cireungas, bawaan Embu Uling 
diperiksa oleh opas. Karena hanya sayur mayur, ia diperbolehkan 
jalan terus. 

Waktu nyi Uceng mendapat giliran akan diperiksa, embu 
Uling diam-diam memberi isyarat kepadanya. Hal itu diketahui 
oleh salah seorang opas, sehingga ia jadi waspada. Ketika embu 
Uling bertanya sudah berapa bulankah umur kandungannya, 
nyi Uceng menjawab, ”Tujuh pon”. Mendengar jawaban itu opas 
tertawa terbahak-bahak, kemudian menggeledah perut dan paha 
nyi Uceng. Maka terbongkarlah rahasia kedua perempuan itu. 
Mereka dibawa ke distrik buat mempertanggungjawabkan per- 
buatannya masing-masing. 


5.  ANGEUN LEKOH (sayur kental) 

Seorang kiai mempunyai mantu yang malas luar biasa, si 
Kasmun namanya. Suatu waktu kiai pergi ke hutan berburu rusa. 
Ketika diminta membawa bedil, si Kasmun menolak, sebab takut 
melanggar cadu (larangan turun temurun). Ketika kiai berhasil 
menembak rusa, si Kasmun diminta supaya cepat menyembelih 
binatang itu. Tapi si Kasmun lagi-lagi tak bersedia, karena cadu 
menyemboelih binatang. Waktu ditanya, apakah ia cadu juga mema- 
kan daging rusa, si Kasmun menjawab ”ya” . 

Sesudah daging rusa dimasak, kiai sekeluarga makan dengan 
lahapnya. Sebaliknya si Kasmun cuma makan nasi dengan sambal, 
garam dan rebus daon kacang. Ia merasa menyesal sekali, karena 
telah berkata cadu memakan daging rusa. 

Dalam hatinya ia berniat mencuri sayur rusa di malam hari- 
nya. Ketika seisi rumah tidur nyenyak, dengan diam-diam ia 
masuk ke tempat menyimpan sayur. Diambilnya sekepal nasi yang 
disimpannya dalam saku bajunya, kemudian dicelupkannya ke 
dalam sayur, pikirnya. Tetapi pada saat itu juga seekor kucing ter- 
peranjat dan berlari kesakitan. Kepalan nasi si Kasmun bukannya 
mengenai sayur rusa, melainkan mata kucing yang picak. 

Si Kamun menyumpah-nyumpahi kucing yang tak bersalah 
itu, dan bertekad akan membalas dendam. Pada suatu hari kiai 
pergi ke tempat lain menengok H. Abdullah. Tanpa diketahui 
si Kasmun, kiai tengah malam pulang kembali, dan langsung me- 
nuju ruang tidurnya. Si Kasmun terbangun dan teringat akan 
niatnya membalas dendam kepada kucing. Dengan hati-hati ia 
masuk ke kamar tidur kiai. Dilihatnya di sudut pembaringan ada 
sesuatu yang nampak bersarang di dalam bantal. Tanpa berpikir 
lagi, si Kasmun memukulinya disertai kata-kata kasar,”Enak-enak 
tidur saja, kau!” Alangkah terkejutnya kepala mertuanya. Si 
Kasmun serta merta diusir, tapi dua hari kemudian dipanggil 
kembali oleh kiai. ' 


6. SOANG (angsa) 

Aki Semplo dari kampung Cikeuyeup-girang terkenal karena 
kikirnya. Semua tetangganya benci kepadanya. 

Pada suatu hari Aki Sigung berkunjung kepada Aki Semplo. 
Kepada bekas teman sepermainannya, Aki Sigung ingin meminjam 
uang lima rupiah 80 sen buat melunasi pajaknya. Sejak mulai 
duduk di serambi muka sampai berjam-jam lamanya, aki Sigung 
mendengarkan bermacam-macam dalih dan dusta suami isteri yang 
kikir itu. Ia tak heran, ketika permintaannya untuk meminjam 
uang ditolak oleh aki Semplo dengan dalih sudah diberikan kepada 
anaknya. 

Pada suatu ketika aki Semplo berkata, bahwa jangankan 
bisa meminjamkan uang membeli angsa pun belum terlaksana. 

Maka segeralah aki Sigung berkata, ”Sebenarnya tadi aku akan 
menangkap angsa buat dibawa ke sini, tapi terlupa.” 

Mendengar angsa disebut-sebut, aki dan nini Semplo tertarik 
perhatiannya. Memang nini Semplo sudah lama ingin memelihara 
angsa, tapi mahal. Terjadilah perundingan panjang lebar mengenai 
harga. Karena terlihat harapan akan mendapatkan angsa dengan 
harga 40 sen seekor, maka ki Sigung dihormat dan diajak makan 
bersama, suatu hal yang belum pernah terjadi sebelumnya. 

Sehabis makan aki Sigung diberi pinjaman uang sebanyak 
yang diperlukannya, ditambah uang pembelian 6 ekor angsa seba- 
nyak dua rupiah empat puluh sen. Pada hari yang dijanjikan 
datanglah suruhan aki Sigung membawa keranjang kecil. Tapi 
alangkah kecewanya aki dan nini Semplo, sebab isi keranjang itu 
cuma 6 ekor anak angsa! Aki dan nini Semplo yang merasa ter- 
kecoh hanya dapat tersenyum pahit. 


7. GUGUYON DINA BULAN PUASA (Lelucon dalam bulan 

Puasa) 

Bulan puasa di suatu kewadanan di daerah Priangan. Wedana 
bertanya kepada jurutulisnya, berpuasa tidaknya ia hari itu. 
Jurutulis mengiakan pertanyaan itu. Tapi sampai di rumah ia 
menanyakan nasi kepada istérinya. Kemudian ia makan siang ber- 
sama isterinya dengan petai mentah. 

Ketika sedang asyik-asyiknya makan, datanglah wedana. 
Jurutulis dipanggil-panggilnya, tapi yang dipanggil pura-pura pergi 
ke kamar mandi. Dalam pada itu wedana sudah naik ke atas se- 
rambi. Jurutulis terpaksa menemuinya, tapi berusaha menjauhi- 
nya, karena takut kalau-kalau bau petai tercium. Tetapi wedana 
malah minta agar jurutulis duduk lebih dekat lagi. Bau petai dan 
butiran-butiran nasi pada lengan baju jurutulis membuktikan, 
bahwa ia tidak berpuasa. 

Dua hari kemudian, jurutulis mesti mengirim dua surat per- 
ingatan pedas kepada dua orang lurah. Seperti biasa ia duduk 
bersila di ujung meja wedana. Satu demi satu surat yang mesti 
ditanda tangani disampaikan kepada wedana. 

Dalam pada itu datanglah seekor kucing kesayangan istri 

wedana. Kucing itu naik ke atas kursi, lalu memakan kuwe sari- 
kaya yang tinggal dua-pertiga bagian lagi. Di samping piring sari- 
kaya ada segelas kopi susu yang masih panas. Karena sindiran halus 
jurutulis, akhirnya wedana mengaku, bahwa hari itu ia batal 
puasa, karena badannya kurang sehat! 

Kisah ketiga melukiskan suasana kumpulan bulanan di suatu 
kabupaten, di mana hadir bupati, asisten residen, kontrolir, we- 
dana-wedana, camat-camat dan para jurutulis mereka. Kesungguh- 
an rapat resmi di bulan puasa itu diseling oleh pertanyaan seorang 
camat, bisa dianggap hama tidaknya kura-kura bagi rakyat. Camat 
itu katanya menerima laporan dari seorang lurah, bahwa ada kura- 
kura menangkap seekor kambing. Pertanyaan itu mengundang ber- 
bagai perkiraan mengenai besarnya kura-kura, sehingga menim- 
bulkan suasana yang gembira. 

Kisah terakhir menceritakan tentang seorang wedana yang 
salah membaca surat pemberitahuan dari bupati. Wedana itu di- 
minta' menyediakan tiga ekor kuda, tapi yang disediakannya ter- 
nyata tiga ekor kura-kura (kuya). Kesalahan itu disebabkan oleh 
huruf da dan ya dengan aksara Sunda, yang memang hampir sama 
bentuknya. 


BUBUKA 


Jisim kuring midamel ieu buku, sanes pisan maksad nga- 
bodor, nanging maksad nyumponan kana cengengna pangajak 
hate, nya eta ngadamel rupi carios, saibarat pilandongeun; malah- 
mandar eusina tiasa ngaleungitkeun atanapi ngirangan kana sagala 
rupi kasesah, anu watekna sok ngajurung kana tereh jiga sepuh 
tea sareng sanesna ti eta, atanapi anu sok matak miceunan waktos 
pakeun ihtiar kahirupan sangkan hurip. 

Carios-carios anu kaserat dina ieu buku, kajabi ti kenging 
ngahaja ngarang teh aya deui, nya eta anu kawitna kenging nyutat 
tina wangkongan-wangkongan guguyon sobat-sobat sareng kadang- 
wargi, anu parantos kakuping dina waktos nuju kempel riung- 
mungpulung. Eta carios-carios ku jisim kuring dipilih didamel 
eusi ieu buku, nanging seueur anu dirobah, direka deui malar 
pantes ka nu dicarioskeunana. 

Malihna ti eta bilih nu maraos mendakan kecap-kecap nu 
carohag mugi ulah jadi manah, margi maksad sim kuring mah 
sanes bade jojorangan, ieu mah wungkul mung bade nyusurup 
adat sareng tabeatna jalma-jalma nu keur dicarioskeun. 


G.S. 

1. LEMBU. 


* 


”Encri,” cek Bapa Bogem ka pamajikanana, ”subuh-subuh 
dewek hudangkeun, rek neang jiret di pasir Cipaku, sugan bae 
meunang deui, saperti baheula geuning, basa urang ngarecah 
sapi tea.” 

”Aeh-aeh, kutan bapa barudak teh masangkeun jiret?” tem- 
bal pamajikanana. ”Na iraha dipasangkeunana? Bet kakara nyarita 
ayeuna ka kuring.” 

”Tadi wanci asar, basa balik barang gawe ti huma.” 

”Euleuh, lamun diparengkeun meunang deui sapi teh, cara nu 
geus kajadian, pisakumahaeun teuing atohna, mangka urang 
ayeuna keur sakitu susahna, henteu acan boga bahan keur hajat- 
hajat acan engke ari ngaberesihan barudak.” 

”Nyaaa, susuganan bae diparengkeun aya milik. Ulah kurang 
nya neneda bac ... Maca-maca kulhu atuh, tujuh balikan mah me- 
meh sasarean teh! Ulah sok dungker-dungker teuing, kawas lembu 
beunang meuncit bae manehna mah.” 

”Lain, na” geus sasadiaan ieu teh, geus ngasah gobang?” 

”Eum, bet sok ngaborongkeun lalaki! Puguh bae sadia mah. 
Meureun kadenge tadi dewek kusrang-kosreng di pipir.” 

”Eueuh panyana kuring, ngadedeluk kusrang-kosreng teh, 
ngasah pacul. Palebah mana dipasangkeunana jiret teh?” 

”Dina lebah rungkun tepus, wetaneun batu gede anu nam- 
prak tea, urut urang dariuk basa ngala suluh. Geuning harita ma- 
nehna nyokelan antanan di sisina.” 

”Eueuh enya. Dina sisi nu bala tea, deukeut cadas maribis 
anu aya paku tihang jeung tangkal kondang?” 

”Heueuh, nya di lebah dinya pisan ku dewek dipasangkeuna- 
na teh. Malah tungtung tambang jiretna oge, nya kana tangkal 
kondang eta dicangcangkeunana.” 

”Tapi mangkade, bapa barudak, ulah rek dodolo teuing di 
lebah dinya mah. Geuning kamari ieu cek bapana si Kasim, aya 
nu manggihan oray gede. Upama rek diteang poek-poek keneh 
mah, hade tempo ti kajauhan bae heula, ulah rusuh ngadeukeutan 
teuing ka nu bala, bisi enya aya oray!” 

”Cek bapana si Kasim mana, aya oray teh?” 


”Cek bapana si Kasim eta, lebak! Ari anu manggihanana, 
cenah, si Jumran, waktu manehna keur ngangon munding. Kapan 
ayeuna oge manehna masih kagegeringan keneh, baluaseun urut 
nenjo eta oray. Heug cenah huluna teh make celengeu ka luhur 
jeung arulah-arelih deuih.” 


”Oray naon, cenah?” 

”Duka teuing oray naon, da si Jumran teu nyahoeun.” 

”Sagede kumaha, cenah gedena?” 

”Ari bejana mah sagede tangkal jambe itu, tuh nu deukeut 
kana dapuran honje.” 

”Euh oray sanca, ari anu gede-gede kitu mah. Iraha cenah 
kapanggihna?” 

”Nya eta, kuring poho deui. Meureun geus tilu poe mah, 
kaopat poe ieu.” 

”Keur kumaha petana, cenah eta oray teh? Naha keur nga- 
ringkuk atawa keur ngaleor?” 

”Wallahu alam keur kumaha, da kuring teu pangangguran 
tatanya panjang. Na ku naon kitu, make mapay ngaringkuk- 
henteuna?” 

”Ah, eta bae ...... lamun ngaringkuk bisa jadi oray matuh 
di dinya, lamun ngaleor, tangtu ayana di dinya teh keur nyaba 
wungkul. Jadi henteu perlu dipikasieun teuing.” 

”Euh kitu?” . 

”Heeh, cek salakina bari ngahuleng sakeudeung semu aya 
nu dipikiran. Tidinya pok deui ngomong, ”Lain, ayeuna mah 
urang atur kieu: jeung maneh bae engke subuh neang jiret teh.” 

”Ih, ari bapa barudak!” walon pamajikanana semu nu reu- 
waseun, ”na kumaha di imah, melang! Moal hade ditinggalkeun 
ku sarerea. Heug jauh ka tatangga. Da aya barudak, geuning 

paridel pisan. Tuh wayah kieu oge geus kawas bangke bae ngaja- 
lolor.” 

”Heueuh, rada risi oge dewek mah. Eta sok inget kana cari- 
taan Bapa Samsu tea, majah aya nu keur ngala suluh ditarajang 
ku oray sanca, terus dibeulit awakna cenah, nepi ka remuk sarta 
paeh.” 


” Ari rasa kuring mah sorangan ge hade, ngan ulah ngadeu- 
keutan teuing ka nu bala, ari poek keneh mah. Lain, na kumaha 
lamun pabeubeurang bae atuh, diteangna jiret teh?” 


”Hih, atuh kaburu kapanggih ku batur, ari beurang-beurang 
teuing mah. Nyaa, moal dikumaha. Ayeuna mah geura sasarean 
bae kadinyah, bisi kabeurangan! Ulah poho, dina kongkorongok 
hayam sakali dewek hudangkeun!” 


”Har, atuh peuting-peuting teuing, da deukeut ieuh. Sapara- 
pat pal oge moal aya.” 

”Dina kongkorongok hayam kadua kalina bae, atuh!” 

”Seug!” jawab pamajikanana. 

Segor-segor Bapa Bogem kerek, kawantu di beurangna men- 
tas cape barang gawe. Di luar ngajempling pisan henteu aya dede- 
ngean kitu-kieu salian ti sora jangkrik, cikcrik jeung londok mah, 
disadana henteu eureun patembalan. Pucuk seuneu dina palita 
di tengah imah henteu cicing, luak-leok lantaran katiup angin 
nu ngahiliwir teu puguh ti mana datangnya, anu keukeuh ha- 
yangeun ngaliwat ka jero imah, make jalan kana sela-sela anyam- 
an bilikna nu marolongo. 

”Peuncit! peuncit! geuwat peuncit, bisi leup......! 

”Bapa barudak! bapa barudak! ieu ...... ieuh!” 

”Hemh ...... hemh...... Kalung kabeurangan?” 

”Lain, na aya gundam bet kabina-bina teuing, make peuncit- 
peuncitan geuning. Ngimpi naon, naha ngimpi meunang lembu?” 
cek pamajikanana bari seuri. | 

”Eum, ari maneh bet lelembueun bae. Lain, ieu teh geus 
beurang?” 

”Aeh-aeh, bet tacan tengah-peuting tengah-peuting acan. 
Kuring ge kakara rek dug ngedeng, mentas beberes.” 

”Ah, panyana teh kabeurangan. Hees deui bae, atuh,” omong 
salakina. 

DU .s—...a JED .- ser... kerr deui Bapa Bogem kerek. 

Kongkorongoook ...... ! Putridiuuuk ...... ! Keukeureukeuk! 

”Bapa barudak! Bapa barudak!” cek. Ambu Bogem. 

”Hemh,” cek salakina bari ngulisik. 

”Geus kongkorongok hayam, meujeuhna indit! Tah geuning 
di lebak geus raong..” 

”Heueuaaah ....... heueuaaah ........ ah, naa mana tunduh- 
tunduh teuing, ieu teh. Di mana eueu ........ gobang?” 

”Tuh geuning, ngagantung di balik panto.” 

”Calana?” 

”Tah, dina sampayan, luhureun hulu si Bogem! Kari nga- 
hontal bae. Mangkade, Bapa barudak, ulah dodolo teuing! Meu- 
HANG sasssisa sugan, da dampal leungeun kuring kekerenyedan 


”Wah, sok ujub! Biheung teuing kekerenyedan teh rek dipake 
nyekel halu,” cek salakina bari leumpang dalugdag-daligdeug 
ka panto. 

Reket muka panto, jut Bapa Bogem turun terus leumpang 
rada tulag-tolog tapi maksa ngagancangkeun maneh, dumeh 
sieuneun kabeurangan di jalan, jeung ingeteun yen isuk baris 
maju deui gawe nganggeuskeun paculeun di humana. 


Kakara bae meunang 3 tumbak anggangna ti imahna, pama- 
jikanana celak-celuk ngageroan, bari nonghol tina panto. 

”Bapa barudak! Bapa barudak!” basana, ”ieu dompet kating- 
galeun!” 

”Aeh heueuh,” walon salakina bari balik deui nyampeur- 
keun, ”kadieukeun, tah sakalian jeung gandawesina dina handa- 
peun anggel!” 

Sanggeus nampa dompet jeung paneker, terus Bapa Bogem 
indit deui, leumpang mapay-mapay sampalan milih anu rada caang. 
Ku sabab harita rada poek keneh, manehna henteu wanieun nga- 
deukeutan kana jiret teh, dumeh di dinya bala tea, jadi gawena 
ngan ukur tumpa-tempo ti kaanggangan bae, kira-kira 5-6 tumbak 
deui jauhna. .Barang diawas-awas kana lebah tempat jiretna, 

beh bae aya nu katembong ngabelegbeg bodas rada semu belang- 
hideung sarta katenjo jiga rada adug-adugan. ”Wah!” cek Bapa 
Bogem ngomong sorangan bari menca bawaning ku atoh, ”ka- 
beneran temen, ieuh! Gusti Allah sipat murah ........ Lembu, 
lembu belang geuning ituh nu beunang teh!” 

Ti dinya deregdeg manehna lumpat tipaparetot balik ka imah- 
na. Ti kajauhan keneh, geus celak-celuk gegeroan ka pamaji- 
kanana bari haruhah-harehoh jeung ngomong gugup paparegatan, 


bawaning ku cape, basana: ”E....... Encri!! Encri!! geu....... 
euwat meuli.... meuliuyahjeungess.... samaralimaring.... 
giteun! Lembu! Lembu belang, euy,nu......... u beunang teh!” 


Pamajikanana henteu kaburu nanya kitu-kieu, lantaran 
kabawa kaget jeung salakina harita geus ngebut manten lumpat, 
balik deui kana tempat tataheunanana. Tuluy manehna sasadia- 
an sarta milang duit keur meuli uyah katut samara lianna. 

Kocapkeun Bapa Bogem geus datang kana tempat urut nem- 
po jiretna tea; tapi harita oge manehna masih henteu acan wanieun 
nyampeurkeun deukeut, dumeh katimbang rada poek keneh. Ku 
tina ngarasa henteu sabar, tuluy lembu teh ditempo deui. Ari 
diawas-awas, bet anu tadi ngabelegbeg belang teh, geus jadi rada 
leutik katembongna. ”Aeh-aeh,” cek manehna ngomong sorangan, 
”geuning uncal ituh, nu beunang teh! Tapi naha aya uncal bet 
belang? ... Eueuh ku bawaning geus nahun, meureun,” jawab ma- 
nehna keneh di jero hatena. 

Ti dinya deregdeg deui Bapa Bogem lumpat tarik, muru 
pamajikanana, bisi geus bral manten meuli uyah jeung samara 
lima ringgiteun. Harita oge nya kitu, ti kajauhan keneh teh, 
geus gegeroan, ngan henteu pati gugup cara tadi, dumeh kaato- 
hanana rada ngurangan. 

”Encri! Encri!” omongna. 

”Euy!” jawab pamajikanana. 

“Yusu aa aa ulah tulus lima ringgiteun, meuli uyah teh! Bet 
Nyuu gens uncal geuning, nu beunang teh,la..... . lain lembu!” 

”Haaar,” cek pamajikanana bari mapagkeun ka panto, ”ari 
tadi majah lembu! Hadena bae kuring henteu acan bral, indit. 
Lamun geus bral teh mubah meureun, meuli uyah rea-rea, keur 

duit beunang hese kampal-kukumpul teh.” 

”Ah, meureun bae tadi mah rada anggang ditempona jeung 
rada poek keneh! Bongan, maneh sok rea carita teu puguh. 
Ayeuna mah geus sidik pisan uncal! Tandukna ge geus kadeuleu 
bener, mani ranggaek.” | 

”Tetela, bener?” 

”Ah, ari maneh bet sok tara percaya ka dewek! Cekeng ge 
geus henteu sak deui, uncal! Sabab geus kadeuleu bulegeranana! 
Geuwat bae geura indit meuli uyah jeung samara! Tilu ringgiteun 
ge cukup.” 

”Lain, atuh geuwat geura peuncit, bisi leupas! Heug kuring 
teu ngeunah rasa, ieuh.” 

”Uncal geus ngured dina tambang, leupas deui! Piraku, 
sugan. Geura jung bae kadituh geura indit! Lagu datang, engke 
lauk geus nyampak kari uyahaneun!” 

”Nguyahan lauk naon, bapa?” cek si Bogem bari cengkat 
jeung peupeureudeuyan. 

”Hiss cicing, bisi adi sia nyaring! Dug bae anggur geura 
ngedeng deui, peuting keneh!” omong bapana. 

”Heueuh,” cek indungna, ”ari si Bogem ku sok ngagehger- 
keun! Tuh .geuning kulisik bae si Sapri nyaring, da kacekcokan.” 

Sabot kitu Bapa Bogem geus bral deui leumpang ngabig- 
brig (satengah lumpat) muru kana tempat jiret sarta pikiranana 
geus teu sabar, hayang geura beurang, hayang geura meuncit 
uncal. 

Samemehna nepi kana tempat urut nempo jiret, manehna 
ngomong sorangan bari jongjon leumpang jeung tungkul nenjo 
kana tincakeunana, ”Naaa aya milik alus geuing, padahal lulu- 
mayanan bae tadina mah, aing masangkeun jiret teh ........ 
Keun, tandukna ku aing rek dijual, ka dayeuh; ladangna keur 
meuli iket lereng, da aing geus teu boga iket hade.” 

Sadatangna kana deukeut tataheunan tea, geus mimiti bray- 
brayan carangcang-tihang. Tapi Bapa Bogem, tetep masih henteu 
acan wanieun ngadeukeutan, da ingeteun kana beja aya Oray 
gede tea. Terus jiret teh ku manehna ditempo deui, da teu weleh 
panasaraneun. :... Astaga,” omongna, ”geuning mencek, ituh nu 

beunang teh! Naha da tadi mah gede, ari ayeuna bet beuki ngaleu- 


tikan bae?..... Wo, palangsiang awewe geus bral, inditna.” 
Derengdeng lumpat deui muru ka imahna. 
”E.... Encri! Encri!” cek manehna ti kajauhan keneh, ”ulah 


tulus meuli uyah jeung samara rea-rea, euy! Bet mencek, geuning. 
Dua ringgiteun bae balanja teh!” 

”Aeh-aeh, ari bapa barudak!” cek pamajikanana, ”cing atuh 
masing tartib, sidikkeun heula ulah sok gugup teu puguh. Ha- 
dena bae kuring tacan indit, tas mepende heula si Sapri!” 

”Ah, ulah sok kucuwas-kecewis teu karuhan, matak pasea! 
Jung bae ayeuna mah kadituh, da geus puguh pisan. Tinggal 
meuncit wungkul! Sihungna ge mani ngelik, sagede cinggir dewek! 
Di mana telebug, salang jeung rancatan?” 

”Keur naon, telebung jeung rancatan?” 

”Ah, ari maneh ku bodo! Tangtu keur nanggung daging 
mencek, da moal hade ari dipundak belegeranana mah, geuleuh 
wadukna!” 

”Aeh enya. Tuh di goah, sagala-galana oge ...... Lain, bapa 
barudak, na moal salah deui, ieu teh?” 


”Astagpirulah, keur naon atuh dewek menta telebung, ari 
boga rasa hamham keneh mah.” 

”Heug atuh, ulah gareuwah teuing bae bisi si Sapri nyaring 
deui! Kakara reup pisan bieu beunang mepende.” . 

Tidinya bral pamajikanana indit, mawa boboko rek meuli 
uyah jeung samara; salakina gura-giru ngajugjug deui kana tempat 
tataheunanana bari mawa tanggungan kosong. Barang datang 
ka dinya, geus rada caang ku balebat. Gancangna jiret teh rada 
dipaju dideukeutan bari henteu petot diawas-awas. Kira 3 a 4 
tumbak deui anggangna, Bapa Bogem ngarandeg bari dongko 
jeung panonna buncelik dipake nyidikkeun kana lebah tataheu- 
nan tea. Manehna kageteun kacida reh tambang jiretna geus 
katingal remeng-remeng ngaguliweng, tapi mencekna musna teu 
kanyahoan ngaler-ngidulna, ngan aya keneh nu katenjo saeutik 
deui, nawing bodas sarta jiga pipindahan : ti tengah-tengah kolo- 
wong jiret, elo kana tambang beulah ti luhur; ti dinya buhbeh 
katembong dina sejen-sejen tempat jaba ti eta, nepi ka aya 1—2 

enggon anu jiga dipindo dieunteupan. Disidik-sidik, naon anu jadi 
barahalana, ku manehna weleh henteu kapikir. Ku tina gede 
kapanasaranana, katurug-turug harita geus bay-brayan beurang, 
terus jiret teh disampeurkeun, leumpang lalaunan dari dodongkoan 
netelakeun anu bodas katenjona tea. 

Barang geus rada deukeut jeung kanyahoan yen euradna 
kosong, manehna cengkat terus ngahuleng bawaning ku heran, 
”Ajaib ...... ajaib kacida,” omongna lalaunan bari gogodeg jeung 
ngusap panon. Astaga .... saharita keneh beh bae : lembu belang, 
uncal nahun, mencek sihungan, katut barahala nu jiga pundah- 
pindah tempat teh, ku Bapa Bogem katenjoeun, ngajentul dina 
curukna, nya eta ...... ”kotor panon”! 

Tablo ...... samara dua ringgiteun ! 

2. DUA PARAJI. 


Ema Ikrem urang Belengbeng jeung Ema Copet urang Ka- 
rangbenda, beunang disebut dua paraji anu punjul ti nu rea malah 
geus kaceluk ka mana-mana. 

Kasohorna teh lain ngan tina marajian bae, tapi jeung kase- 
but, majah nyarahoeun kana sagala rupa panyakit jelema, anu 
tumerap di sajeroeun badan, sumawonna anu di luar mah jeung 
kawentar barisaeun nalukkeun sagala bangsa dedemit, jurig, onom, 
gandarewo jeung saterusna jadi hal kaayaan werejit, teluh, baruang 
jeung jaran-guyang teh, cek sawareh anu nyararita mah, geus aya 
dina dampal leungeunna eta dua paraji. Tah, ku ramena penyebut 
kitu, rea pisan jelema anu sieneun jeung serabeun ku maranehana- 
na teh. 

Geus mangpirang-pirang heubeulna eta dua paraji teh pare- 
heng, mumusuhan, dumeh pada sieun kaelehkeun sarta ku sabab 
kitu, duanana |. pada utapyakan alihtiar parajin-rajin nambahan 
pangartina. Jaba ti dinya, henteu petot maranehanana silih poyok, 
silih gorengkeun, silih cacampah jeung silih sebakeun ka jurig 
ka onom. 

”Naaa akang,” cek Nyi Encih urang Cijoho ka salakina 
ngaran Ki Karta, ”ku naon kuring teh bet geus tilu poe teu ngareu- 
nah badan tulang-tulang mani asa raremek.” 

”Eueuh paingan ti kamari katenjona pias kawas nu kurang 
getih, ngan henteu pok ditanya bae ku akang teh,” omong salaki- 
na. 

”Ayeuna mah komo ditambah ku lalesu, nyeri parindikan 
jeung rarieut deuih.” 

”Ih, ari kitu mah atuh ulah ngantep maneh. Keun urang 
neang Ma Ikrem ka Belengbeng, bisi katuluyan !” 

Ti dinya Ki Karta ngageroan budak awewe bujangna ngaran 

Si Minah, kira umur 12 taun sarta terus dijurung neang Ma Ikrem 
ka Belengbeng. 
. Henteu sabaraha lilana, paraji teh datang. 

”Di mana?” cek Ma Ikrem ka Si Minah di buruan imah 
Ki Karta. 

”Mangga bae ka jero,” jawab Si Minah. 

”Saha eta di luar?” cek Ki Karta tijero imah. 

”Ema, paraji tea,” walon Si Minah. 

”Aeh-aeh, mangga Ma calik ka dieu ka jero! Puguh ieu, pun 
bojo udur, cenah.” 

”Kasawat naon?” cek Ma Ikrem bari unggah kana golodog 
terus asup ka jero imah. 

”Duka teuing,” jawab Ki Karta ”da parantos tilu dinten, 
cenah, teu raraos badan.” 

”Cingan urang teang.” 

”Mangga.” 

”Punten bae atuh Ujang Karta, ieu ema cologog pisan.” 

”Ih, ulah jadi pambengan. Mangga bae lebet ka enggon.” 

Ma Ikrem asup ka pangkeng Nyi Encih; Ki Karta bijil ka 
tepas. 

”Nyai! Nyai!” omong Ema Ikrem ka Nyi Encih. 

”Kah,” jawab Nyi Encih bari hudang lalaunan. 

”Ku naon, Nyai teh?” 

”Duka teuing da parantos tilu dinten teu puguh raraosan. 
Lalesu sareng nyareri tulang deuih.” 

”Cingan ebog deui, ku ema urang teang..... Euleuh, kaling- 
sir ieuh, katumpanggan ku incok mondok!........ Ujang Karta! 
Ujang Karta! aya lisah?” 

”Lisah naon, Ma?” walon Ki Karta. 

”Lisah kalapa, ieu keur ngurut salira tuang rai!” 

”Aya.... Minah! Minah! ta Ema laladenan, mundut minyak 
kalapa; ieu aing kapalang keur ngabedahan baju kengkenan!” 

”Cing gugah heula, Nyai,” cek Ma Ikrem, ”urang peuseul 


ti pungkur. Beh dieu.... tah kituh. Euleuh, paingan geuning ieuh 
mani tararik. Nya ieu ieuh, nu ngajadikeun kasawat teh.” 
”Aduh! aduh!a”...... 8 

”Tah ieu nu goreng teh urat ieu.” 

”Aduh! Aduh!” 

”Tuh ka ema oge geus rek tepa; mimiti karasa carangkeul. 
Lumbrah incok mah sok kitu! Bareto ge basa........ 

”Aduh! Aduh!” 

PAN Aa ai jeug Basa ema meuseulan juragan Wadana jeung juragan 
Naib nya kitu, tepa; ngan hadena bae ninggangna ninggang ka 
badan, dukun, kakara ku ........ ” 

”Aduh! Aduh!” 

PA an Ku incok-incok bae mah. .... sugan..... Emh! naa 
aya salira langkoyang kieu. ., karesep para pameget ieu mah. ..!” 

Ii. aa Aa AA 

"5 . Lamun ema boga potongan awak jiga kieu, meureun 
matak meunangkeun mantri-kudang..... hi-hi hi-hi, aeh!” 

”Aduh! tah Ema, ka handap!” 

”Engke atuh, ulah sok ngaborong-borongkeun ka tukangna. 
Apan kudu dikendoran ti dieu heula......... tah.” 

”Aduh! Aduh!” 

”Tah geuning ieuh masih karenceng keneh.” 

”Aduuh! tah eta Ema, anu kacida pisan nyerina teh. Mani 
lalinu.” 

”Atuh puguh bae nu matak ku ema keur dikeureuyeuh 
dileungitkeun oge. Tah geuning ieu mani tinggarenjil. Lamun 


ku nu sejen mah moal bisa kapanggih, ieuh..... Lain, Nyai, naha 
bet teu ngala Ambu Copet, dukun anu lepus kurang uyah tea, 
anu kalah ka hayang disebut ibu bae?............. Ibu pedut!” 

”Duka teuing da akang anu ngur........ aduh! nguruskeun 
teh.” 


”Eueuh tangtu bae, da tuang raka mah geus uningaeun, 
yen pangabisana Ambu Copet teh handap, aya dina dampal suku 
ema. Pencetna oge geuning rea ayu nyebutkeun kasar, henteu 
lemes cara leungeun ema........ 

”Aduuh!” 

ba KE Tiup-tiupna, cenah henteu matih. Ari ku kitu tea 
mah, geus moal salah, kawantu tiup dukun atah keneh tea. Tapi 
ari agul-agulna mah, beu, ieu aing bisa teu deungeun. Geuning 

urang Karangbenda oge, rea nu ngala ka ema, ti batan ka mane- 
hanana teh. Nya eta atuh, mana ari jadi jelema ulah sok..... B 

”Aduh, Ema! naon eta teh, saban-saban diurutkeun ka han- 
dap, bet aya anu nyereset nyeri karasana?” 

”Naon?” 

”Eta dina panangan Ema, kawas aya anu seukeut, nurih 
kana kulit tonggong kuring!” 

”Na naon, atuh, da teu kieu-kieu... . Eueuh ieu euning tung- 
tung sosoehan kulit ramo deukeut kuku, nyuruwidil! hi-hi-hi-hi, 
puguh kamari ema teh tas ngadekan suluh! Ke atuh urang keu- 
reut heula!...... Cing aya peso, Nyai?” omongna ka Si Minah; Si 
Minah nyokot peso sarta dibikeun ka Ema Ikrem. ”Deuh siah! 
leungit, ayeuna mah. Mangga urang peuseul deui.” 

Heuleut saparapat jam......... tek-trek-perelek! 

”Aduh, munggah carangkeul geuning ka emana oge,” cek 
Ma Ikrem bari pepeta rak eureun. 

”Naha ari beuteung moal diurut?” omong Nyi Encih. 

”Ih! cumah, Nyai, bisi nyaliara! Ayeuna mah urang jampe 
bae heula. Mangga mayun ka dieu!” 

Beuteung Nyi Encih dijampe sarta ditiup jeung diusap tilu 
kali. 

”Tah, mangga ayeuna mah geura ebogkeun,” cek Ma Ikrem. 
”Raraoskeun bae heula. Keun engke pasosore ku ema baris di- 
kirim balur. Sadongkapna kudu dibalurkeun kana saluar salira, 
masing rata.” 

”Mangga,” jawab Nyi Encih. ”Dihaturanan naon atuh, Ema? 
Keur teu aya pisan kitu-kieu, ieu teh.” 

”Ah keun bae Nyai, entong nyesahkeun. Geura enggal- 
enggal damang bae kadinyah.... Atuh pangapunten, Ujang Karta, 
ema rek wangsul jeung rek babahan pilandongeunana! Engke pa- 
sosonten ema baris ngajurungan budak, nganteurkeun. Lamun 
geus dongkap, eta landong kudu dibalurkeun bae kana saluar 
salirana. Moal, sugan.... moal kalalajengan, da geus kabujeng ku 
pencet ema.” 

”Maangga. Nuhun, atuh Ema, parantos kersa maparin tu- 
lung. Ieu lumayan keur sakalieun ngagaleuh lemareun!” 

”Ah, entong! entong maparin na....... 

”Teu umum Ma, peupeuriheun ngarot henteu. Candak bae 
ulah sok nampik pangasih, pamali! Saeutik-saeutik oge, milik 
halal.” 

Golosor satalen. 

”Aduh! Aduh! Akang! Na bet beuki nyeri bae geuning ieuh, 
dina beuteung,” omong Nyi Encih ka salakina dina poe isukna. 

”Minah! Minah!” cek Ki Karta rada gugup, ”geuwat teang 
deui Ma Ikrem! Gancang kituh ka dieu!” 

”Mangga,” jawab Si Minah bari indit. 

”Masih karaos keneh, Nyai teh?” cek Ma Ikrem ti buruan 
barang datang. 

”Puguh, Ma! geuwat bae ka dieu!” jawab Karta ti jero imah- 
na. 

”Naon, babakuna nu masih karaos teh? Palangsiang landong 
kamari teh salah ngalarapkeunana.” 

”Ah henteu Ma, da ku kuring pribadi dibalurkeunana oge. 
Wengi teh aya meueusan rada senang, cenah; nanging bieu bet 
ngadadak tingjeletit deui, karasa dina beuteung.” 

”Naha da sasarina mah tara mindo, lamun dilandongan ku 
landong ti ema mah? Cingan urang rampa deui jeung urang sing- 
kahkeun, bisi aya nu calik ti Rawa Lakbok!” 

Nyi Encih dipencetan deui jeung ditumbalan sarta kanye- 
rina rada rerep. 

Isukna deui Nyi Encih geus sosongkolan deui bari ngageroan 
ka salakina; pokna, ”Kang! Aduuh! Alah tobaat! Tulungan, 
ieuh kumaha!” 

”Minah! Minah! geuwat teang deui Ma Ikrem! Kudu kairing- 
keun ku sia, geuwat!” cek Ki Karta gugup. 

Teu kungsi lila Si Minah geus datang deui. 

”Mana paraji teh?” omong Karta. 

”Teu aya keur ka sawah, cenah,” jawab Si Minah. 

”Cek saha ka sawah teh? Saha nu nyarita?” 

”Cek tatanggana.” 

”Naha ku sia atuh henteu diteang bae ka sawahna?” 

”Da jauh cenah, di Cibunian; ku kuring teh ngan ditalatah- 

keun ka tatanggana bae, supaya ari geus datang, dibejakeun 
jeung-sina buru-buru ka dieu.” 

”Lain! geuwat bae ayeuna mah teang Ema Copet di Karang- 
benda! Nyaho, sia? Bisi teu nyaho mah, tempatna teh deukeut ka 
imahna Si Nurkim! Nyaho sia Si Nurkim?” 

”Terang.” 

”Tah geuning, jung kadituh, buru-buru! Ulah diselang ulin 
di jalan! jeung kudu kairingakeun! Bisi sia poho deui mah, tata- 
nya bae di titu!” 

Teu lila Ma Copet jeung Si Minah daratang. 

”Mangga enggal, Ibu! ieu bojo sim kuring udur!” cek Karta. 

”Kasawat naon?” ceuk Ema Copet. 

”Duka teuing, ari basana mah nyareri saluar badan, cenah, 
terus katut dina beuteung sareng tulang-tulang lalinu. Mangga 
lebet bae ka dieu, ka jero!........ Minah! heug laladenan ku sia, 
bisi aya pamundutna, aing hayang ka cai heula!” 

Ambu Copet asup. 

”Aeh-aeh, geuning ieu bet geus rea jelema?” cek Ma Copet 
bari nangtung sakeudeung dina lawang jeung mapaykeun pa- 
ningalna ka duawelas jelema awewe-lalaki anu keur dariuk di 
tengah imah. 

”Ah rea oge, ngan -jentulna wungkul, kawantu nu suwung 
panemu sepi pangarti, kana hal lundang-landong sareng ngu- 
rus nu udur mah. Kabeh-kabeh geus teu ngalalangkungan Ibu 
bae, anu leuwih wacis sagala uninga,” jawab nu araya di dinya. 

”Enya. Di mana nu teu damangna teh?” 

”Eta, Ibu, di pangkeng. Mangga bae lebet.” 

”Aduuh! Tobaat!” cek nu gering bari ngajepat nangkarak 
jeung nyekel beuteungna ku leungeunna duanana. 

”Nyai! Nyai!” omong Ema Copet, ”sing eling, Eulis, ieu ibu. 
Cingan, cingan urang rampa......... Is, geuning pangdeuleu teh, 
geus aya nu ngalandongan, saha?” 

”Ma Ikereem,” jawab Nyi Encih. 

”Ma Ikrem?” 

”Sum-u-uun, aduuh!” 

”Naha atuh ari geus aya nu ngurus mah, make neang nu 
kieu?” 

”Ih, kieu eta teh asalna, Ibu,” cek Nyi Sarwi bibina Nyi 
Encih, ti tengah imah. ”Tadina Si Encih teh nitah ngahaturanan 
Ibu, ari jurungan lepat, bet los neang Ibu Ikrem....... 

| ”Euleuh! Euleuh! make ibu,” cek Ema Copet bari jebi. 
—_— Tah kitu, asalna teh,” omong Nyi Sarwi bari api-api nu 
teu ngadenge kana panyempad Ma Copet. 

”Enya,” cek Ma Copet sanggeus hatena asa kaubaran bari 
ngamimitian rek ngarampa deui kana badan nu gering. ”Dina 
naon, babakuna anu karaos teh, Nyai?” 

”Dina beut-eueung!” jawab Nyi Encih. 

”Cingan, cingan urang rampa......... Euleuh, mani panas. 
Geregeseun, ieuh. Ari cek si Ikrem, paraji kotokbongkok, panya- 
kit naon, cenah?” 

”Kal-lingsiir.” 

”Euleuh-euleuh! sugan gelo. Puguh-puguh geregeseun, disebut 
kalingsir. Tah kitu ari dukun kacingcalangna teh, sagala nyanya- 
hoanan, sagala anggeus ku ditaksir bae dilelebah, marukan...... ” 

”Sasauran naon juragan sepuh? Sasauran naon?” cek awewe 
kolot tina lebah lawang ka tepas. 

Jalma anu rea pada kaget sarta babarengan ngaralieuk, terus 
barengong bari semu rareuwaseun, dumeh narenjo Ema Ikrem 
bet geus aya-di jero imah keur leumpang lalaunan bari dangah 
ngajugjug ka enggon Nyi Encih, beungeut beureum ulat keren, 
jiga teu gimir teu risi, wani pupuh jeung musuhna. ”Euleuh! 
alamat tarung gede, ieuh,” cek nu araya di dinya di jero hatena 
bari tingparuringis bangun anu ngarandung kasieun. 

”Ieu, nu gering!” jawab Ma Copet bari ngadelekan sakeu- 
deung, ”puguh-puguh geregesan, majah kalingsir. Moal enya bae 
aya kalingsir kieu.” 

”Kieu kumaha?” 

”Rampa bae kadinya ku maneh, da pada geus boga harti 
ieuh, nu matak geus pada ganti bulu oge.” 

”Anu matak cek kaula kalingsir oge, nya eta ku sabab geus 
boga harti!” 

”Kilang boga harti, bet teu nyaho di panyakit geregeseun- 
geregeseun acan.” 


” 

”Cek saha geregeseun teh? Cek saha?” 

”Cek kaula!” 
"”Lain, kalingsir! bisi maneh teu nyaho mah.” 

”Geregeseun!” 

”Kalingsir!” 

”Geregeseun!” 

”Kalingsir” 

”Wah, maneh teh nyaho di naon. Bisa bae da embung eleh. 

Paingan rea anu ngaromongkeun goreng oge.” 


”Ka dinya mah komo, cek sarerea oge kalah ka matak olok- 
tombok seupaheun wungkul.” 

”Olok-tombok seupaheun kumaha? Olok-tombok seupaheun 
kumaha? Komo di dinya mah geuning bejana, nyeupah ongkoh, 
merekat ongkoh tina salipi wadah seupaheun nu gering teh. 
Katut ka jarum-jarum potong sok digubug dilumayankeun, keur 
kekerod.” 

”Cek saha? cek saha? Saha nu nyarita?” 

”Sakuliahna oge pada nyararita.” 

”Komo di dinya mah, saban tas marajian teh sok merekat 
kahakanan tina panyuguhan nu boga imah; majah teh: ieu kabeuki 
AING 3 c>> tai Kau dar tacan sal ieu kabeuki aing, katut ka tarasi-tarasi tutung nu 
kapanggih gular-goler mah, sok dipikarooh dipenta jeung ditung- 
kus.” 

”Di dinya ge komo, saban tas marajian teh sok ngarayah 
uyah tina kolanding di dapur nu gering, katut ka hulu-hulu peda 
urut, sok dirampid dibungkuskeun, da teu kaduga meuli teri 
bubukteri bubuk acan.” 

”Tinimbang di dinya mah, geus kaceluk sok mulungan 
sisig urut batur, ngarah poekeuneun jeung ari manggih hayam 
keur nyatu kuuk sok diudag-udag sarta direbut, majah teh nu 
kitu ge, kabeuki aing keneh!” 

Ku tina teu katahan mengkek piseurieun, Si Minah ngabara- 
katak ti tengah imah ; anu rea nungtut tingkelemet tapi rusuh- 
an barijil kaluar, dumeh piseurieun—piseurieun maranehanana 
oge geus nyarelek mawa penyon kana biwir, henteu beunang di- ' 
tahan ku diberengut-berengutkeun. 

Di buruan imah Ki Karta, mani rayap ku nu tinggarukguk 
silih tenjo jeung tingpelenting bari narungkupan biwir jeung 
nyarekelan angen sarta barang Si Minah datang nyampeurkeun, 
ger bae bitu, rame ngadu barakatak dicampuran ku nu tingpe- 
lengkung pamuluk-muluk heuheuy, anu meh biasa sok dibareng- 
an ku ulang tepak. Anu gering oge, nya kitu henteu tinggaleun, 
ngagukguk bari nangkarak jeung nungkupan sungut ku kungeun- 
na. 

”Heueuh!” cek Ema Copet bari napsu, ”da lain marebutkeun 
nu kitu patut! Tah ieu! tah....... tah cai aranna tah.” leungeunna 
ditepak-tepakkeun tarik pisan kana beuteung anu keur gering, 
bawaning ku poho jeung keuheuleun ka musuhna. ”Naha ku 
maneh dipencet ieunana? ieunana? ieunana?” bari ngageubig- 
geubig harigu Nyi Encih sataker tanaga. 

”Aya naon? aya naon?” cek Ki Karta ti luar bari gugup 
muru ka jero imahna, dumeh ngadenge sora nu keur cekcok 
jeung ngadenge pamajikanana tulung-tulungan. 

Ari datang ka jero, Nyi Encih Kasampak geus diuk bari seuri, 
da panyakitna ngadak-ngadak jadi cageur, nya eta......... getih 
palanganana harita bisa bijil, lantaran ditepak-tepak beuteungna 
jeung digeubig-geubig hariguna ku nu keur napsu tea. 

3. JIN. 


Bedug asar nitir durduran ngaramekeun kana dedengean 
sakur nu dareukeut ka dinya, tapi ari rarasaan asa combrek ta- 
riiseun, sumawonna upama ningal ka tepas kawadanan mah, 
anu sakitu iblig-ablagna jeung caneom semu geueuman, kawantu 
kawadanan model lawas, jauh kana lenglang caraang teh, suma- 
wonna ari hegar mah; kajaba ti rada poek jeung siga bala taroktek 
ku meja korsi deuih. 

Eukeur mah eta kawadanan teh sakitu cakueumna, katurug- 
turug juragan Wadana istri harita keur sepi deui, tutunggon nu 
teu damang di dayeuh sarta angkatna meh kerid-peuti; para 
putra dicandak kabeh, malah katut ka babu-babu jeung jompongna 
pisan, datang ka di jero bumi kawadanan teh, ngan tinggal ju- 
ragan Wadana jeung hiji budak lalaki bae, ngaran Si Idi kira umur 
15 taun, gandek paparin ti ramana, Kangjeng BupatidiL........ 
Di dapur, atuh nya kitu, ngan aya badega sakuren jeung anakna 
hiji, da bujang-bujang kawadanan anu sejen mah pada barogaeun 
imah sorangan. Jurutulis Wadana jeung magang, tara ngalantor ti 
peuting, dumeh harita keur kurang pagawean tulis, katurug-turug 
keur usum nayuban di desa-desa deuih, anu meh prah sok mawa 
tiiseun ka eusi imah-imah di pilemburan sejen, malah di lelewek 
tempat kawadanan oge nya kitu keneh bae. 

”Pas!”” saur juragan Wadana di tepas payun, ka upasna 
anu anyar keneh nyekel gawe, ”silaing percaya kana jurig atawa 
kana jin, euy?” 

”Eeh, naha juragan bet mariksa kitu?” cek Ki Upas di jero 
hatena bari angenna ngadadak ratug, lantaran ngadenge kecap 
”jurig” jeung ”jin”. ; 

”Sumuhun dawuh henteu,” piunjuk. Upas bari nyembah. 

”Eta, dewek teh meunang beja, majah silaing borangan, 

cenah. Lamun enya borangan, dina pagawean Upas mah lapur, 
euy, susah dipakena!” 
”Sumuhun, teu pisan-pisan. Malah sayaktosna mah, jisim 


abdi teh, ho...... hoyong mendakan ka nu sok disarebat ...... 
disarebat......... eta teh.” 
”Eta, naon?” 
”Sumuhun eta...... eueu...... Me. ju-urig.” 
”Jeung naon, deuih?” 
”Sumuhun sareng .... sareng..... en... ejin tea.” 


Juragan Wadana mesem. Terus mariksa deui. 

”Naha make hayang manggihan, kawas ka baraya bae geu- 
ning?” 

”Margi eta, mung panyebat wungkul, dupi buktina mah 
henteu aya. Malah sakalieun ..” jep Ki Upas repeh, dumeh kaburu 
ingeteun yen manehna salah, rek tuluy nyokel ka nu lain-lainna 
deui, pikasieuneunana. 

”Kumaha? kumaha? malah sakalieun ....... kumaha? coba 
tuluykeun!” saur juragan Wadana pasemon nu haripeut bari 
neuteup ka Ki Upas. i 

Nu . dipariksa kapaksa nuluykeun, piunjukna, ”Sumuhun 
eta, sakalieun ka nu disebat....... disebat....... IC aset eus 
riwa oge, jisim abdi mah pangesto, henteu acan mendakan!” 

Juragan Wadana mindo mesem bari ngabalieus, terus nya- 
rande deui bari ngadayagdag dina korsi males pangcalikanana. 

”Enya, ieu Upas teh borangan!” saurna dina manahna, ”sa- 
bab dina waktu rek nyebut: jurig, jin jeung ririwa teh bet semu 
anu aringgiseun pisan, meh teu wanieun ngepokkeun.” 

Sanggeus rada lila calik ngaheningna, anjeunna ngalahir deui, 
”Tapi enya, euy! henteu bohong. eta carita aya jurig jeung 
jin teh,” saurna. ”Sabab di dieu ge di tepas kawadanan, geus 
kajadian rea nu manggihan! Dewek mah percaya. Geura, ieu 
dengekeun: sakali, aya nu manggihan keur ngajepat, belang ce- 
nah, tuh palebah kapstok wadah iteuk jeung payung!” bulu 
punduk Ki Upas carengkat. ”Sakali deui, kapanggih keur ung- 
kleuk-ungkleukan diuk dina korsi goyang eta,” bulu punduk 
Ki Upas anu geus rek ngaredeng deui teh, mindo harudang, ma- 

lah tambah make nyiak kana kulit sirah jeung kulit tarang. 

”He-he-heh, ma.... manawi hoyongeun ngaraosan calik dina 
korsi kagungan,” omong Ki Upas maksakeun maneh ngabodor, 
dumeh sieuneun katingalieun yen manehna keur aya di jero kabur 
pangacian. 

”Heueuh,” saur juragan Wadana, api-api anu henteu nga- 
hartoseun kana kaayaan Ki Upas harita. ”Taah katilu-kalina, ka- 
panggih keur ngabelegedeg hideung, tuh palebah panto ka kamer 
tamu!” saluar badan Ki Upas kukurayeun. ”Kabeh, euy, estu 
bungkeuleukan, cek nu maranggihan teh. Tah, ari rea-rea nu nya- 
rarita kitu mah, sugan piraku bohong sajajagat.” 

Satamatna sasauran, juragan Wadana neuteup bae ningali 
ka Ki Upas. 

“NG ais duka gamparan,” piunjuk Upas, ”da..... da jisim 
abdi mah, henteu percanten bae. Sareng di yaktosna oge aya 
Kéan jurig atanapi e...... ejim, teu sawios, da saumur, jisim 
abdi henteu acan nguping aya anu diteda ku....... ku 
ku nu kitu.” 

”Heueuh, sukur, euy! ari enya mah teu borangan. Barina oge 
era ku dedegan, upama pantaran silaing seiun ku carita jurig mah.” 

”Sumuhun dawuh, aya hibar gamparan.” 

” Aeh, ari peuting engke jagaan saha, di dieu ?” 

”Sumuhun jagian jisim abdi sareng pun Dikun, upas bui.” 

”Heueuh. Tapi si Dikun mah biheung bisaeun balik ayeuna 
ti dayeuhna, da ku dewek dijurung nepungan heula juragan istri, 
bisi tulus baralik poe isuk, ka dieu.” 

Bulu punduk Ki Upas carengkat deui, lantaran ngingetkeun 
kana pikeun peuting engke, tangtu ngajagana bakal sorangan; 
heug malem Jumaah, malem anu geus prah kasebut pangliaran 
bangsa jurig duruwiksa; katurug-turug harita geus tanggal 19, 
jadi tangtu pibijileunana bulan, meh tengah peuting; lampu tepas 
kawadanan moal diseungeut, da juragan Wadana istri keur sepi 
tea; ari rek nyeungeut damar anu manehanana pribadi dina same- 
mehna bijil bulan, henteu wanieun, da geus aya dawuhan juragan 
Wadana, yen satungtung katiga keneh mah, henteu meunang 
nyeungeut damar di payun, bisi kahuruan, dumeh geus aya conto 

peuting kamarina di imah Bo Sartimah kampung Legokkondang, 
nepi ka aya 7 imah, 4 leuit jeung 1 saung lisung anu dibasmi ku 
seuneu; ari rek menta dibaturan kemit ka ronda atawa ka jalma 
sejen, geus lila henteu kaidinan, da dawuhan juragan Wadana istri, 


”bangan ari rek arunggah ka tepas teh, tara karekesed heula, nepi 
ka bangbarung mah belewuk unggal isuk jeung bongan sok gara- 
gabah kiih di curugan hareup”. Katambah-tambah ronda-ronda 
mah, harita keur gede kaperluanana, nya eta: sakuriling tempat 
kawadanan, ngawawar perkara seuneu. 

Ku lantaran ngingetkeun kana hal-hal nu kasebut bieu di 
luhur, Ki Upas ngarasa horeameun kacida sarta henteu petot 
neneda ka Nu Kawasa, supaya Upas Dikun bisa balik poe eta, ti 
dayeuhna. Tapi lapur diarep-arep bari dilanglangan ka imahna 
nepi ka bada magrib teh, henteu aya datang, malah henteu aya 
beja-bejana acan. ”Emh,” cek Ki Upas dina hatena bari merengut, 
”hanjakal tadi teh aing henteu mecak-mecak bae unjukan ka 
juragan, yen baris mawa budak keur pibatureun ngomong, tamba 
tunduh beuki sare, meureun diidinan. Ari rek unjukan ayeuna, 
isin, da geus gaaleun, lamun bubuy sampeu tea mah; heug engke 
kaciri yen aing henteu ludeung hees sorangan, di tepas kawa- 
danan; katurug-turug juragan oge ayeuna mah euweuh, kawas 
angkat ka juragan Naib, tadi teh..... Nya, apa bole buat; ti jero 
beuteung indung oge, aing teh ngan sorangan. Naha ayeuna make 
rek keok memeh dipacok?” 

Peutingna dina liwat bedug isa, Ki Upas angkaribung mawa 
samak, anggel, simbut, iteuk jeung gobang kaupasan, ngajugjug 
ka tepas kawadanan. Sadatang-datang, panonna miheulaan mariksa 
kana lebah korsi goyang, kana lebah wadah payung jeung kana 
lebah panto ka kamer paranti tatamu, da sanajan tadi manehna 
geus ngecapkeun ”apa bole buat” oge kabeh-dieunakeun mah 
kasieunna teu burung balik deui nyangkorah dina tempat asalna 
tadi. Sanggeus kanyahoan yen henteu aya kitu-kieu, tuluy milih 
pienggoneun anu katimbang rada anggang tina eta tempat anu 
tilu, nya eta dina juru tepas beulah ti kulon. Dina sajeroning 
manehna keur bebenah tempat sare, pikiranana mah henteu petot- 
petot aya dina tempat-tempat anu dipikasieun tea sarta remen 

dilieukan ka dinya. 

Saberesna bebenah, gancang ngedeng bari dikarimbun buni 
ku simbut beureum. Nyanghareupna oge ngatur maneh, nya eta 
kana bilik, da ka nu lega mah, sieuneun aya tetenjoan kitu-kieu. 

Di sajeroeun kurungan simbut, manehna ngahephep bae, 
henteu usik henteu malik, lir cacaka hileud di jero sayangna. 
Panonna henteu eureun-eureun dipeureum-peureumkeun mam- 
brih gancang sasarean; tapi ti batan daekeun reup mah, anggur ka- 
rasa rada karesed jeung remen beunta ku maneh sakeudeung, da 
karepna henteu karempugan ku pikirna, anu harita keukeuh hen- 
teu beunang dipopohokeun, inget kana carita nu ngajepat belang, 
nu ngabelegedeg hideung jeung nu ungkleuk-ungkleukan dina 
korsi goyang tea. ”Pantesna, nu ngajepat belang teh, beungkeut- 
lima 1),' cek Ki Upas di jero atina. Seak kulit pundukna ku- 
kurayeun. Leungit ingetan eta, datang nu kadua, ”Pantesna, 
anu ngabelegedeg hideung teh, dedeg; dadana rubak jeung bu- 
luan; pipina jeung gadona jembrosan; matana gede jeung molotot 
herang; huntuna nyanggereng jeung sihungan; biwirna beureum; 
buukna pondok jeung gimbal ...... hih jinkapir, etah ...... hih 
jin-kapir, etah,” cek Ki Upas di jero pikirna bari muringkak 
jeung tambah marungkut. Leungit panglelebah eta; ditema ku 
nu katilu, ”Pantesna, nu ungkleuk-ungkleukan dina korsi goyang 
teh, jangkung-begang, nepi ka meh siga rorongkong jelema anu 
geus paeh, tapi pangawasana gede, nya kuat nya bisaeun ngaleu- 
ngit, jeung upama geus dek ngagulung teh, hese, meh henteu beu- 
nang dilaan deui; saluar kulit badanna pias; sirahna gundul, ngan 
tinggal tulang wungkul; panonna celong ngan tinggal kongkolakna 
bae, tapi awas; irungna lancip, leutik jeung pondok, tulang wung- 
kul; huntuna nyanggereng jeung sihungan; pipina kemong; gadona 
ipis jeung cadok; leungeunna ranggoas; kuku-kukuna ngareluk 
sareukeut jeung paranjang; tulang igana norelak; beuteungna 
kentel; bitisna jeung pingpingna paranjang; ari leumpang, jeger, 
henteu bisaeun dongko jeung petana gugag-gigeug; diukna dina 
korsi goyang, rada nyarande bari napakkeun dampal sukuna 


1) majit beunang mungkus 

duanana kana pangdiukan, datang ka tuur-tuurna ranggakgak 
ka luhur meh antel kana gadona. Pantesna ayeuna oge, geus 
clo diuk dina eta korsi, ngan henteu acan dek ungkleuk-ungkleuk- 
an, lantaran mencrong heula ngawaskeun ka aing.” Badan Ki 
Upas henteu eureun-eureun pupuringkakan jeung suak-suak 
parat kana kulit pundak, kulit sirah jeung kulit beungeut; angen- 
na ratug; kesang badag-kesang lembut mimiti bargil. 

Terr-rok-tok-tok! trok-tok-tok! trok-tok-tok! 

Hate Ki Upas nyeblak, nepi ka tikorona meh nyekleuk teu 
bisaeun ngambekan. ”Daek-medu,” cek hatena, ”naon etah na- 
kolan kana cemped bilik, dina hulueun aing?” 

Terr-rok-tok-tok! 

”Wah! tangtu ririwa atawa ejin tea, ieuh!” Kesangna nepi 
ka ngucur; angenna tambah ratug dagdigdug. 

Terr-rok-tok-tok! 

Ki Upas jongjon bae ngahephep sarta saluar badanna nga- 


Terr-rok-tok-tok! 
Masih teu obah-obah .......... 
Terr-rok-tok-tok ! 

”Naha ririwa enyaan, kitu?” cek kereteg hatena, ”atawa ju- 
ragan Wadana, nyingsieunan ka aing, da kaciri totorolokanana 
kabeh-dieunakeunana mah, kawas diatur, heuleut-heuleutan 
jeung meh sarua carangna.......... 

”Lamun enya ririwa, naha bet mana kacida teuing?. abong- 
abong ka nu borangan...... Eueuh et....... Aa 

Terr-rok-tok-tok! 

”Euh, pedah aing borangan meureun, nu matak ririwa jeung 
jurig waranieun ngunghak teh,” kasieunna mimiti rada ngurangan. 

Terr-rok-tok-tok! 


Enya, meureun, sabab bejana oge, ari ka nu ludeungan mah, 
tara daekeun ngaheureuyan!” 

Terr-rok-tok-tok! 

”Keun, tacan.taeun mah, sia geura ..... ” Geleser leungeun Ki 
Upas obah lalaunan, dipake nyokot kerekan tina handapeun ang- 

gel. Sanggeus karampa jeung ngabijilkeun eusina sasiki sarta 
nu totorolokan geus pek deui disada, gurubug manehna hudang 
bari mukakeun simbut jeung ngerekkeun kayu api dipake ngobor- 
an kana lebah nu taralak-torolok tea. 

Ku lantaran kaget manggih nu ngagurubug, jeung tempatna 
ngadak-ngadak jadi caang, nu bogaeun dosa teh, kageteun sarta 
lumpat ngabecir naek ka luhur, mapay-mapay cemped bilik bari 
ngaragragkeun rejekina. ”Si cakcak kurang ajar,” cek Ki Upas 
ngomong sorangan bari seuri koneng jeung ngilik-ngilik ka nu di- 
ragragkeun, nya eta: bangbung tai-kotok. 

Ku sabab ti beurangna mentas cape ku gawe, dina jam 9 
oge, eta Upas geus ker kerek sare tibra, dipepende ku rupa-rupa 
soara anu tingsarengek bijil tina liang irung pribadina keneh. 

Benteng-benteng di langit, katingal tingcarileuk tingpon- 
corong, siga anu keur pada bengong ngalalajoan sagala rupa kaya- 
an, anu tembong nembrak dina saamparna bumi, boh anu heu- 
beul, boh anu geus barobah ku panggawe manusia, boh kana 
luak-leokna hate katut lalampahan jelema-jelema. Tapi eta pani- 
ngal-paningalna henteu langgeng, dumeh nungtut dipaksa diha- 
langan ku mega kiruh, anu datangna ti beulah kaler jeung kawas 
ngeureuyeuh ngamparkeun maneh ti handap maju ka luhur. Hawa 
bumi anu ti beurangna karasa panas moreret teh, henteu gancang- 
gancang bisa leungit sarta ngajadikeun gangguan gede ka jelema- 
jelema anu caricing di sakuliah geblegan tempat kawadanan, 
dumeh kabeh pada ngarasa hareudang jeung bayeungyangeun. 
”Deuh, siah! hujan, ayeuna mah,” cek patani-patani. 

Harita geus pukul 9 leuwih. Hawa panas anu henteu daekeun 
nyingkah-nyingkah tea,mimiti karasa obah ngahiliwir maju ka beu- 
lah kidul, dituturkeun ku hawa anyar anu datang ti beulah kaler, 
anu leumpangna beuki lila karasa beuki tarik, nepi ka tungtungna 
mah matak ngaguruhkeun kana sakabeh tatangkalan, anu kati- 
ngalna henteu eureun-eureun tinggarigeug, tingkuliat jeung ting- 
garupay saperti anu salusurakan bari ngahiap-hiap kana pire- 
jekieunana. Sawareh dahan-dahanana pada kawalahan, henteu 
karuateun nyangga angin anu sakitu gedena, datang ka tingdorok- 
dok rea nu peunggas. Dangdaunan anu geus karoneng puguh 

deui, prutpret paregat tina pamuntanganana sarta tingkoleang 
milu haliber di antara 2-3 tumbak. Henteu lila langit geus jadi 
angkeub sakuliahna; bentang-bentang henteu aya hiji anu ka- 
tinal. 

Baranyay!...... guludug-guludug-guludug....... ! 

”Tah geuning, hujan,” saur juragan Wadana, di tengah bumi. 

Geletruk! trok-trok! 

”Saha eta, di tukang?” 

”Sumuhun abdi,” walon hiji sora lalaki ti luar. 

”Abdi, saha?” saur juragan Wadana deuih. 

"Abdi, il seurat a 

”Eueuh sada Si Setra?” 

”Sumuhun timbalan.” 

”Aeh-aeh bagea, euy! Hiap ka dieu ka jero! Aya dawuhan 
naon, ti mama?” 

”Sumuhun teu aya dawuhan naon-naon, mung ieu bae, di- 
timbalan nyanggakeun serat sareng tutuangeun, tiibu...... Kang- 
jeng Istri!” 

Gurileng! jegurrir ........ ! 

”A'udubillahi minas saetonir rojim........... Surat naon? 
Cingan kadieuh. Hadena bae silaing teu kahujanan di jalan, nya!” 

”Sumuhun timbalan.” 

Surat dibuka sarta diwaca bari ngadeg dina handapeun 
lampu-gantung tengah bumi. 

”Heueuh”, saur juragan Wadana bari nilepkeun deui surat, 
terus digolerkeun dina luhur kenap handapeun lampugantung 
tea. ”Kumaha, mama jeung ibu teh, daramang?” 


Burinyay!...... guludug-guludug-guludug...... ! 
”Sumuhun daramang,” walon Ki Setra. 
”Mama Patih?” 


”Rama 0ge, juragan Patih, damang.” 

”Heueuh, sukur. Tingkem naon, eta teh? Coba kadieukeun 
sanga Idii! Idii!” v 

”Kaul,” walon Si Idi ti dapur. 

”Puguh juragan istri mah jeung barudak areuweuh, euy, 
keur di darayeuh!” saur juragan Wadana ka Ki Setra. 

”Sumuhun timbalan,” sembah nu dicandak sasauran. 

Baranyay! .... guludug-guludug-guludug”....! 

Si Idi datang ngadeuheusan ka tengah bumi. 

”Idi, ieu Upas Setra berean dadaharan! Eta bae deuleu, 
hidangan anu ti bi Naib tea, parurak,” saur juragan Wadana ka 
Si Idi. 

”Unjuk sumangga.” 

”Di dieu bae sina dadaharan di jero!” 

”Unjuk sumangga.” 

”Euleuh-euleuh, geuning jeruk, jeung . . kesemek, eusina ting- 
kem teh.” 

”Sumuhun timbalan,” piunjuk Ki Setra. 

”Iraha, silaing nya indit tiL........ teh?” 

”Sumuhun kamari, dinten Rebo, kinten tabuh dalapan, 
enjing-enjing!” 

”Di mana, nya sasarean peuting tadi?” 

”Di warung Ciloa.” 

”Euleuh, nya gancang, indit ti Ciloa, ayeuna geus bisa datang 
pukul.....meh satengah sapuluh, ka dieu.” saur juragan Wadana bari 
ningali jam ru nangkod kana bilik. 

”Sumuhun eta, miosna ti dinya, dina kongkorongok hayam 
sakali. Kasiangan-kasiangan di beh-dieueun tanjakan Cioray.” 

” Aeh-aeh, geuning ludeungan?” 

”Sumuhun kaleresan aya batur tiluan, anu bade malasar 
ka Ciburial.” 

Gurileng-berebet-jegurrtr!!....... Paralak! Paralak! Paralak! 

”Euleuh, gede, ieu hujan teh. Tah, mani nyeok. Geus lawas 
pisan, di dieu mah henteu hujan; ayeuna kakara rek turun!” 

”Sami bae, di L....oge nuju henteu aya hujan. Estuning matak 
hawatos kana pare! Da dumugi ka barejad bae sadaya serang- 
serang anu parantos kenging nalanduran teh.” 

”Heueuh, Kumaha balong-balong?”? 

”Balong-balong oge nya kitu bae, seueur nu saraat sareng 
barejad.” 

”Edas, nya banget enyaan, katiga teh, nya euy! Pek atuh ka 
dituh, geura dadaharan! Ke geus dadaharan, geura sasarean, cape! 

Carita mah, isuk deui bae.” Bari nyaur kitu teh, juragan Wadana 
ngadeg tina panglinggihanana, terus angkat alon ka tepas payun. 
Ki Setra tuluy dadaharan, sila andekak nyanghareupan hi- 
dangan sababaraha piring. 
”Di ditu bae engke sasarean teh, di hareup!” saur juragan 
Wadana ka Ki Setra, samulihna ti payun. ”Tapi wayahna bae 


sorangan oge, da upas-upas di dieu, areuweuh! .... Aeh, bieu basa 
silaing datang, henteu jalan ka hareup?” 
”Su....” nyelang neureuy heula sangu nu keur dicapek.... 


”henteu, ka dieu, jisim abdi mah ka pungkureun dapur!” 

”Heueuh. Idi! ieu Upas Setra geura pangngamparkeun sa- 
mak, tuh di tepas hareup! Hayu geura, aing nuduhkeun pitem- 
pateunana!” 

Si Idi ngiring juraganana ka payun. 

Samulihna deui ti payun, juragan Wadana tuluy calik dina 
korsi males, anu henteu jauh pernahna tina tempat Ki Setra 
dadaharan. 

”Sing meunang, dadaharan teh, euy!” saur juragan Wadana. 

Ki Setra henteu bisaeun ngawalon sakemek-kemek acan, 
dumeh pipina harita keur kembung duanana, kabeukahkeun ku 
sangu jeung ku perkedel sahulu disahuapkeun, kawantu anu 
ponyo mentas leumpang jauh jeung cek pikiranana tadi, meung- 
peung jonjon henteu aya nu nyaksian.” 

Juragan Wadana tonggoy calik ngahening bari nyesep su- 
Tutu Manila. Ki Setra sibanyo Teungeun. 

”Naha dahar teh teterehan teuing, Setra?” saur juragan Wa- 
dana. 

”Sumuhun parantos cekap,” walon Ki Setra bari nyicikeun 
cienteh tina poci kana cacangkirna. 

”Euleuh, di dieu mah peuting kamari, tas aya kahuruan gede 
pisan,” saur juragan Wadana. 

”Di mana?” panaros Ki Setra. 

”Di dinya di kampung Legokkondang! Nepi ka beak 7 imah... 
leuit 4, saung lisung 1, orokaya beuleum hayam, euy! munggah 
gararing. Ucing 1 deuih anu kaduruk teh. Pare mah estuning 
matak karunya pisan, mani numpuk jadi ruhak. kabeh.” 

”Kawit seuneu tina naon?” 

”Tina cempor cenah, bitu teu kanyahoan! Tah, mana engke, 
wayahna bae, euy! mopoek oge di hareup, da ari kahuruan mah, 
teu ketang keur aya hujan!” 

”Henteu sawios, da abdi oge tangtos teras mondok bae. 
Sareng ongkoh, upami aya damar mah, sok tara uah-iuh reup!” 

”Heueuh. Moal sieun?” 

”Moal.” 

”Sugan, masih borangan keneh cara baheula. Dewek mah sok 
inget bae, kana peta basa urang aya nu ngawuran di palebah 
astana-gede tea! Geuning silaing nepi ka lur samping jeung nang- 
keup pageuh kana beuheung dewek. Kumaha, masih inget?” 

”Sumuhun emut,” piunjuk Ki Serta bari seuri. ”Namung 
ayeuna mah pangesto gamparan, henteu ngaraos sieun, ku nu 
kasebat ririwa teh. Rupina bae, jadi ludeungan teh jalaran kapaksa 
ku damel dines.” 

”Heueuh, sukur, euy! Ngan sawadina bae dewek bebeja..... 
eta, di tepas hareup, cek nu nyararita mah, sok aya jurig bung- 
keuleukan culang-caling bodas, cenah. Taksiran eta, jin tina 
kiara gede nu di tampian lebak, da nu rupana kitu teh sok ka- 
panggih di tinya! Tapi geus heubeul, euy! lain anyar-anyar ieu, 
nu kapanggih di hareup teh.” 

”Ah biasa, juragan mah ari geus nyingsieunan ka aing teh,” 
omong Ki Setra di jero hatena, tapi ari bulu pundukna mah, 
keukeuh muriding. 

”Sumuhun dawuh, henteu jadi sawios, nu culang-caling 
badas mah,” piunjuk Ki Setra bari nyembah. 


Idi! Idi!” 

”Kaul!” 

”Ieu Ki Setra geura tuduhkeun kana pienggoneunana! Ka 
dieu bae jaralan ka tengah imah! Ulah ka pipir, jeblog!” 

Hujan di luar teu weleh ngagebret. Poekna a'udubillah, 
nepi ka teu katembong ngutekkeun curuk-curuk acan, cek babasan 
mah. Tapi ajaib . . naha ari gugur bet eureun, henteu aya burinyay- 
burinyayna acan. 

Ki Setra indit tina pangdiukanana, leumpangna dodongkoan 
nuturkeun Si Idi ka payun, anu pikeun nuduhkeun kana pitem- 
pateun sarena tea, nya eta anu dipernahkeunana di beh tengah, 
deukeut kana kapstok wadah payung, kira-kira satumbak leuwih 
sasiku jauhna ti tempat Ki Upas kawadanan nu geus sare nye- 
grek teh. 

Kabeneran waktu Ki Setra — satengah ditungtun ku Si Idi — 
datang kana pienggoneunana; eta upas kawadanan keur nga- 
jempling pisan sare tibra, dumeh rada anyar keneh mentas lilir, 
katurug-turug kapepende ku ngaguruhna sora cihujan. 

Sora teteken juragan Wadana dina wadah payung troktrak, 
lantaran kadupak ku leungeun Ki Setra. 

”Sst!” cek Si Idi. 

” Ari ilaing, di mana nya sare, Idi?” omong Ki Setra.. 

”Sst! ulah bedas teuing, kang! jeung ulah gareuwah, bisi 
juragan geus ka pajuaran! Kuring mah sare dijero, jeung juragan.” 


”Mihape parakedel dewek, euy! Tadi acan kadahar kabeh! 
Keun ajang isuk-isuk sasarap!” harewos Ki Setra ka Si Idi bari cu- 
pacipi ngarampaan tunggul tihang kapstok, rek ngaitkeun bajuna. 

Sanggeus Si Idi masrahkeun hiji simbut keper salaer boreleng 
ka Ki Setra, tuluy manehna asup ka jero bumi, leumpang la- 
launan jeung jejengkean, dan dawuhan juraganana ”pacuan ulah 
rek leumpang gublag-gublig jeung ngomong bedas.” 

Sainditna Si Idi, Ki Setra tuluy ngagojod, disimbut buni, 
dumeh harita hawa kacida tiisna. Henteu lila reup manehna sa- 
sarean tibra. 

Kira jam 11, juragan Wadana angkat ka tepas payun. Barang 
kauninga yen Ki Upas kawadanan jeung Ki Setra geus sarare 
tibra? tuluy anjeunna lebet deui ka jero bumi, angkat purat- 
perot bari jejengkean. Henteu lila, gurutak deui sumping ka 
payun bari nyandak kapas sajembol jeung mangkok sahiji, dieusi 
ku wedak beunang ninyuh ku ciasak rada panas, tina teko dina 
keren panaheuran cai, nu nagog di tengah bumi. Ti dinya terus 
eta dua upas anu keur sarare teh, dicolengan lalaunan ku eta ci- 
wedak haneut kuku, ngajareplok meh dua-dua ramo rubakna. 
Ari nyolenganana diculang-calingkeun, nya eta: tina tengah- 

tengah tarangna, dat ka handap nepi kana tungtung irungna; 
geus kitu dina tarangna dipalang ka gigir; panonna diguliwengan 
ku sirkel bodas; gadona henteu kaliwat, diusap, minangka ja- 
janggotanana. Hal nyolenganana beunang disebut hese oge, tapi 
juragan Wadana sabar bae ngeureuyeuh nepikeun kana kaho- 
yongna, ”atuh anggeus-anggeus tilu parapatna!” saurna dina 
manahna. Upama anu keur dihiasan, kauninga rek usik, gancang 
anjeunna nyentok pananganana sarta liren sakeudeung, engke 
sanggeus jelemana katimbang tetep deui sarena, pek deui dipulas. 
Kitu bae nepi ka rek anggeus jeung lirenna. ”Rek anggeus” cek 
sim kuring........... nya eta dumeh Ki Upas kawadanan mah, 
panonna ngan kaguliwengan sabeulah jeung gadona kausap di 
beh sisi, henteu dina tengah-tengahna pisan, lantaran waktu keur 
diculang-caling, sasareanana nyangigir jeung sok remen usik, 
malah anu sakali mah, usikna make teterusan, noelkeun ramo 
leungeunna sakeudeung kana lebah anu keur dipulas. Demi anu 
saurang deui mah, estu bangke malulu, meureun cek jalma ahli 
sirik anu ningal kana petana basa dahar perkedel tea mah, ka- 
wantu: nya capeeun urut leumpang jauh, nya tunduheun urut 
nyaring sajajalan, nya beuteungna rada buncir keneh, da tadi 
daharna kokomoan. Atuh dihiasanana teh, lindeuk pisan, lir nge- 
cet arca beunang nyokot ti candi Mendut atawa ti Borobudur 
bae. 

Sanggeus anggeus ngahiasanana sarta beres nyingkahkeun 
pedang ki Upas kawadanan katut bedog Upas Setra, tuluy ju- 
ragan Wadana nyumput ngintip-ngintip di nu buni. 

Langit mimiti braybrayan rek lenglang deui, lantaran hujan 
keur ngeureuyeuh ngaleutikan, katurug-turug harita bulan geus 
bijil, malah geus aya di beh luhur. 

Dina jam duawelas, ret bae beunang disebut sagala rupa 
pada eureun; hujan ngan tinggal ngeprulna wungkul, tapi rada 
kandel, mawa balukbuk surem kana titingalan; angin meh teu 
kaciri ngendagkeun dangdaunan-dangdaunan acan; sora gumuruh 
leungit, sora jelema henteu aya, bancet ear teu kadenge, nu pu- 
guh mah asa jempe tariiseun, matak keueung panineungan, sa- 
ngeuk turun-turun acan; cikaracak tingkareplik, tanda hujan geus 

lekasan; sorot bulan ngaganggayong, mere caang ramyang-ramyang 
kana tepas kawadanan. Juragan Wadana, harita masih tetep aya 
dina tempat pangintipanana. Ku tina ngaraos kesel, tuluy anjeun- 
na nyandak keusik sarta ditungtut ditenggor-tenggorkeun ti ka- 
jauhan kana bilik lebah tempat sare Upas kawadanan. 

Trek!.... gorolong!.... cek harusna sora keusik panenggor. 

Ki Upas ngalilir bari kuliat jeung malik nyanghareup ka 
tengah tepas. Ras inget kana kasieunna; tuluy beunta niat nye- 
lang sakeudeung nenjo kana tempat anu tilu tea. Barang bray..... 
hatena munggah ngalenyap, reh ningal aya nu boreleng ngajepat 
dina deukeut kapstok wadah payung. Tapi eta kareuwasanana 
ngan sakeudeung, dumeh kaburu disusul ku panyangka, yen 
eta nu ngajepat teh, Upas Dikun, ”ada kaciri tadi sore, basa 
aing ngaliwat ka buruan imahna, pamajikanana kadeuleu keur 
ngeber-ngeber simbut boreleng di tepasna,” cek dina atina. ”Ari 
rek digeuingkeun ayeuna jeung dibawa ngomong, asa teu pupu- 
guh! Ah, anggur rek hees deui bae.” Tuluy Ki Upas marungkut 
deui. 

Triak uu —..... gorolong! 

Puringkak bulu-bulu punduk Ki Upas carengkat, tapi tetep 
bae ngahephep. 

Trék!. sans... gorolong! 

”Eeh.... naon, ieuh?” cek pikir Ki Upas. ”Palangsiang, lain 
kang Dikun, eta nu ngajepat belang teh!” Tapi manehna tong- 
goy cicing henteu usik henteu malik. 

TAN; aénussig gorolong! 

Seak saluar kulit badanna kukurayeun. ”Beu! boa jurig, 
eta nu ngajepat teh. Tapi palangsiang cara tadi, basa ku cakcak 
tea, aing kabobodo.” 

Ki Upas tetep bae morongkol, ngahephep ngadedengekeun 
bari kucap-kiceup di sajeroeun simbut, tapi ari hatena mah, harita 
geus ngurel ngarasa panasaran hayangeun netelakeun. ”Keun, 
lamun sakali deui aya nu ngeretek, ku aing rek dibuktikeun, 
eta nu ngajepat teh.” 

Erek! ass osang gorolong! 

Kapanasaranana nyelek; angenna nuruktuk namburan atawa 

madungdungkeun ngajak wani; tuluy hudang jeung ngodong- 
kang-lalaunan, ngadeukeutan ka nu keur sasarean tea, bari ngawas- 
ngawas kana lebah beungeutna ...... ”Daek medu! naon, ieuh?” 
cek dina hatena bari ngarandeg jeung ngahuleng; pangacianana 
kabur bari nyentok mawa ambekanana sakeudeung. Sajongjongan 
mah manehna molohok bae kasima nenjokeun kana lebah cu- 
lang-caling beungeut baturna sarta sakeudeung-sakeudeung panon- 
na ngareret mapay kana jepatna ....... ”Aduh! jangkung pisan,” 
bulu pundukna teu petot muriding, saluar awakna kukurayeun, 
angenana ratug, kesang badag kesang lembut barijil. 

Sanggeus ingetanana rada kumpul deui, tuluy manehna ngo- 
dongkang mundur saeutik; ti dinya mengkol mapay bilik saroja 
(sarigsig) tepas kawadanan, niat ngajugjug kana lebah tangga 
golodogna, engkena baris turun ka taneuh jeung rek lumpat 
neang batur. Dina sajero keur kokodongkangan teh, panonna 
mah henteu petot mureleng kana lebah beungeut nu keur sasa- 
rean tea. Ari jalanna pikeun turun kana tangga golodog teh, 
henteu aya lian kacaba kudu ngaliwat kana lebah tunjangeun 
Upas Setra. | 

Sabot keur ngodongkang leungeunna ngadupak iteuk ma- 
nehhanana pribadi anu disarandekeun kana eta saroja tepas, da- 
tang ka eta iteuk ngagolosor terus ngagoprak ragrag kana lampit. 
Ki Setra kageteun, tuluy nyaring jeung nyengkatkeun sirahna 
nenjo kana lebah tunjangeunana. Barang ret, bet aya nu keur 
candukul bari ngadesek kana bilik saroja tepas; manehna terus 
hudang lalaunan, seja nyidikkeun eta nu candukul, ”tangku 
bangsat” cek dina atina. Tapi barang diawas-awas kana lebah 
beungeutna, manehna ngaranjug bari ngucap, ”laillaha ilelloh! 
jurig-sabeulah, ieuh!” tapi ngan di jero hatena bae. f 

Dina sajongjongan mah eta dua jalma mani uleng papen- 
crong-pencrong, pagede-gede panon, pakuat-kuat megeg ambe- 
kan, bari ngaharephep henteu usik henteu malik, da rek arobah 
pada teu aya tangan pangawasana, rek ngagarero pada henteu 
barisaeun pok, dumeh tikorona asa parongpet. 

Lila-lila Ki Upas kawadanan miheulaan inget sarta tuluy obah 
lalaunan seja maksakeun maneh ngodongkang kana lebah tangga 

golodog. Ki Setra anu harita keur ngarasa tagiwur ngurus pikira- 
nana jeung molohok mata simeuteun, rada ngorejat bari nga- 
gilirkeun badanna rek dipake nuturkeun nyanghareupan jurig- 
sabeulah. Ku korejatna badan Ki Setra, Ki Upas kawadanan 
ngagebeg terus ngagero tarik, ”Tulung! tulung!” Ki Setra oge 
kabawa milu ngagero ”tulung-tulungan” dibarengan ku bara- 
katak seuri Si Idi ti curugan. Juragan Wadana katingal ngojeng- 
kang ka luar tina panyumputanana, angkat ngungkug lebet ka 
jero bumi bari ngagukguk jeung mungkuk nahan pigumujengeu- 
nana. 

4. SALAH POK. 


”Euy!” 

”Kula!” 

”Geus meunang rea?” 

”Ah, meunang bae sakalieun keur meuli parab aseupan 
sapoeeun mah, da hararese!” 

”Enggeus bae atuh, bisi kaburu datang nu boga jeung geus 
beurang teuing, ongkoh.” 

”Hayu.” 

Ti dinya eta dua awewe nu ngaromong teh, areureun dina 
handapeun hiji tangkal kai, nu kahiji ngaran Ambu Uling kira 
umur 42 taun, nu kadua ngaran Nyi Uceng kira umur 29 taun. 

”Cingan neuleu, beubeunangan teh,” cek Ambu Uling. 

”Tah geuning, ngan sakitu,” jawab baturna. 

”Euleuh geuning rea. Sarua bae jeung beunang kula, eta 
Maha. sea tuh.” 

”Kira-kira aya sabaraha katieun nya, engke lamun geus 
tuhur?” 

”Nu mana? Ieu beunang kula jeung beunang euyna?” 

”Enya!” 

”Ah, meureun aya bae 7 eponeun mah.” 

”Naon, epon?” 

”Epon, sahandapeun kati!” 

”Eueuh enya. Tapi kumaha mawana? Kuring mah sieun. 
Mangka ayeuna keur sakitu weritna! Geuning di sasak Cireungas 
oge sok dijaga-jaga bae, ku upas.” 

”Ih, gampang. Ulah sok kurang akal, ari jalma hirup mah. 
Kieu, geura: ieu kabeh, ayeuna urang hijikeun bae heula, da 
sarua reana. Engke di imah, urang ratakeun, bagi dua. Ayeuna, 
bawa ku euyna bae sorangan, sakabehna.” 


50 


”Ah, teu wani, sieun!” 

”Ih, ke heula ulah sok rusuh nyebut teu wani. Kapan aya 
akalna. Ieu kopi teundeun tah di dinya!” nunjuk kana beuteung 
nyi Uceng. ”Sawareh, di dinya!” nunjuk kana lebah pingpingna. 
”Tah geus kitu, euyna kudu bisa pisan, api-api nu keur reuneuh 
jeung bisul dina pingping! Geura hayu, urang dangdan tuh di 
ditu.” 

Ti dinya eta dua jalma, arindit kana tempat anu rada singkur. 
Tuluy Nyi Uceng didangdanan ku Ambu Uling, nepi ka beres 
teu aya cawadeunana. 

”Deuleu ituh,” cek Ambu Uling bari suka-seuri, ”nyeples 
pisan anu keur reuneuh tujuh bulan teh. Katurug-turug pantes 
ku narimbang kana kangoraan euyna. Cing pecak-pecak leum- 
pang bari dedengklukan saperti anu nyeri bisul....... Tah kituh, 
alus, beres.” 

”Ah, enya bae. Ku kuring mah teu kapikir, akal ieu teh.” 

”Tah, mana ulah sok susah-susah teuing, ari lumaku baba- 
rengan jeung kula mah. Da ngaran Ambu Uling teh, lain orok 
peuting tadi; lain bantrak-bantrakeun nu kurang paham.” 

”Hi-hi-hi-hi, taksiran, anu keur reuneuh enya oge, moal beda 
ti kieu, nya?” 

”Sst! ulah ngomong tarik-tarik teuing, bisi aya jelema! 
Jeung papacuan, engke mah di nu rea jelema, ulah rek seuseurian 
tambuh laku.” 

”Ah, moal, seuri soteh kuring mah, ayeuna bae di dieu. 
Engke mah tangtu mengkek maneh.” 

”Heueuh. Tah ayeuna, kieu: kadieukeun eta boboko anta- 
nan teh urang bawa ku kula! Tah sok tumpangkeun kana aisan.... 
tah kituh. Heng ayeuna geura maut pager, keur iteuk euyna, 
tuh. geuning aya nu geus ngagoler. Hayu urang ngabismilahan 
indit! euyna leumpang lalaunan ti pandeuri, kula ti heula! Engke 
ku kula didagoan di sasak Cireungas. Barang tangtu di dinya 
kula baris tatanya, ka euyna. Ku euyna kudu dijawab, masing bisa, 
hartikeun pananya kula.” 

”Hade,” walon Nyi Uceng bari ngarampa beuteungna. 

”Mangkade poho, kudu dedengklukan tea! jeung lamun 

engke di sasak, ku kula ditanya geus sabaraha bulan nya reuneuh, 
euyna kudu ngajawab: geus 7 bulan kituh, da kudu mapantes 
kana melendungna eta, nu aya dina beuteung.” 


”Moal, moal poho, sakitu-kitu bae mah. Ngan ari dedeng- 
klukan mah atuh engke bae, ari geus deukeut ka sasak.” 

”Ih, kudu ti dieu mula! Na kumaha, engke lamun paamprok 
jeung upas di satengah jalan? Atawa lamun kadeuleueun ti ka- 
jauhan?” 

”Aeh enya. Hayu, atuh!” 

”Hayu!” 

Ti dinya bral eta dua jalma arindit. Ambu Uling ngadigdig 
leumpang ti heula, bari ngais dua boboko wadah rupa-rupa lalab 
beunang ngundeur; Nyi Uceng nikreuh leumpang lalaunan bari 
dungklak-dengkluk kundang iteuk pager. 

”Ieu kopi,” cek Nyi Uceng ngomong sorangan, ”kabehna teh 
lamun geus tuhur, cenah aya 7ep..... ep..... epen..... aeh 


rek poho deui, nyebut epon teh. Tah si anu 7 epon, dibagi dua, 
jadi meureun.... kaopat satengah sewang, saurangna. Nu aing rek 
dijual kabeh. Ladangna keur meuli samping!..... Naha mahi kitu 
piduiteunana? Jeung samping kumaha nu baris dibeuli ku aing 
teh?” 

Sabot keur mikir kitu, manehna jongjon bae tungkul, leum- 
pang dungklak-dengkluk maju ngaler. Barang cengkat........... 
beh bae saung sasak Cireungas teh tembong ti kajauhan, nga- 
jepat hideung ngujur ngetan, dumeh jalanna di lebah dinya, 
rada mengkol ka wetan. Breh bungkeuleukanana saung sasak 
Cireungas, breh gambar polot upas-upas nu sok ngajaraga di 
dinya, ngalangkang dina jero panon Nyi Uceng. Dibangbalerkeun, 
weleh henteu daekeun leungit, malah anggur beuki nyacas katenjo 
katut kumis jeung godeg nu makena. Tungtungna hatena jadi 
ngageter, ratug nepi ka matak pias kana kulit beungeutna; ba- 
danna rada ngeleper, pikiranana geus henteu daekeun nyingkah- 
nyingkah, asa aya dina lebah sasak bae sarta cuscos naksir kana 
rupa-rupa pikasusaheun anu baris kapanggih engke di dinya. 
Sakitu deui manehna makna bae maju, da inget kana kahayangna 

rek meuli samping tea. 

Harita poena bengras kacida. Langit katembong beresih meh 
henteu aya mega nu ngabalaan. Hawa dina saluhureun keusik 
tengah jalan, katingal oyag jeung tingbaranyay semu harerang, 
bawaning ku panasna nongtoreng. Hiji heulang ruyuk henteu 
eureun-eureun disada gulak-gelik bari ngalayang di luhur di awang- 
awang, cek sawareh nu nyarita mah ”keur nangtang hujan” 

Dina tungtung sasak Cireungas, kira-kira 172 pal jauhna tina 
kaca-kaca pakemitan, rea jelema anu keur pada areureun ngariuh- 
an dina handapeun kai. Tanggungan-tanggungan babawaanana, 
ngaberes dijajarkeun sisi kuta, da di jeroeun sasak mah, dilarang 
henteu meunang dipake eureun. 

Dua upas pulisi, katingal dariuk dina salu awi leutik boga 
tukang dawet (cendol), anu geus ngabaku unggal poe sok dagang 
di dinya. Kawajibanana eta upas-upas, nya eta keur megat jalma- 
jalma nu marawa kopi gelap, dumeh beubeunangan kopi anu 
dijarualan ku jelema-jelema ka gudang, ku Nagara kauninga mun- 
dur. Upas nu saurang diukna teh teu jongjon, sakeudeung-sakeu- 
deung jung nangtung, tuluy luncat atawa ngajegang boh dongko 
atawa ngodongkang, bari ngopepang pepeta ku leungeunna, 
nya eta dumeh keur alewoh nyaritakeun lalampahan manehna 
pribadi waktu keur ngudag jeung nangkep bangsat hayam. 

Demi upas pulisi nu saurang deui mah, jongjon bae diuk 
ngarumbaykeun sukuna ka handap bari tumpang tuur, ngade- 
ngekeun sakalian ngarep-ngarep kana carita baturna tamat, baris 
ditumbu ku lalakon manehanana pribadi, tina hal meunangkeun 
bangsat. 

Dina lebah pikaresepeunana, ger jalma-jalma teh saleuseurian. 

Sabot kitu, jebul Ambu Uling datang sarta leumpang noyod 
rek asup ka sasak, henteu nolih ka nu keur ngarariung nanggap 
carita. 

”Eh, ema! Ulah eureun di sasak! Mawa naon, eta?” cek upas 
nu keur diuk bari indit rek nyampeurkeun ka Ambu Uling. 

”Sumuhun lalab, juragan Upas!” jawab Ambu Uling. 

”Lalab naon? Coba ngilikan.” 

”Mangga.” 

Boboko lalab diecagkeun di nu rada iuh. 

”Wayahna bae, nya! da puguh parentahan nagara!” omong 
Upas. 

”Henteu sawios, juragan! kawantos dawuhan nu agung. 
Bisi aya kopi tea, atanapi nanaon, larangan menak,” jawab Ambu 
Uling. 

Lalab digaer ku Upas nepi ka dasar bobokona pisan. 

”Eta naon, dina aisan?” cek Upas. 

”Sumuhun lalab keneh,” jawab Ambu Uling. 

”Ambo-ambo, nya beuki lalab, ema mah. Mani sababaraha 
kerehil!”” 

”Aah bubuhan urang padusunan abdi mah, ana barang teda 
ngan karo lalab! Moal cara juragan, saban tuang teh meureun 
sareng parakedel.” 

Ki Upas rada ngaberegegeh, boga rasa asa naek harkat. Sang- 
geus. beres ngagaradahan aisan Ambu Uling, tuluy balik deui 
kana tempat pangdiukanana tadi, rek numbu carita baturna, 
anu harita geus deukeut kana panganggeusanana. Tapi baturna 
henteu mere tempo, dumeh sanggeus namatkeun lalakonna nu 
kahiji, manehna gura-giru nyambung ku lalakonna nu kadua, 
datang ka upas nu mentas ngagaradahan lalab Ambu Uling teh 
kapaksa ngelehan maneh jeung ngadengekeun deui, da pikiranana 
moal hade ngalanggar carita batur. 

Nu cacarita jongjon alewoh; nu ngadarengekeun meh repeh 
henteu aya nu nyoara, salian ti ari dina waktuna kudu ngagoongan 
mah, atawa sakali-kalieun nanya ari aya kecap boh omongan 
upas nu teu kahartieun. Nyi Uceng tembong ngarentang ti ka- 
jauhan, leumpang bari dungklak-dengkluk kundang iteuk pager; 
beuteungna mondoyot, pingpingna kembung siga nu bareuh. 

Ti anggangna keneh oge, Ambu Uling geus pek meta ngi- 
ceupan ka Nyi Uceng bari nunjuk pondok sakeudeung ka Upas. 

Kabeneran tunjukna kareret ku Upas anu keur diuk tea; 
atuh manehna caringcing ngintip-ngintip kalakuanana eta dua 
awewe; Upas anu keur rame carita oge, eureun da ditoel ku ba- 
turna. 

Barang Nyi Uceng geus rada deukeut, gorowok Ambu Uling 

ngomong, ”Aeh-aeh, ku naon, euyna bet dungklak-dengkluk?” 
basana. 

”Pu... puguh nyeri bisul, ieudi... di... dina pingping!” 
jawab Nyi Uceng rada arapap-areupeup bari remen nyelang nga- 
lieuk sakeudeung nenjo ka Upas duanana. 

”Na di mana, ayeuna teh nya matuh? bet asa geus lawas 
naker tara papanggih?” 

”Dii ... ” ngalieuk deui ka Upas”... di Cikedokan!” 

” Ari ayeuna, pulang ti mana?” 

”Ti nya tii ............... ti tonggoh!” 

”Pangdeuleu kula teh, bet kawas keur melendung deui?” 

”Enya!” tembalna bari ngalieuk deui ka Upas. 

”Geus umur sabaraha?” 

*”Umurtujuh..... tujuh ep..... Pasan epon!” tembalna 
bari ngarampa kana beuteungna. 

Barakatak Upas nu keur diuk teh seuri, bari indit nyampeur- 
keun ka Nyi Uceng, ”Na, aya nu reuneuh bet geus umur 7 pon? 


Ha-ha-hah! geuning kopi wungkul ieuh, reuneuhna teh! Dasar 
akal jalma jahat. Hayoh! milu ka distrik!” 

”Bisulna, kang! bisulna!” cek Upas nu sahiji deui. 

”Ha-ha-hah! bisulna ge, kopi keneh bae, geuning ieuh. Tuh! 
geuwat susul jeung tahan ema nu mawa lalab tadi!” 

Upas nu resep carita tea, lumpat nyusul Ambu Uling, sabab 
dina waktu Nyi Uceng mimiti rek digaradah oge, Ambu Uling mah 
geus ngebut indit gagancangan. 

”Saha ngaran maneh?” cek Upas nu ngurus Nyi Ujeng bari 
muka notes jeung ngodok patlot tina pesak bajuna, tungtungna 
terus dilamot. 

”Sumuhun Uceng.” 

”Hah! naon? Baruk ucing!” 

”Uceng.” 

"Eueuh Uceng........ nya? Sing terang atuh, ngomong teh; 
matak salah nuliskeunana!” 

”Sumuhun.” 

Terus ditulis ku aksara tingrampeol..... Uteng..... cenah, 

cek dina tulisanana. 

Sabot kitu, jebul Ambu Uling datang, diiringkeun ku Upas 
nu saurang deui tea. 

”Mangga ieuh nyelehkeun, kang! Dikumahakeun?” omong 
eta Upas bari haruhah-harehoh. 

”Garadah lebah kelekna, bisi munikeun kopi di dinya!” 
walon baturna bari jongjon nulis. 

”Edas kabagian babanggana, ieuh.” 

”Mangkade aya bawangna, juragan!” Omong hiji jelema. 

”Puguh nya eta pisan banggana teh, sieun aya anu huar-heor 
teu karuhan!” walon Ki Upas purunyus bari ngarampaan badan 
Ambu Ulingku.......... tungtung indung sukuna. 


5. ANGEUN LEKOH 


Hiji kiai kagunganeun hiji mantu lalaki, ngaranna Si Kas- 
mun. 

Eta Si Kasmun geus kaceluk pisan yen jalma ngedul, asup 
kana golongan pamelidan kelas hijina, nya eta rombongan jalma 
anu sok dibasakeun ”daek nyapek embung ngoprek” tea. Ku 
ngedul-ngedulna, nepi ka ari rek dahar teu aya cai Oge, kajeun 
henteu sibanyo heula, da mumul nyokot. Ari karesepna ngan 
ulin; lamun henteu ulin heuay jeung kuliat atawa nundutan bae, 
malah dina hiji mangsa mah aya kajadian nu luar biasa, nya eta 
waktu di bumi Kiai keur pakepuk sararea digarawe, manehna 
mah anggur ngaleos lalajo wayang; lagu dahar jol datang, da 
beuteungna mah perlu dieusi. Dilumayankeun dianggo mantu 
soteh ku Kiai, awahing ku dipisuka ku putrana bae jeung Kiaina 
sabar, datang ka sanajan sagala piwaranganana ku Si Kasmun 
dipungpang oge, Kiai meh tara barang geureuh sarta henteu 
weleh ngeureuyeuh nganasehatan jeung makieuhkeun, sangkan 
lila-lila manehna bisa jadi jalma bageur jeung daekan. 

Geureuha Mas Kiai keur ngadeg (nyiram) sarta keukeuh 
hoyongeun tuang angeun daging uncal, munggah geus asa kop bae 
saurna. ”Beu! atuh langka, nu kitu mah, da euweuh beulieun!” 
saur Kiai satengah rempan manah. 

Tina hayoh diperedih, tungtungna anjeunna kapaksa miwa- 
rangan nambut bedil ka nu jadi lurah, keur nyumponan ka- 
hoyong istrina, da aya basa majah matak ngelay ka budak, lamun 
teu dilaksanakeun kahoyongna teh. 

Gancangna mah geus sadia bae baris moro uncal ka leuweung. 

”Mun!” saur Kiai ka Si Kasmun. 

”Nun!” walon mantuna. 

”Moal hade teu digugu, itu embuna hayangeun angeun da- 


57 


ging uncal! Cing urang moro ka leuweung Nyangkueuk, sugan 
Allah marengkeun!” 


”Mangga.” 

”Heug atuh, ieu bedilna geura jingjing! Mangkade bae, da 
geus dieusi!” 

”Ah, 'teu wantun, ama! da kuring mah cadu ti karuhun, 
tara ngajingjing bedil!” 

”Dipanggul, atuh! ari cadu ngajingjing mah!” 

”Manggul nya kitu, cadu deuih. Cindekna mah cadu ka- 
deukeutan-kadeukeutan acan, ku bedil teh.” 

”Nya heug bae atuh! Keun ku ama, dibawa. Asal daek nga- 
baturan.bae ka leuweung.” 

”Mangga.” 

Geus kitu bral Kiai angkat ka leuweung diiring ku Si Kasmun. 
Kiai siga rebo, nya nyoren gobang, nya manggul bedil, nya nga- 
jingjing rantang sangu bebekelanana, da Si Kasmun awad teu 
narangan jeung keur incok dina puhu leungeun duanana, basana 
mah. 

Di sapanjang jalan, Si Kasmun teu kaur balas katinggaleun, 
da leumpangna rada ngaleyed katambah-tambah sok diselang mu- 
terkeun heula papanggalanana, anu saban poe tara incah-incah 
tina pesak bajuna. 

”Mun! ari hidep masih inget, kana pisuruk ama dina perkara 
rukun Islam tea?” saur Kiai bari jongjon angkat tungkul, lengkah 
angger jeung ngeureuyeuh, tanda hoyong geura cunduk ka nu 
dijungjung. 


Repeh...... teu aya jawabanana. 

”Mun!” saurna deui bari nyelang ngalieuk ningali ka tukang. 
” Aeh-aeh, mana Si Kasmun teh?.. eueuh itu, geuning. Keur naon? 
Bet kawas keur nenjokeun papanggalan.” Tuluy bae Kiai ngaleos 
deui neruskeun angkatna bari ngamanahan lampah mantuna. 
”Kulu napsin daikatul maot sagala pakarepan, tangtu aya eureunna 
AA a NAN Emh keueun bae, mangke oge ari geus ngarasa weleheun 
mah tangtu eureun, mulang deui kana asalna tadi,” saurna dina 
manahna bari jongjon angkat mapay-mapay jalan satapak paranti 

nu rek ngarala suluh atawa ngarala sejen-sejen pangasilan leuweung 
lian ti eta. 

Si Kasmun nyusul sarta harita geus aya deui di pungkureun 
Kiai. 

Hiliwir angin ti wetan mawa tiis kana badan; 

dedengean rupa-rupa, tapi asa jempe pisan; 

pepengeng pating ngerengeng, tonggeret banen jerjeran; 

julang, rangkong tinggayabag, lutung rayap dina dahan; 

angkeub ceudeum titingalan, rasa asa samagaha; 

ati ketir, badan melang, tanda leuweung keur disorang; 

leuweung-ganggong rumpil bala, nu ngaran Nyangkueuk tea; 

hoe, kai guguyunan, pabeulit pakuat-kuat; 

silih surung silih halang, hayang jadi pangluhurna; 

rasa teu diparosea, lir pada ngarajalela. — 

Geus kitu kersaning Rabul, alamin ...... henteu acan buas oge 
Kiai Sindang ngalebetan ka nu bala pisan, geus jol aya hiji uncal 
— jajalon datang kana jalan satapak di payuneunana, kira-kira 5 a 6 
tumbak jauhna. Uncal ngarandeg jeung balangah nenjo ka beulah 
sejen, henteu nyahoeun yen di sabeulahna deui, aya jelema; se- 
muna pangkituna teh awahing ku tarik milik anu keur kagungan 
kakandungan tea bae; katurug-turug estu kabeneran, dumeh 
harita Kiai angkatna mapag angin, jadi hawa jelema henteu bisa 
kaambeu ku eta uncal. 

Barang ret oge ningali kana eta uncal, Kiai ke ngecag- 
keun rantang, masang katut ngabekasan bedilna....beledug!.... 
kudupung. 

”Tuh! geuwat Kasmun, peuncit! Geuwat peuncit!” saur Kiai 
bari gura-giru dongko sarta gugup nyabut cucuk anu nyugak kana 
dampal sampeanana dina waktu keur ngabedil. 

”Ah, nunuhun, ama! da kuring mah cadu peupeuncitan!” 
walon Si Kasmun. 

”Hm! ari engke, kana dagingna, cadu ngadahar, deuih?” 

Pa Aa sami bae, cadu.” 

”Heug, atuh!” 

Uncal dibujeng sarta geresel dipeuncit. ' 

”Hayu bantuan ngagotong Mun, sugan kaduga!” saur Kiai. 

”Euleuh! lain pagawean lumayan, eta mah,” cek Si Kasmun 
di jero hatena sarta pok ngawalon ka Kiai, ”Ngagotong uncal 
nya kitu, kuring mah cadu, ama!” 

”Edas na aya cadu munggah ngaruntuy! matak moal aya 
gawe eta mah,” saur Kiai dina manahna. 

Kabeneran harita datang dua jelema anu rek ngarala suluh 
ka leuweung. Uncal digarotong ka bumi Kiai. Sadatang-datang 
tuluy direcah dibagi-bagi; juragan Camat dihaturanan pingpingna; 
lurah nya kitu, da anu boga bedil, lebe meunang dagingna ongkoh, 
huluna ongkoh; kabeh: jurutulis, tua kampung, pulisi jeung ulu 
desa, henteu kalarung pada kaceretan gaganting, sumawonna 
jalma-jalma nu salembur jeung Kiai mah, kurenan, randa duda 
walatra pada kaduum saeutik sawang, da saur Kiai itung-itung 
hajat, rejeki sarerea! 

Uncal hiji, ambrin sapada harita, ledis ka peujit-peujitna, 
beak ka tulang-tulangna cek pabasan pantun tea mah. 

Salelembur guyur ku nu ngarasakan daging uncal, anu mang- 
gang, anu ngurusuk, anu ngangeun herang jeung salian ti eta. 
Geus komo deui di bumi Kiai: Nyi Mariah, nya eta bojona Kiai 
Kasmun, katingalna geus cuhcih bae, nya manggang, nya nga- 
goreng, nya nyemur; sawareh diangeun lekoh, nepi ka uplek ko- 
neng jeung hinyay, bawaning ku gajih sarta pepek samarana. 

Si Kasmun ngarasa hanjakaleun kacida, dumeh manehna geus 
nyebutkeun cadu ngadahar daging uncal. ”Cing, hayang nyaho, 
naha tega, mitoha teh kitu, ka aing?” cek hatena bari teu eureun- 
eureun ngeusikeun hawa pelem nu nyambuang tina angeun kana 
liang irungna. ”Ah piraku, sugan, da ka batur-batur oge geuning 
sakitu balabahna, babagi; geus komo ka aing mah, da salaki anakna 
jeung nu nganganteur ka leuweung deuih. Upama engke ditawaran, 
aing rek daek sarta rek ngaku : ngamimitian nyoba-nyoba mi- 
ceun kacadu dahar daging uncal, jeung lamun acan seubeuh, rek 
menta deui, daku : ngahaja hayang nyaho ngadoja kacaduan ku 
ngadahar rea.” 

Sanggeus popolahna beres, tuluy pasakan-pasakan daging 
uncal teh, dirariung jeung ditaruang, rame balakecrakan; tapi 
ngan ku tiluan bae, nya eta: ku Kiai, ku istrina jeung ku Nyi 

'Mariah, ari Si Kasmun mah teu ditawaran-tawaran acan, sarta 
dadaharanana ngan karo sambel, uyah jeung seupan daun kacang, 
malah wadahna oge diteundeunna rada dipisahkeun, henteu adek 
kana wadah-wadah dina hidangan Kiai, sabab bisi matak batal 
kana kacaduanana, upama diantelkeun kana wadah-wadah papa- 
sakan daging uncal mah saur Kiai. 

Nyimas Kiai jeung Nyi Mariah, katingalna garawok naker 
jeung rame trangtrengtrong papinter-pinter metakeun sendok; 
tingsuruput, tingbelewek, tingcareplak, bari recok salasauran 
ngosom, nyafrioskeun tina hal kapelemanana panggang daging un- 
cal, geus komo deui angeunna, nepi ka Kiai oge mapay-mapay 
mariksakeun saha nu mopolahkeunana jeung naon anu dijieun 
sambarana. 

Si Kasmun ulatna jauh tina bear teh sarta hatena ngarasa 
nalangsaeun pisan; dadaharanana cuhal-cahel siga cawerang, 
malah neureuyna sangu oge, mindeng diguguntur ku ciatah, 
dumeh genggerongna rada sirik, meh teu daekeun nampa kana 
rejekina anu kurang babauranana. Dina sajero keur dadaharan 
bari sila diuk rada ngarendeng di sakencaeun rubiahna, hatena 
mah henteu kira-kira ngarep-ngarepna kana ditawaran dahar 
pasakan daging uncal ku Kiai atawa ku nu sejen teh; panonna 
geus ret deui, ret deui bae nenjo kana angeun tea, anu kacida 
matak deungdeuleueunana ku uplek konengna, ku hinyayna 
jeung ku tingkarambang goreng bawang beureumna; irungna 
sok mindeng rada dijungjungkeun dipake nandean seungitna, 
pelemna tina eta angeun; tapi ku eta kalakuanana kitu teh, lain 
matak tambah ngeunah kana barang daharna, nu puguh mah 
anggur matak beuki ngurangan kana pangrasana sarta ahirna 
ngan bati tungtung letahna bae hirup jeung juuh ku cai, lantaran 
uruy ku geus hayang kop nguyup; piomongeunana anu baris 
dipakae nyebut : rek mecak-mecak miceun kacadu dahar daging 
uncal tea, geus kumplit nyantong dina tungtung wadah sorana. 
ngan tinggal ngabudalkeun wungkul. Tapi eta pakarepanana 
hayang ditawaran, henteu beda jeung ngarep-ngarep Cibun dina 
tengah poe bae, dumeh anu sejen henteu mirosea, estu tonggoy 
tarungkul bangun anu tarukuh, pengkuh, suhud kana kacadu 


61 


batur. ”Beu! nya tega bener, tah bebengok mitoha teh,” cek 
Si Kasmun di jero atina bawaning ku keuheuleun, bari ngahuap 
jeung ngareret sakeudeung kana raray Kiai. ”Kacida teuing, nepi 
ka teu lemek-lemek acan ka aing teh. Tur kiai kasebutna, bet 
teu bisa norah kana kahayang sakitu-kitu acan jeung teu aya 
teuing rasras ......” Ret di gigireun pingping bojona, lempengan 
tuur manehanana pribadi, katenjo aya sinduk ngagoler dina 
daun cau, urut Nyi Mariah nyiuk angeun tina panci, anu dije- 
girkeun dina tengah-tengah ambengan, maksudna ngarah hen- 
teu gancang tiis eusina. ”Lakadalah, etah rejeki geuning, deu- 
keut,” omongna di jero atina, bari rada ngengklakkeun kelekna 
bawaning ku atoh; terus gura-giru ngeupeul-ngeupeul sangu, 
pikeun nyocol pepelem angeun anu tingsarangsang dina eta sinduk. 
Sanggeus meunang tilu kali ngareunteutkeun keupeulanana, ma- 
nehna rurat-reret ka mitohana sarta sanggeus kanyahoan yen 
keur 'pada balangah, tuluy manjangkeun leungeunna rek dipake 
nyocolkeun keupeulan sangu kana sinduk tea. Barang rek col..... 

”Etah| sinduk kadieukeun!” saur Kiai bari nunjuk sarta 
gentrana dina lebah kecap ”etah” rada diteueulkeun, datang ka 
Si Kasmun asa digebah, munggah ngarenjag saperti anu satengah 
kahebos gelap bae, bari gura-giru nyentok leungeunna kana lebah 
dadana; keupeulan sanguna murag kana samak poleng rada bu- 
ruk anu geus matuh ngampar di dinya. 

Tangtu bae Si Kasmun harita ngarasa rada kaemenan ku 
Kiai. Pikeun nambaan eta kawirangna, manehna bogaeun akal 
alus, cek pikiranana mah, nya eta ku api-api moro laleur anu di- 
ajam ngabangoran kana peupeuteuyan leungeunna, anu peta nga- 
jalankeunana, kieu: tina lebah dadana, leungeun anu dikejat- 
keun tadi teh, diteruskeun dipake nepak lalaunan kana peupeu- 
teuyan leungeunna anu beulah ti kenca bari dibarengan ku lieuk 
jeung tenjo panonna; dampal leungeun tetep ngambang dina 
peupeuteuyanana, panenjona diturunkeun mapay leungeunna ka 
handap, nepi kana tungtung kuku ramona; geus kitu, cingeus 
nenjo ka luhur ka handap, rutret ulukutek dina eta leungeun 
kenca; ”bleg monyet mandahong!” meureun cek Nyi Mariah, la- 
mun terangeun tea mah. 

Tah kitu tarekahna nu disebut alus teh. 

Dina sabot ngeupeul-ngeupeul sangu pamindona, manehna 
ulak-ilik deui kana puhu pingping kenca jeung katuhu, nyeta- 
nyeta anu neangan laleur, anu harita mah digambar keur ngaba- 
ngoran kana lahuhanana, padahal ari maksudna nu enya mah, 
nya eta hayangeun neuleu kana keupeulan sangu anu murag tea, 
dumeh bogaeun pikir panasaran, sugan eta keupeulan sangu, 
kungsi antel kana sinduk; upama kungsi keuna, niatna rek dicokot 
deui. Barang kareret, yen dina eta keupeulan sangu — anu harita 
katingal geus ngagoler jeung rada kabunian dina deukeut dampal 
suku bojona — aya nu narapel semu koneng, manehna atoheun 
kacida, datang ka budina ngadak-ngadak jadi bear. ”Deuh, siah! 
geuning enya keuna manten, keupeulan sangu teh,” cek di jero 
hatena. 

Tidinya manehna caringcing deui ngintip-ngintip panon ka- 
sepuhanana. Dina waktu Kiai keur balangah neundeun tulang leu- 
tik kana daun cau, anu aya di gedengeunana, celetut keupeulan 
sangu teh ku Si Kasmun dicokot sarta gura-giru dihuapkeun, tapi 
henteu lila gancang diutahkeun deui jeung dipiceun kana tam- 
polong kuningan anu deukeut ka dinya, sabab ....... bau tai ha- 
yam. ”Tai kotok kurang ajar,” cek Si Kasmun napsu di jero 
atina, bari gugup ngimeutan sangu dipiceunan tina sungutna. 
”Teu pupuguh make boga rupa koneng................ Da itu, 
bebengok mitoha, nu nyarakahkeun ka aing teh. Keun, mun 
acan seubeuh engke ti peuting, aing acan puas. Ati-ati, dipaling 
ku aing. Da moal beak dilalebok ayeuna, tanah angeun teh. Tuh 
geuning, masih rea keneh dina pancina.” 

Sabot kitu, manehna henteu eureun ngeupeul-ngeupeul 
deui hiji keupeulan sangu sagede endog meri, nepi ka jadi teuas 
sarta dina waktu mitohana keur baralangah, plus eta keupeulan 
sangu teh diasupkeun kana pesak bajuna, anu henteu dieusi ku 
papanggalanana tea. Geus kitu manehna gura-giru sibanyo, jung 
indit bari murukusunu. 

”Naha, Mun! barang dahar teh, bet saeutik teuing?” saur Kiai 
bari ningali sakeudeung ka mantuna, tuluy tungkul deui nerus- 
keun barang tuangna. 

”Parantos!” walon Si Kasmun pondok jeung rada teugeug 
bari ngaleos. 


Hariring lagu bubaran, 
sanes raos kapinteran, 
estu tebih nanakeran, 

ieu mah ngan keur puteran, 
rugal-rigel disasaran, 
sugan enteng nya mikiran. 
Nu tuang tereh bubaran, 
pada leungit panasaran, 
kahoyong geus kaubaran, 
urang henteu kudu heran, 
ku nu guyon sasauran, 
jeung dina usum lebaran. 


”Bet kawas rada murukusunu Kiai Kasmun teh, bieu!” 
saur Kiai bari jongjon nyiukan ciangeun 3-4 sendok kana piring 
ambengna baris nganggeuskeun tuangna. 

”Na ku naon?” ceuk istrina. 

”Bet teu nyaho teuing ku naon.” 

”Euh, sugan pedah teu ditawaran pasakan daging uncal, ku 
urang.” 

”Ah, sanes, ibu!” saur Nyi Mariah niat ngabelaan ka nu jadi 
carogena, ”eta mah, murukusunu soteh........... murukusunu 

”Lain nyeri huntu mah?” saur Kiai. 

”Sanes,” waluh putrana. 

”Meureun bae da Ioh mah henteu daek manggorengkeun 
sepat siem-sepat siem acan. Kapan aya keneh lima, tuh dina lo- 
mari,” saur ibuna. 

”Puguh hilap sareng teu kabujeng! Sanes, na kumaha nu 
mawi akang disaurkeun siga murukusunu teh, atuh? Da ku abdi 
mah henteu katingal!” 

”Atuh meureun bae da Ioh mah, kajongjonan teuing tung- 
kul, munggah kawasan kukuk badis; kena-kena keur ngeunah 

dahar pasakan.” 

”Sarua bae jeung nu sasauran. Mani tiga terong dibeulah 
dua,” saur Kiai ancad-laer. 

”Ih, abdi mah, tungkul bae soteh ... tungkul bae soteh... .” 

”Ngeluk, henteu tanggah,” ceuk Nyi Mariah bari nyikikik; 
ibuna jeung ramana oge, kabawa gumujeng sarta clamclom nga- 
robokkeun panangannana kana kobokan, tanda taruangna geus 
beres. 

Kakocapkeun Kai Kasmun, sainditna mentas barang dahar, 
budi kecutna leungit, diganti ku ulat marahmay bear, dumeh 
dina ajamanana kana pilampaheun baris maling angeun daging 
uncal tea, ”Sok tada teuing pelemna jeung seubeuhna, sok tada 
teuing pikarageteunana jeung picarolohokeunana mitoha, lantaran 
angeunna beak jeung wadahna geus nangkub, sabab lamun geus 
seubeuh, sesana ku aing rek dibahekeun, supaya disangka bahe 
ku ucing, jeung ongkoh ngarah henteu kaciri dipaling,” kitu 
cek dina ingetanana sarta sabot ngadagoan peuting, tuluy indit 
ka sisi sawah seja lalajo nu ngaradu langlayangan. Sajajalan maneh- 
na jigrah pisan hahariringan lagu Kinanti, bari dina padana di- 
senggakan ku lulucon, jijieunan: 


”Tanwande kauntuh tipung, tambang beas niat ku- 
ring, engke peuting bakal murak, angeun daging uncal tadi, 
nu teu leungit kapicangcam, ngalangkang na panon kuring 
Kah a BG MH SEAH ha-ha ha! ha-ha-ha-ya-man! 

Beuteung mitoha nu gemblung, nu cudek, nu kurang harti, 
nu cetek pikiranana, ka nu hayang teu ngaharti, puas ke 
meureun karasa, angeunna ledis ku kuring. 

an NN ha-ha-ha-ha! heu-heu heu-heu! hi-hi hi-hi! 


ATANG AA Lah, puas! puas, siah! bongan sok koret!” omongna 
bari engklak-engklakan sarta ku sabab harita meneran aya dina 
lebah dapuran awi, hijing tempat anu hieum rada sunyi, terus 
manehna ngalaga lagu mainang, huthet tapak-deku luncat naplek 
peta nakis jeung kelid sagala dibijilkeun, bari ngawihkeun laguna: 


Het, mainang sayah! di sinih loceng, ya loceng ikan lo gabus! 

Het, mitoha payah, ceurik di pangkeng, angeunna beak ku 
bedus. 
NA na AN ha-ha-ha! heu-heuy-deuh!” 


Sanggeus kitu tuluy manehna leumpang deui neruskeun 
pamaksudanana bari haruhah-harehoh jeung seuri sorangan. 


Peutingna, dina waktu mitohana geus sarare tibra jeung Nyi 
Mariah geus kadenge kerek, tuluy Si Kasmun hudang jeung leum- 
pang lalaunan ngajugjug ka pangkeng goah, tempat neundeun 
tektek bengek pasesaan kadaharan. Keupeulan sangu anu dipe- 
sakan tadi ti beurang tea oge henteu tinggaleun, dicecekel ti te- 
ngah imah mula, sadia baris dicocolkeun kana angeun daging 
uncal, anu ngumplang konengna henteu leungit-leungit tina 
panenjona. 

Barang sup asup ka jero goah, manehna munggah ngara- 
huh bawaning ku atoheun nenjo rupa konengna katut hinjayna 
angeun, geus bukti katembong; tapi kaatohanana henteu lila, 
dumeh angeun katingal ngan saeutik, ngumplang siga ngan tinggal 
pakumpulan tuturunan pepelem-pepelem tina saluar latar wadahna 
wungkul. 

”Beu! nya garembul bener, bararang hakan teh,” cek Si Kas- 
mun di jero atina, ”nepi ka beak bungbang-bangbing! Naha henteu 
ditareureuy katut wadahna bae tadi teh, jeung sindukna deuih 
ari karokomoan mah........ Ah, sakitu ge kajeun, asal aya keur 
sakalieun ngasaan!” 

Ku manehna tuluy disampeurkeun, leumpang ngeteyep bari 
rada dodongkoan; ti kaanggangan keneh oge, keupeulan sangu 
mah, geus prak ditojokeun rek dipake nyocol, datang ka kawas 
nu dijieun tuduh jalan dituturkeun ku badanna; leungeun Ba- 
juna rada disinglidkeun, da hayangeun puas teleb nyocolna. Dina 
waktu geus deukeut pisan, tuluy nambahan dongkona bari nyo- 
colkeun keupeulan sanguna tea. Barang col, manehna ngaren- 
jag, dumeh anu dicocol teh, lain angeun daging uncal, tapi..... 
mata ucing pecak, atuh barang matana katotog ku tungtung keu- 
peulan sangu teh tuluy ngagurubug jeung lumpat bari aor-aoran. 

Bawaning ku reuwas sieuneun katangen ku mitohana, Si 

Kasmun purat-perot bijil ti goah, sup asup ka jero enggonna 
sarta ngedeng nyangigir bari morongkol. ”Beu, tetela aing teh keur 
naas!” pikirna. ”Eta deui ucing, nu gelo teh. Ari benerna, heug 
atuh lumpat atawa disada, keur waktu ku aing didodoho rek 
dicocol matana teh. Lain ieu mah, cicing bae, nenjokeun. Tayohna 
basa keur kaungkulan ku beungeut aing oge manehna teh tang- 
gah meureun, asa dieneng-eneng keupeulan sangu, da heherang 
matana, siga namprak bener di handap! Si ucing nurustunjung. 
Geus puguh tai hayam, ngabobodo ka aing, ayeuna aya deui 
ucing nu nyieun kurang ajar teh ........... Wah! bener kurang 
ajar, eta ucing teh. Perlu diwarah enya-enya etah. Keun, siah! 
Iraha aing pibisaeun males kanyeri, tah ka ucing teh. Moal teu 
ucing nu semu hawuk tea, etah; ucing urang kaler! Ati-ati bae 
siah.” Reup mamehna sasarean sarta ngimpi mekprekan bancet, 
numbakan kadal jeung ngarieusan sireum, karesep manehanana 
ari keur ulin. 

”Nyai! ari akang maneh ka mana?” saur Kiai ka putrana poe 
isukna. 

”Duka teuing ka mana, ama! da tadi mah ka kaler, losna,” 
walon Nyi Mariah. 

”Ka kaler ka mana?” 

”Duka, ari kukupingan mah, bade ngalironkeun papang- 
galan ka pun Juman, sanggemna.” 

”Tah, da ngan kitu bae akang maneh mah, lain digawe, 
anggur ngurus cocooan, kawas budak leutik bae. Bejakeun, engke 
ari datang!......... Mangka hade kituh di dieu! sabab ama jeung 
embu, ayeuna rek nyaba, ngalayad mama H. Abdullah ka Ci- 
paku! jeung tuluy mondok meureun di ditu.” 

”Mangga. Na ku naon, mama H. Abdulah teh, ama?” 

”Ah, henteu ku nanaon, pedah eta bae nyunatan tea!” 

”Euh sumuhun,” 

”Anjeunna! anjeunna!” saur Nyimas Kiai. 

”Heh!” walon pamegetna. 

”Sanes bade diparasan tea?” 

”Ah moal, teu aya waktu!” 

”Na wayah kumaha, rek angkat teh?” 

”Engke wanci lohor! Datang ka Cijenuk, meureun asar-ahir! 
Jadi urang bisa tumaninah, nganjang heula ka Kiai Akmaludin.” 

”Nya kabujeng bae meureun, lamun ayeuna dipasaran heula 
teh di dieu, da tara lami.” 

”Moal! da ieu keur ngurus bawaeun ongkoh.” 

”Eta bae munggah geus ronghok hideung, barentik tina 
handapeun udeng; heug rek ka pasamoan; nyasatna.” 

”Ah keun bae, geus ronghok jeung rek ka pasamoan oge; 
moal hade kasep sarerea, matak euweuh piliheunana!” 

”Eta bae, bisi nyolok kana irung batur,” saur Nyimas Kiai 
bari imut jeung ngaleos ti payuneun carogena. 

Enya bener..... harita rambut Kiai geus ronghok malisiran 
sisi-sisi bendo model haremisna ti handap, kira-kira genep tunjang 
beas panjangna. Ari rambutna tea gomplok pisan jeung hideung 
semu leucir saperti anu beunang ngaminyakan bae; nya aya oge 
hiji-hijieun anu geus ngaluluguan ngarajakan kana rampak bodas 
ka batur-baturna, tapi beunang disebut carang keneh, datang 
ka katingalna ti kaanggangan mah, meh siga hideung sakabehna 
bae sarta ku Si Kasmun oge sok diheheran, dumeh geus sepuh- 
sepuh rambutna mah hideung keneh bae. 

Dina waktu Si Kasmun datang ti pangulinanana, mitohana 
kasampak geus sepi, arangkat ka Cipaku tea. Barang Si Kasmun 
ngadenge beja ti Nyi Mariah, yen Kiai jeung istrina baris karulem 
siah! jongjon, ayeuna mah aing rek ngintip ucing nu kurang ajar 
teh,” cek hatena sarta ku sabab Nyi Mariah harita ngaleos indit 
ka cai, tuluy manehna menca huthet sorangan di tengah imah, 
eureun menca tuluy ngalong dina jandela bari nanggeuy pipi 
nyarandekeun sirahna kana sisina, pok ngahariring lagu Sinom: 


”Sukur bagja kumayangan, 
ati peurih paler deui, 
kaduka ganti ku suka, 
dukana mah geus lastari, 
teu kudu panjang mikir, 
ayeuna mah tinggal muru, 

muru keur ka hareupna, 
ka hareupna engke peuting, 
alamatna aing suka nanakeran.” 


Bojona datang ti cai. 

”Nyai! Nyai!” cek Si Kasmun. 

”Naon, akang?” jawab Nyi Mariah. 

”Mangkade angeun daging ucal teh, ku ucing!” 

”Angeun daging ucal ti mana, da kamari oge geus beak!” 

”Bisi bae tadi ngangeun deui.” 

”Ah, henteu!” 

” Ari wadah-wadah urut kamari, geus dikumbahan?” 

”Puguh bae. Naha kitu?” 

”Ah teu, bisi kalotor keneh bae. Kapan saur ama oge, urang 
teh kudu koloteun kudu daek beberes jeung beberesih. Ayeuna 
mah hayu urang jalankeun, kasur naon urang poean meungpeung 
panas keneh jeung mangkade kere daging uncal teh, bisi kurang 
poe matak diendogan laleur!” 

”Kere daging ucal ti mana deuih, kapan tadi oge geus di- 
candak kabeh ka Cipaku, dikintunkeun ka mama H. Abdulah!” 

”Eum,” cek Si Kasmun di jero atina, ”na aya mitoha gejul 
teuing, anggur dibikeunan ka batur, lauk teh. Boro tadina mah, 
rek maok sakeureut.” 

Sorena Si Kasmun sasadiaan, neangan paneunggeul pikeun 
muaskeun hatena kana ucing tea, anu ku manehna ngadak-ngadak 
dianggap jadi satru gede. Beh manggih teteken kiai, hoe sagede 
cingir.”Ah, ku nu sagede kieu oge, ari tarik neunggeulkeunana 
mah, matak modar,” cek pikima. 

”Poma pisan ulah rek nyeungeut lampu, satungtung diting- 
galkeun ku ama jeung ku embu teh, bisi kahuruan. Itu bae palita 
seungeut, da keur sakalieun ngaraji mah teu kudu caang pisan, 
kawantu aksara guran mah baradag jeung karandel. Kade poho, 
tutulak sing parageuh.” Kitu saur Kiai deuih ka Nyi Mariah dina 
samemeh angkat. 

Dina peutingan harita, Nyi Mariah henteu wanieun nyeu- 
ngeut lampu sakumaha biasa ari keur araya sepuh-sepuhna, tapi 
ngan nyeungeut palita bae ngagagateng dina ajug di tengah imah. 

Sanggeus Nyi Mariah asup ka enggonna, Si Kasmun mah 
ngajejentul bae diuk dina deukeut ajug palita, nya eta nunggu- 
nunggu kana datangna ucing tea. 

Neng! neng! neng!........ sawelas kali. 

”Euleuh! munggah geus jam sawelas, geuning,” cek Si Kas- 
mun di jero atina. ”Beu! nya nyaho enya, eta wewelek ucing teh, 
nepi ka kesel ngarep-ngarep. Ah, keun sugan peuting isuk hasil; 
ayeuna mah meujeuhna hees, ieuh.” Tuluy manehna nyampeur- 
keun pamajikanana ka enggon, anu kadengena ti tatadi ngan kulu- 
sak-kulisik bae kawas anu weureu kopi. Henteu lila, reup sarare 
tibra pada ngareureuhkeun badan, lelembutanana perlop nyanya- 
baan, leungit denge, leungit rasa, leungit kahayang, ngan ambeka- 
nana nu katingal teu. aringkah teh. 


Neng! Neng! neng! ....... duawelas kali. 
Kuluprak!........ 
”Ohho-ohho! ohho-ohho! Barudak! ..... Barudak!” 


”Saha eta, sada ama?” cek Nyi Mariah ti jero. 

”Enya! Laan tulak!” walon ramana ti luar. 

Panto dibuka; Kiai lebet ka jero bumi bari tartib ngarekep- 
keun deui pantona. 

”Ka mana akangna, Nyai?” saur Kiai ka Nyi Mariah. 

”Tah geuning, keur kerek,” walon putrana. ”Na di mana ari 
embu ama?” 

”Embu mah henteu milu balik ayeuna, terus meuting! Ngan 
ama bae dumeh melang di dieu! Jeung Ongkoh aya nu kapohoan 
teu ditalatahkeun! Tadi ti beurang, ama teh moekeun kulit uncal 
di hateup, geus dipangnyaraitkeun?” 

”Parantos! Tuh geuning nanggeuh, di kaler.” 

”Heueuh, sukur atuh.” 

”Ama! kumaha akang teh kedah dihudangkeun?” 

”Ah, keun bae keur sare mah, karunya! Ama oge rek terus 
hees bae da cape jeung geus tunduh!” 

”Geura mangga atuh, da kasur sareng bantal, parantos ke- 
nging moean, tadi.” 

”Heueuh, sukur.” 

Gancangna Kiai lebet ka kamar pangkulemanana, dug ebog 

nyangigir jeung rada nyedek kana sisi bilik; saluar salirana buni 
dikampuhan nepi kana lebah cepilna, ku kampuh beureun, anu 
rupana meh sasawit jeung rupa sepre katut sarung-sarung bantalna. 
Anu palay mentas angkat jauh sarta katiisan di jalan, nyondong 
kasur katut bantal sakitu hipuna nepi ka matak ngubur sabeulah 
salirana katul mastakana, atuh kulemna tibra pisan, datang ka dug- 
sek jeung ngajempling kawas boneka dikedengkeun dina kaka- 
suranana bae. 

Kira-kira dina jam dua, Si Kasmun lilir ras inget kana niat rek 
mergasa ucing tea, terus hudang sarta leumpaung lalaunan nga- 
jugjug ka pangkeng goah bari ngajingjing hoe keur paneunggeulna. 
Tapi barang kanyahoan yen di dinya henteu aya, tuluy bae balik 
deui ka tengah imah bari nembongkeun parangi kagaplahan 
maksudna. Di tengah imah, nangtung sakeudeung ngagaroan birit 
jeung luak-lieuk teu puguh, terus asup ka enggonna niat rek sare 
deui, dumeh ku manehna ditangguh, yen dina peuting eta mah 


ucing teh moal datang. Geus kitu dug ngedeng morongkol jeung 
nonggongkeun ka bojona. ”Henteu di goah ngintip beurit jeung 
lelemet, ucing mah sok ngadon hees ka enggon kosong!” cek 
pikir Si Kasmun. ”Cing, sugan aya, rek diteang ka kamar ama!” 
Tuluy hudang deui nyokot paneunggeul, sarta ngasurkeun simsim 
palita, supaya caangna jauh, nepi ka kamar mitohana, sabab ari 
rek dibawa palitana mah dipake ngadamaran basana teh ridu 
jeung bisi matak ngagamahan. Ti tengah imah, leumpang ngete- 
yep jeung jejengkean ngajujug ka kamar pangkuleman Kiai. Bray 
nyingkabkeun reregan hahalang lawang, tuluy asup bari dongko 
jeung henteu lesot nyekelan sarta ngajungjungkeun eta teregan, 
ngarah leuwih caang ka jero. Sabot kitu, matana mah mureleng 
meh bijil kabeh tina kongkolakna, dipake ngilikan siksaeunana 
kana lebah kasur pangkuleman Kiai, rurat-reret, culugag-ceuleu- 
geug siga beuheung oray-sinduk. Tapi lapur deui bae manehna 
teui bisaeun nenjo nanaon. Tidinya tuluy nyengkatkeun badanna 
sarta malik rek bijil deui ka tengah imah. Dina waktu manehna 
geus rek ngaliwat kana reregan, Kiai ngarahuh. ”Tah! naon nga- 
rahuh?” cek Si Kasmun dina pikirna bari curingahak jeung gura- 
giru malikkeun deui badanna bari rurat-reret ngilikan kana lebah 

bantal-bantalna. Barang ret ka lebah juru, beh bae aya nu katingal 
remeng-remeng ngaringkuk semu hawuk, nyayang dina bantal. 
”Deuh siah, itu geuning, wewelek ucing teh. Beunang sia ayeuna 
mah,” pikir Si Kasmun bari nyelapkeun reregan lawang kana 
sisina; prak dangdan mageuhan sarungna jeung anca nyerelekkeun 
leungeun bajuna, singkil pisan, tuluy ngawih lagu Pangkur rada 
diharewoskeun, ”Lakadalah sia beunang, geura modar sia bongan 
sok jail, teu nyaho kahayang batur, kumawani cucungah, nu- 
rustunjung ujub angkuh gede hulu, ayeuna sakarat awal, ieu rasa 
gebug aing.”.......... habek-habek mastaka Kiai diteunggeulan 
bari dibarengan ku omongan bedas jeung rusuh: ”Geura ngeu- 
nah-ngeunah molor, siah! geura ngeunah-ngeunah molor, siah! 
tutur, mata sia siga angeun uncal!” Tapi henteu kira-kira bae Si 
Kasmun reuwaseunana, reh eta nu diteunggeulan tea cengkat, 
ngagurubug jeung gegeroan, wantu nu diteunggeulan teh taya lian 
ti sirah Kiai. 

Puluh-puluh Si Kasmun neda ditawakup oge jeung nyebut- 
keun henteu terang yen Kiai sumping sarta dipasaran nepi ka 
lenangna pisan, manehna keukeuh bae kudu indit harita ti dinya, 
bongan geus teu beunang disabaran, saur Kiai tea mah. 

Di antawis nu maraos ieu carios, meureun aya nu ngamanah 
yen Kiai Kasmun katetarasan wangsulna ti Kiai, nanging saleresna 
mah henteu, dumeh heuleut dua poe ti mentas Kiai dirangket 
ku Si Kasmun malah mastakana oge masih dibeberan keneh 
ku lawon bodas — Si Kasmun disaur ku Kiai sarta dipiwarang 
tetep-tumetep cicing di anjeunna; dosana dihampura, ngan di- 
talekan, yen lamun sakali-kali deui hayang angeun daging uncal, 
leuwih hade terus-terang, da moal datang ka teu dibere, 

Saur kiai Akmaludin tea mah, ka istrina, ”Tangtu eta Kiai 
mertuana Kiai Kasmun teh, ngemutkeun kana hartina ”Kuli 
saain sababa”. (sagala rupa kajadian, misti aya sababna). 

6. SOANG. 


Aki Semplo, urang kampung Cikeuyeup-girang, desa Ci- 
laja, geus kaceluk yen jalma koret. Saumurna manehna henteu 
pisan bogaeun sobat, da sakabeh jalma teh dianggap saperti tu- 
kang tipu, tukang paok jeung tukang ngolo wungkul. Boro-boro 
nu kasebut deungeun-deungeun, baraya-barayana pribadi oge, 
salawasna dijauhan bae henteu aya anu dibere ciatah, sumawonna 
disumbat-sambat, dititah eureun atawa dititah nganjang ka imah- 
na mah, da sieuneun nyiwit kana bobogaanana. 

Saruana pisan jeung pamajikanana, pada perecit, medit, 
cudek, hawek, susor parea-rea akal metakeun pangusir semah, 
lamun kapareng aya nu nganjang ka imahna teh. 


Tatangga-tatanggana pada ngarawaeun, dumeh henteu acan 
pisan aya nu ditulung tina saniskara kasusahanana teh, sanajan 
pangabutuhna anu diparenta ngan tiap sapeser saduit oge. Tapi 
kabeh api-api anu teu ngarandung ati, da cek dina palikiranana, 
”Moal hade dipaksa, jeung henteu ayeuna, sugan engke ka hareup, 
bisa kaciwit” 

Ku sabab Aki Semplo micik tea, tungtungna maju kana 
jadi cukup, boga sawah, boga pakarangan. Leuitna oge aya dua 
ngarendeng sarta galede; kabeh pinuh dieusi ku pare ketan jeung 
cere; mundinga tilu rakit. 

Nurutkeun kana pameredih pamajikanana, manehna meuli 
dua domba bikang danten? anu harita jiwana geus jadi 18. Anyar 
boga domba, bibiritik meuli dua anak embe bikang, anu itunga- 
nana harita geus jadi 12 siki, oge lantaran dikurihit ku pamaji- 
kanana, da basana, ”Embe mah, leuwih deres ti batan domba” 

Pangabogana maju, hal kakoretanana oge henteu tinggaleun, 
beuki maju, nepi ka tungtungna nincak kana golongan ”pace- 

dikan klas hijina”, kaceluk ka awun-awun, kawentar ka mana- 
mana. Malah Nini Seplo mah geus katotol pisan jadi ”tukang 
tarampil nyait seeng katut nyeos seuneu”, lamun aya semah 
nganjang dina waktu manehna keur nyangu teh. 

”Aki! aki! bejana soang mah deres jeung sok ngajaga bang- 
sat deuih,” cek Nini Semplo ka salakina dina sahiji mangsa. 

”Ngajaga bangsat kumaha?” omong salakina. 

”Ngajaga bangsat, cenah. Satiap-tiap aya bangsat ngaring- 
kang, atawa kokorobet kana balik, sok ear disarada patarik-tarik, 
minangka ngabejaan, cenah. Mun meuli sakuren mah, sugan 
bae enya jadi tukang ngabejaan jeung sugan engke jadi ngare- 
kahan.” 

”Eta saha nu nyarita kitu teh?” 

”Hih, rea anu nyarita kitu mah, malah bejana soang teh tara 
keuna ku panyirep, henteu saperti anjing sok rajeun kaheesan. 
Jeung eta ongkoh, ngarah aki henteu cape teuing turun-unggah 
ti peuting.” 

”Nya urang coba-coba bae neangan, sugan aya anu murah.” 

”Ih, lain coba-coba, kudu dienyakeun ieu mah. Jeung miara 
anjing mah mending ngingu soang, anakna beunang dijual, da- 
gingna ngeunah didahar, gawena aya, nya eta ngajaga bangsat.” 

Mangpirang-pirang heubeulna Aki Semplo kokotetengan bae 
neangan soang beulieun, tapi weleh henteu manggih anu murah; 
katurug-turug eukeur panawaranana handap leuwih ti aturan 
teh, anu barogaeun soang oge jarauh pernahna ti lemburna Aki 
Semplo mah, atuh pamaksudanana hayangeun ngingu soang 
teh, ngan bati mentegeg dina angenna bae. Nini keukeuh meredih, 
da basana mani geus kaimpi-impikeun. 

”Punten bae, ari Ujang Keta teh, aya calik?” 

”Aya! Saha eta? .... Aeh-aeh, geuning Ayah Enggung!” cek 
Keta bari ngalong ti panto tepas. 

”Enya!” jawab Aki Sigung. 

”Mangga calik, tah kana amparan!........ Cing geuwat nyi- 
cian aroteun, Lem, ieu Ayah sina ngarot!' Da geus asak ieuh 
caina mah tadi.” 

Aki Sigung diuk bari heug ngaliglagkeun bajuna jeung nga- 


74 


hihidan dadana ku carecet madras buruk. 

”Mangga nyesep, Ayah!” cek Ki Keta. ”Sanes, aya pikersaeun 
naon Ayah teh, bet satebih-tebih ti Cinangka sumping ka dieu?” 

”Ah teu, puguh aya kaperluan, saeutik!” walon Aki Sigung. 

”Naon, nu dikersakeun ku Ayah teh?” 

”Puguh rek ngadongdon Aki Semplo, bejana aya di dieu!” 

”Euh sanes di dieu, Aki Semplo mah atuh, itu di Cikeuyeup- 
girang! Ari ieu mah, Cikeuyeup-hilir!” 

”Jauh keneh pernahna ti dieu?” 

”Ah caket. Tuh lebah anu aya tangkal jambe condong! Ti 
dieu ge katingali. Tuh tangkal kalapa anu ngariung tilu teh, aya 
di pakaranganana Aki Semplo.” 

”Enya. Ka mana jalanana?” 

”Ah, lempeng bae ti dieu teh turut-turut jalan' rondaan. 
Engke mengkol saeutik, beh bae imahna tembong. Gampil, marik- 
sakeun bae di dinya, moal aya nu bireuk. .... Sanes, na aya kersa 
naon Ayah ka Aki Semplo teh ?”” 

”Puguh eta, ari Ujang Keta, ayah teh keur meunang kare- 
repet saeutik, ditagih pajeg tanah ku juragan Lurah! Saurna 
kudu lunas pageto, poe Rebo. Ari ayah keur meujeuhna kase- 
repet pisan, keur sagala kapalang! Cindekna carita mah, moal 
era wawalehan, ayah teh rek nyelang ngeclok duit, sugan dibere.” 

”Sumuhun,” omong Ki Keta lalaunan bari rada ngahuleng 
semu aya nu dipikiran. Teu lila pok deui ngomong, ”Sanes, na 
sabaraha, Ayah kagungan sambetan pajeg tanah teh?” 

”Ah teu pira, ngan 5 perak 8 picis! Cing, kumaha timbangan 
Ujang Keta, naha kira-kira baris hasil?” 

”Beu, ari emutan jisim kuring mah, asa moal pihasileun.” 

”Naha?” 

”Eta bae, bujeng-bujeng ka nu tebih, sakalieun ka tatang- 
gana oge cariosna mah tara pisan daekeun nulung, sanajan pame- 
redihna anu narambut ngan tiap sensenan oge. Cidekna, Aki 
Semplo teh di dieu mah, kasebat jalma koret. Duka ari gerna ka 
sanes tempat mah.” 

”Aeh-aeh, kutan kitu? Tapi kajeun, Ayah mah itung-itung 
rek maledog bae, da butuh! Meunang sukur, henteu atuh nya ka- 

sebut nyisit kadal tea!........... Lain, na da baheula mah, basa 
keurna budak keneh, henteu kitu adatna teh, estu akur, campur 
jeung berehan deuih. Apan Ayah teh, sasama ulinna, baheula. 
Atuh jaba ti Ayah, jeung Si Kaspan deuih, anu ayeuna kasebut 


Aki Rukmi, jeung Si dempul, anu ayeuna kasebut Aki Deng- 
kling ....... * 

”Euh sanes Aki Dengkling anu buntung indung leungeunna 
tea, nu sabeulah ti kenca?” 

”Enya, nya eta! Naha Ujang bet uninga ka manehna?” 

”Har, apan Aki Dengkling anu buntung indung leungeunna 
mah, cicingna oge meh pagigir-gigir sareng imah Aki Semplo teh.” 

” Aeh-aeh, kutan?” 

”Sumuhun.” 

”Tah kumaha pangangkenna Aki Semplo ka Aki Dengkling 
teh, hade?” 

”Bororaah ari Ayah, puguh tara palemek-lemek acan!” 

”Baruk tara palemek?” 

”Sumuhun.... Tah geuning aroteun. Jeung naon rencangna, 
Lem? Bet kawas copel pisan.” 

”Puguh keur teu aya nanaon; warung-warung tarutup da keur 
usum ngarambet,” jawab Nyi Ilem pamajikan Ki Keta bari tapak 
deku jeung nurunkeun cacangkir-cacangkir cikopi katut piring 
lalawuhna tina baki kana samak. 

”Mangga atuh bari barang tuang, Ayah!” cek Ki Keta bari 
ngasorkeun piring wajit jeung piring kulub boled ka Aki Sigung. 

”Lain, na ku naon asal-muasalna cenah, nu matak tara pa- 
lemek teh?” cek Aki Sigung bari narik cacangkir cikopina ka 
hareupeunana pisan. 


”Duka teuing, ari nurutkeun wartos mah pasal kalakay daun 
waru, cenah. Budak angon dombana Aki Dengkling keur jonjon 
mulungan kalakay daun waru, dina sisi pager wates tanah Aki 
Semplo, jebul Nini Semplo dongkap, ngaronda kebon. Terus 
bae cariosna mah dicarekan laklakdasar, da basana kalakay daun 
waru oge bisa jadi duit, ana dijual mah. Tah ngan ku paketrok 
sakitu bae, pagetrengna teh.” 

”Edas, edas, edas, nya koret bener, ari kitu mah.” 

”Sumuhun.” 

”Lain, ari Ujang Keta terang, saha ngaran pamajikan Aki 
Semplo teh? Naha masih tetep ka Ambu Anggrit?” 

”Duka, henteu pati terang!” 

”Eta kumaha, ari nyalukanana Aki Semplo ka pamajika- 


nana ?” 
”Duka ari kukupingan mah, bet Iceun-Iceun kitu!” 


”Euh enya atuh, nya masih tetep keneh ka Ambu Anggrit, 
ari kitu mah. Iceun teh, nya eta ngaranna ambu Anggrit keurna 
leutik!” 

”Euk kitu ?” 

Panonpoe lingsir ngulon, nandakeun condong ka enggon. 
Angin leutik ngadalingding ngoyagkeun rambut nu galing. Dur, 
dur, dur! sora bedug wanci asar, di masjid desa Cilaja. 

”Sampurasun, aya calik nu kagungan bumi?” 

Repeh...;:.... tehaya nu nembalan. 

”Pangapunten, Ayah Semplo teh, di dieu bumina?” 

Repeh keneh bae, tapi di jero imah, sada aya nu ngareket 
leumpang lalaunan. 

”Ohho, ohho! Ayah Semplo teh, aya calik?” 

” Aya! Saha eta?” 

”Kaula, ti Cinangka! Kawawuhan jaman baheula tea!” 

”Aya naon?” 

”Ah teu, hayang papanggih bae, dumeh geus lawas teu pa- 
tepung.” 

”Saha, ti Cinangka teh?” 

” Atuh buka bae heula panto.” 

Bray pantona muka lalaunan. 

”Euh, Aki Sigung?” cek Aki Semplo bari nangtung ngajan- 
teng dina panto, pasemon anu teu kaget sumawonna lamun atoh 
tea. 

”Enya! Puguh kaula teh bieu...... hi-hi hi-hi..... nyasab, 
loslos ka Cikeuyeup-hilir... hi-hi hi-hi! Panyana kaula, andika teh 
di ditu!” omong Aki Sigung. 

”Lain, aya naon, datang ka kaula?” 

”Ah, puguh aya kaperluan, saeutik!” 

”Kaperulan naon?” 

”Ke heula atuh, cape keneh jeung hayang diuk!” cek Aki 
Sigung bari unggah karepna sorangan ka tepas. 

Pribumi kapaksa nyanghareupan, diuk sila-tutug di hareu- 
peun lawang ka imah, anu pantona sok meundeut ku maneh, 
siga pangaruh bobogaan jalma medit. 

”Aki! Aki!” cek Nini ti jero imah, ka salakina, ”mangkade 
poho, apan rek ka sawah, neang cai.” 

”Edas, leuit teh ituh, taregep pisan. Manjing sabaraha, sahi- 
jina?” cek Aki Sigung sanggeus diuk jeung henteu nolih kana 
omongan Nini ti jero imah. 

”Ah, manjing bae dua satengah caeng mah,” jawab pribumi. 

”Euh, meureun rek ngagaleuh pare, ti Cinangka teh, nya?” 
tek Nini, ti jero imah. 

” Ah, lain. Seja nyaba ka dieu bae,” walon Aki Sigung. 

”Nya masih kabeneran atuh, ari lain rek ngagaleuh pare mah, 
da leuitna ge karosong, geus teu aya heucak-heucakna acan,” 
omong Nini, dumeh manehna ngarasa sieuneun diinjeuman pare 
ku ki semah. 

”Lain, naon kaperluan andika teh?” cek Aki Semplo ka Aki 
Sigung. ”Geura pok bae caritakeun, aya ..... AYA see. . 

”Geura tereh putus!” omong Nini ti jero, nulungan ka 
salakina. ”Kawantu keur rea gawe, ieuh. Nya rek ka sawah, nya 
rek ka nu hajat!” 

”Ah engke, tacan ngaso bener! Ayeuna mah urang udud 
bae heula. Cingan eta dompet teh, dieusi?” cek Aki Sigung bari 
nurijuk kana pesak baju Aki Semplo. 

”Ah, puguh nu matak teu disodorkeun oge, kosong, ngan 
tinggal bubukna wungkul. Jeung bakona oge henteu ngeunah 
deuih!” 

”Cingan, kajeun teuing bubuk-bubuk oge, da dompet kula 
mah geus kosong pisan!” 

”Keur bubuk teh, henteu aya daun kawungna deuih.” 

”Tuh geuning, rogok tungtungna!” 

”Daun kawung hareuras jeung saroeh! Cing Iceun, geuning 

kamari dina kaleng wadah seupaheun maneh aya bako mah, 
gular-goler. Cing ti batan ieu Aki Sigung udud bako bubuk mah, 
leuwih hade eta bae bako mole sodorkeun, da ngeunah geuning. 
Dompet mah....... heh ieuh ampihan! Teu puguh-puguh, dom- 
pet kosong diasupkeun kana pesak.” Bari ngomong kitu teh Aki 
Semplo mukakeun panto imahna saeutik, sup leunggunna di- 
asupkeun ka jero dipake ngalungkeun dompetna. 

”Euh geus beak geuning, dina wadah seupaheun kaula ...... 
aeh kuring oge,” cek Nini ti jero imah; kurutak-kurutukna ka- 
denge ka luar sada keur ngorehan wadah seupaheun. 


”Atuh da kamari oge ngan tinggal sasisigeun. Bubuk oge 
mending ieu bae anu aya dina dompet!” 

Dompet disodorkeun ku leungeun Nini ka tepas. Aki Semplo 
rada kucem jeung geus sadia rek ngajeuwang eta dompet tina 
leungeun Nini; tapi barang katenjoeun yen eta dompet geus 
kempes jeung daun kawungna geus diganti ku nu hareureut, 
pasemonna balik deui ka asalna tadi, sarta tuluy ditampanan 
jeung diteruskeun disodorkeun ka Aki Sigung bari ngomong, 
”Nya bubuk-bubuk oge, lumayan bae. Lah, nya eta atuh, puguh 
susah ku bako-bako acan di dieu mah. Ari rek meuli ka warung, 
c Pa BAN aaa dajana Sa 


”Tara aya nu ngeunah!” cek Nini ti jero, siga guru nga- 
lelempeng kana pimaksudeun omongan muridna. 

”Lain, geus sabaraha taun, andika nya bubuara di dieu teh? 
Bet kawas ngarepok geuning, jeung aya beukahna,” cek Aki 
Sigung. 

”Ah, walahu alam sabaraha taun, da henteu diitung! Ari 
disebut ngarepok jeung beukah, da kudu reujeung buktina, hun- 
cir leuit rea duit.” 

”Ieu mah kalah ka wadahna bae tingjarentul,” cek Nini, 
dumeh geus nyaho kana pimaksudeun salakina. 

”Emh!” omong Aki Sigung deuih, sanggeus ngahuleng sa- 
keudeung, ”na, aya waraas hate, ari ras inget ka jaman baheula, 
jaman ......... a | 

”Iceun! Iceun, si bule geus diparaban?” cek Aki Semplo nga- 

haja, maksud ngahalangan niat ki semah, dumeh kanyahoan 
rek mawa carita panjang. 

”Euh puguh henteu acan!” jawab Nini. ”Atuh ku Aki bae 
engke paraban! Puguh kuring, ieuh, rada rarieut!” 

”Andika inget, basa urang sok kokoleceran di tegal Cikem- 
bang tea?” omong Aki Sigung bari nembongkeun pasemon bear. 

”Nya inget bae. Iceun! Ku nahaon etah anak meri teh bet 
sada recet bae? Boa acan diparaban.” 

”Enggeus, diparabanana mah, tadi! Recet soteh meureun 
kareseleun bae, da dina kurung; moal beda jeung urang ayeuna, 
geus lila cicing di imah, henteu buru-buru laku nyabak gawe,” 
jawab Nini. 

”Tah,” cek Aki Sigung, ”jeung saha harita nya babaturan 
teh?” 

”Walahu alam teuing, kaula mah paroho deui! Iceun! Ic....” 

”Ih, atuh ari kitu mah, eleh ku kaula. Kaul.............. a 

”Aki! Aki!” cek Nini, ”lain jung atuh kadituh, nyelang heula 
maraban munding, bisi langlayeuseun! Kapan isuk rek dipake 
magawe.” 

”Kaula, masih inget bener, asa saperti karek kajadian ka- 
mari ieu. Geura, ieuh......... 

”Aki! Aki!” cek Nini deuih, ”mangkade poho, rek ka sawah 
teh. Kapan jangji rek nuduh-nuduhkeun pigaweeun pikeun poe 
isuk, ka nu rek digarawe. Heug engke kareseleun ngadaragoan. 
Tadi kuring geus ngingetan, ka Aki.” 

a NAN Geura, ieuh,” cek Aki Sigung sanggeus Nini repeh 
jeung Aki Semplo tetep bae diuk sarta henteu nembalan kitu- 
kieu ka Nini, ”harita teh, Si Kaspan, Si Jasmane Si............ sia 


”Aki! Aki! eta teang heula munding, bisi karingkus! Bet 
sada ngagurubug, bieu,” omong Nini deuih. 

Aki Semplo jongjon diuk sarta ki semah ngaberung bae 
nataan babaturan ulinna baheula. 

sarap Sa WONG AEN Si Erus, Si Jamran, Si Kasdal jeung Si Dempul!” 

Dina sanggeus Aki Sigung nyebutkeun Si Dempul, gorowok 
Nini nyoara gugup ti jero imah bari: tetenjrag kana palupuh, 

pokna, ”Aki geuwat ka dieu! geuwat ka dieu sakeudeung! tu- 
lungan, ieuh! geuwat!” 

Aki Semplo gugup tibuburanjat muru ka jero imah; tuluy 
ulak-ilik nenjoan di mana ayana Nini. Nini gugupay ti nu rada 
poek tina lebah juru goah bari ngunyeman, rundat-rindat jeung 
ngaharewos leutik, ”Ka dieu! ka dieu!” basana. Aki nyampeur- 
keun. Nini ngaharewos, ”Cing Aki! atuh tinggalkeun bae ki semah 
teh, tutur!” 

”Hih, moal pihadeeun,” walon Aki. 

”Da eta kawas rek lila, geuning,” cek Nini. 

”Enya, na kudu dikumahakeun, atuh? Keun bae sina nge- 
ceblek nepi ka ngabulaeh; engke ge weleheun,” jawab Aki bari 
terus leumpang ngajujug deui ka lawang sarta ka luar. 

”Ku naon, Nini teh?” cek Aki Sigung bari molohok nenjo 
ka Aki Semplo, pasemon anu milu mangreuwaskeun. 

”Aki! Aki!” cek Nini, ”ari hutang urang ka nu sok dagang 
oncom teh, anu geus heubeul nanakeran acan dibayar-bayar, 
sabaraha kabehna, lain dalapan esen?” 

”Enya, dalapan esen! Tah geuning, sadulur!” omong Aki 
Semplo, manggih jalan pikeun ekol, ”kareungeu meureun. Puguh 
hese beleke pisan, nyiar duit jaman kiwari teh.” 

”Nya eta, nu matak jauh-jauh di........... aa 

”Moal koret, lamun tina nyampak aya mah, tangtu ditu- 
lung!” 

”Ah, nu kasebut Aki Semplo Nini Semplo mah, henteu koret, 
atuh!” cek Niniti jero. 

”Wo!” omong Aki Sigung ka Aki Semplo ngalengis, ”cing 
atuh, sugan aya-aya saparona, ulah datangka........ 

”Nya eta, mun tina aya mah, moal koret, cek kaula oge.” 

”Jadi moal pisan ditulungan, kaula teh?” 

Henteu bisa! da masing jiga duit oge kaula teh daek. Sa- 
kalieun Nini hayangeun meuli soang oge, tacan kajadian.” 

— ”Aeh-aeh, bet asa diingetan,” cek Aki Sigung, ”geus rek 
sakekkekeun pisan tadi teh, kaula newak soang keur ka dieu na 
make poho.” 

Aki Semplo curinghak.......... 

”Euleuh! hanjakal,” omongna. 

Nini kadenge ngagurubug di jero sarta norojol ka panto 
tuluy ka luar. 

”Naon Aki?! naon Aki?!” basana bari mencrong ka salakina. 

”Ieu, sadulur rek mawa soang cenah, keur ka urang, ka- 
pohoan!” walon Aki. 

”Euleuh, enya bae hanjakal,” omong Nini bari ngahuleng 
jeung ngalieuk lalaunan nenjo ka Aki Sigung. 

”Tapi hanjakal soteh, hanjakal pedah niat rek barang bere 
teu kajadian bae,” cek Aki Semplo, ”da ari hayang ngingu soang 
mah gampang, rea beulieum jeung marurah.” 

”Har, ari Aki, puguh mani geus....... 

”Sst!” cek Aki satengah harus bari nyintreuk rada tarik kana 
palupuh. 

Nini ngalieuk ka Aki jeung nenjo kana pasemonna. 

Aki Sigung ngahartieun kana pimaksudeunana pribumi, pok 
ngomong, ”Ah, nya henteu sakumaha hanjakalna atuh, ari di 
dieu rea beulieun mah. Satadina........ " 

”Har, puguh kula mah, hayang!” omong Nini henteu nolih 
kana pakarepan salakina, dumeh sieuneun henteu tulus dibere 
soang. 

Aki Semplo ngahuleng sakeudeung semu aya nu dipikiran. 
Geus kitu pok ngomong ka Aki Sigung: ”Lain, na boga sabaraha 
soang, andika?” 

”Ah, saeutik ngan genep siki!” 

”Euleuh, rea,” omong Nini. 

”Rea, lamun teu ditungtut dijual mah,” jawab Aki Sigung. 

”Na sabaraha siki, ari sakali-kalina anakan teh?” cek Nini. 

”Rea, aya dalapan, aya salapan, malah tampolana mah leu- 
wih.” 

”Tuh, Aki!” omong Nini ka salakina, ”kareungeu etah, 
sakitu deresna?” Tuluy ngalieuk deui ka Aki Sigung bari nanya, 
”Naha enya, ari soang teh sok ngajaga bangsat?” 

”Ari bejana mah enya, dumeh teu kaop karingkangan, sok 
terus bae ear disarada. Malah tara bisa kasirep ku jurujana cenah.” 

”Tuh, Aki! kareungeu etah?” cek Nini bari nenjo deui ka 


82 


salakina. ”Kumaha, cek kuring bareto, geuning?” 

”Lain, sabaraha, andika ari ngajual soang ing dalem sahi- 
jina teh?” cek Aki Semplo ka Aki Sigung. 

”Ah, henteu tangtu. Ari nu enggeus-enggeus mah, sapasmat, 
sajodona teh. Malah tampolana nepi ka 3-4 perak.” 

”Aeh-aeh, kutan mahal?” omong Aki Semplo. ”Ari di dieu 
mah, ngan 4 picis, sahijina teh. Soang anu geus jadi indungna, 
eta teh.” 

”Har, ari Aki,” cek Nini, ”puguh asa-asa kurang sabenggol, 
tina 4 picis teh.” 

”Ih, ari murah-murah kitu mah, meureun soang beunang ma- 
ling,” omong Aki Sigung bari seuri. 

”Ih, lain! da dibawana oge dina karamba, jeung aya surat 
empasna, deuih,” cek Aki Semplo. 

”Ah, da moal enya bae aya harga soang bet leuwih handap 
manan harga meri.” 

”Wah....... walahu alam, da di dieu mah, sakitu!” 


”Sakitu teh, rea nu rek ngajual, deuih,” omong Nini. 

”Lain, na saha anu geus meuli soang di dieu teh?” cek Aki 
Sigung. 

”Anu matak, nya kaula pribadi pisan, anu geus meuli teh,” 
jawab Aki Semplo. ”Ngan hanjakal geus paraeh!” 

”Euh,” cek Nini, ”ari anu dibeuli ku urang tea mah atuh, 
lain kurang sabenggol, hargana; kurang lima esen, teuing ah. 
Apan a...... 

”Nya kajeun, rek mahal rek murah oge, da soang batur ieuh!” 
cek Aki Sigung bari kucrak-kecrek neker, dumeh manehna rek 
udud. 

”Lain, atuh dibeuli bae ku kaula, eta soang andika teh,” 
omong Aki Semplo ka Aki Sigung, sanggeus ngahuleng rada lila, 
”apan andika keur kasusahan ku duit.” 

”Anu matak, sanajan soang dibeuli oge upamana ku andika, 
ari rek nginjeun duit mah, moal pugag, da soang mah anu indung 
barudak, lain anu kaula. Jadi sanajan dijual oge, ladangna teh 
tangtu ku indung barudak bae.” 

”Ah, ari palekara rek nginjeum duit mah, cek kaula oge, 

henteu boga! Bener kaula menta meuli soang andika, tapi ari 
duitna mah saterangna henteu acan aya. Sakitu deui upama eta 
soang dibikeun dibeuli, kajeun kaula gudar-gedor bae nyiar pisa- 
rateunana. Ayeuna mah, menta katangtuan anu enya bae, naha 
erek dijual, eta soang teh?” 

”Nya dijual bae ari tepi kana hargana mah.” 

”Sabaraha, hargana teh?” 

”Ah, walahu alam teuing, da........ 

”Lain, kajeun teuing, tah anu 6 teh.......... sai 

”Anu 4!” omong Nini. 

”Anu 6!” cek Aki. 

”Anu 4!” 

”Anu 6!” 

”Anu 4, apan anu dua mah, cenah oge, rek dibikeun ka 
urang.” 

”Hih! ari maneh ku sok ngakagokanan ka nu keur ngomong! 
Ke heula, aya aturanana.” 

”Aeh, heug atuh!” omong Nini bari seuri koneng. 

”Tanah anu 6 teh, Aki Sigung,” cek Aki Semplo, ”dibeuli 
kukaula sahijina.......... g 

LAN a AA Naga lima picis!” cek Nini miheulaan jeung naekeun 
harga, dumeh sieuneun salakina nawar kamurahan teuing, heug 
engke gagal moal jadi jual-beulina, terus lapur moal tulus bo- 
gaeun soang. 

”Hih, ari maneh,” omong salakina, ”ku sok tara dipikir! 
Apan anu geus dibeuli ku urang tea oge bareto, ngan 4 picisan, 
sahijina.” 

” Aeh enya, malah kurang 5 esen tea, geuning.” 

”Tah, sakitu 4 picisan!” omong Aki Semplo ka Aki Sigung. 
”Kajeun teuing kaula mah, masing henteu tulus dibere oge, asal 
gamben bae dibikeun dibeuli kabeh!” 

”Bo, kumaha atuh ari 4 picis mah, da acan nepi kana har- 
gana!” 

”Kajeun, punjul sabelendong,” omong Nini, ”da ni 


” 
! 


”Ah! ieuh nini-nini teh, bet newo-newo bae,” cek Aki Sem- 
plo bari morongosan. 

Nini reuwaseun. 

”Lain,” cek Aki Semplo deui ka Aki Sigung, ”urang di ditu 
bae atuh geura, di jero imah, pasini teh, aya jongjon!........... 
Ge dak d Gat SE Hé Cing ngasakan cai, nini, kadituh, meur....... 

”Palekara naheur cai-cai bae mah, teu kudu diparentah,” 
omong nini, ”da nu matak kuring ka luar oge, niat rek nyokot 
suluh.” 

”Cing, kumaha, kalilahan ditawar sakitu teh?” cek Aki Sem- 
plo ka Aki Sigung, sanggeus dariuk pahareup-hareup di tengah 
imah. ”Sugan itung-itung mere bae sawareh, ka kaula,da....... 

”Da lain ka nu anyar pinanggih ieuh, atuh.” omong Nini ti 
hareupeun hawu-parako anu aya di balik panto lawang ka tepas. 

”Nya walahu alam teuing; da eta ku murah sakitu mah,” 
jawab Aki Sigung. 

”Puguh, upama ka butur mah tangtu nyaah dijual sakitu 
teh, tapi ari ka kaula mah, sugan........ 

”Da baris dibayar kontan ieuh, atuh!” cek Nini bari seuri 
jeung ngalieuk ka Aki Sigung tuluy nenjo ka salakina. 

”Nya, kumaha engke bae rek mikir-mikir heula!” jawab Aki 
Sigung, ”ayeuna mah permisi bae rek ka dinya heula ka, Aki Deng- 
kling!” = 

”Is, engke! Apan keur naheur cai, ituh,” omong Aki Semplo 
pasemon anu reuwaseun, nya eta ku sabab manehna hawar-hawar 
geus ngadenge beja ti nu sejen, yen Aki Dengkling oge bogaeun: 
niat rek ngingu soang. Jadi kasieunna, bisi soang Aki Sigung di- 
tawarkeun ka dinya, heug dibeuli leuwih mahal ku musuhna. 

”Enya bae, moal lila ge asak, ieuh,” cek Nini, semu anu 
milu reuwaseun deui. | 

”Jeung deui sare mah, mending di dieu,” omong Aki Semplo. 

”Enya, da lega ieuh, atuh!” cek Nini. 

”Lain, nini! Naha henteu aya pisan sangueun, ieu teh?” 

”Duka teuing, nya aya bae meureun, lamun ngerukan mah.” 

”Tah nyangu bae atuh kadinyah, bisi ieu sadulur hayangeun 
dadaharan! Bet henteu pisan disugah-suguh, ku urang.” 

”Enya bae, heug engke urang kasebut jalma koret, ku batur.” 

”Euh kutan kitu, ari jalma medit! Bet tara karasaeun ku 

dirina pribadi, geuning,” cek Aki Sigung di jero atina bari nga- 
huleng sakeudeung. Tidinya ngalieuk ka Aki Semplo bari ngo- 
mong, ”Lain, kumaha engke bae sare jeung dahar mah. Ayeuna 
mah rek maksa nyelang ka Aki Dengkling, sabab kaperluan kaula 
henteu acan nepi ka jucungna! Sugan jeung sugan di manehna 
nyampak aya, rek nginjeun duit tea!” 

”Is, cumah! Aki Dengkling mah kumed!” cek Aki Semplo. 
”Engke heula, urang dahar ngariung jeung kaula! Sono ongkoh. 
Iceun! cing da beurang keneh ieuh, nitah meuli oncom jeung 
bonteng kadituh ka warung, keur deungeun sangu!” 

”Har,” walon Nini, ”apan warungna ge nutup, da nu bogana 
keur ka nu hajat tea.” 

”Aeh heueuh. Ngala lauk emas bae atuh kadinyah, dua siki 
mah! Moal hade teu dihormat, ieu sadulur teh.” 

”Anu sagede kumaha, anu saramo satengah?” 

”Ih, moal seubeuh, anu saramo satengah mah! Ngala bae 
kadinyah, anu sagede-gede leungeun!” 

”Ih, naha bet nu gede-gede teuing, apan ac . .” Nini ngomong- 
na teu terus dumeh nenjo kiceup jeung kunyem biwir salakina. 

”Eum, hade ge nu gede, apan ngarah seubeuh,” omong Aki 
Semplo sanggeus ngunyeman ka Nini. 


”Mending mana jeung anu sagede......... sagede bitis bae 
sakali?” jawab Nini tapi bari semu aringgiseun. 

— ”Ih, ari maneh, ku sok......... "> 

”Heug atuh! heug atuh!” Nini bari cukah-cikih jeung nying- 
sat ku leungeun duanana indit rek nitah ngobeng lauk ka budak 
angon dombana. 

”Geura, sadulur!” omong Aki Semplo ka Aki Sigung, ”lauk- 
na ge parelem pisan di dieu mah.” 


”Di Aki Dengkling mah, moal aya lauk parelem cara di dieu,” 
cek Nini nyelang ngarandeg bari ngalieuk tina lebah panto. ”Ari 
pelem teh mani katut ka peujit-peujitna deuih.” 

”Lain kitu,” omong Aki Sigung ka pribumi, ”engke bae ka- 
ula ka dieu deui! sabab ayeuna mah, perlu rek nginjeum heula 
duit,.aya jongjon!” 

”Bari mun sok atuh bere kadinyah, Aki!” cek Nini ka sala- 
kina bari nangtung nyekelan panto. ”Geuning aya duit pihape 
barudak, di dinya.” 

”Puguh eta oge ku urang arek dibere!” jawab salakina, 
”tapi engke, sanggeus dahar! Da rek sare ieuh di dieu, moal mu- 
lang ayeuna. Lain kitu, sadulur?” 

”Atuh puguh,” jawab Aki Sigung bari surak di jero hatena, 
reh maksudna baris tinekanan. ”Tapi naha enya, di dieu teh teu 
aya bako-bako acan keur sakalieun udud?” 

”Ih aya, sugan. Ke urang kokoreh heula tuh di para seuneu!” 

Aki kakaratak di para seuneu. Nini datang pulang nitah ngo- 
beng lauk. 

”Tah geuning,” omong Aki Semplo, ”kabeneran pisan, bet 
aya keneh ieuh, keur sakalieun ngeusian dompet mah. Boro 
kaula geus dua poe sok udud bako bubuk bae.” 

”Euleuh, nya alus milik kaula, atuh,” cek Aki Sigung api- 
api anu henteu ngaharti kana akal ekolna Aki Semplo. 

”Geura raosan,” cek Aki Semplo, ”banget pisan. Kabene- 
ran daun kawungna oge ieuh manggih lima lambar. Teundeun Nini 
meureun, pohoeun!” 

”Enya bae teundeun kuring, kamari,” omong Nini. ”Lah, 
nya eta atuh! ari geus kolot mah ku sok mindeng "san pohoana- 
na!” 

”Seug geura raosan, kadinyah,” cek Aki Semplo mindo. 

”Cingan.” Kusuwel Aki Sigung nyieun roko. Sut diseungeut- 
keun sarta dikenyot-piceun tilu kali, kaopat-kalina diseuseup..... 
.... SSSP Kelebung.... sssp kelebung .... cekleuk! ohho-ohho! 
ohho-ohho! Aduh, edas bener banget, ieu bako teh.” 

Croh nyiduh kana conggang. 

”Kawantu bako geus kawak,” jawab pribumi. ”Tah jong- 
jon ayeuna mah urang pasini teh.......... Euh ke atuh, hayang 
ka cai heula! Aya engke tumaninah bener!” 

Aki Semplo gura-giru indit ka cai. Aki Sigung gumbreng 
ngobrol jeung Nini Semplo. Nu dijurung ngala lauk datang, tapi 
ngan meunang sahiji, da basana hese, lalmgas. Lauk dipeujitan 
sarta dipais katut sisitna. Aki Semplo datang ti cai. ” 

”Naha Aki, bet rada lila ka cai teh? Na terus ka mana heula?” 
cek Nini bari ngakeul, binangkit metakeun hihid. 

”Ah, puguh neang heula munding, bisi acan dipararaban!” 
Walon salakina bari nyoloyong, gek diuk dina tempat urutna 
tadi. ”Tah,” omongna, ”bisa jongjon ayeuna mah urang pasini 
teh. Cing kumaha palekara soang teh, nah......... ? 

”Aki! geura dalahar heula atuh, ieu geus sadia!” cek Nini. 

”Aeh-aeh, nya gancang,” jawab Aki. ”Hayu atuh sadulur, 
urang daladaharan heula!” 

Gancangna brak dalahar ngariung tiluan. Aki Sigung ale- 
woh nyaritakeun rupa-rupa hal kaayaan di lemburna bari nginget- 
nginget sakalian jeung ngadadarkeun lalampahanana baheula 
jaman keur budak keneh. Pribumi mah rarepeh bae, manahoreng 
keur garetem pakeren-keren nyarewolan daging pais lauk emas, 
anu piring wadahna oge henteu meunang jauh ti maranehanana 
pribadi; sanggeus ngan tinggal daging dina lebah buntutna wung- 
kul, kakara piringna diasor-asor ka Aki Sigung bari dihayoh- 
hayoh sina didahar. 


”Cing, kumaha palekara soang teh, kalilahan dibeuli ku ka- 
ula, opat picisan sahiji?” cek Aki Semplo sanggeus barang dahar. 
”Lamun kalilahan, jadi andika pinampeun duit teh............. 
ladang soang anu 6, opat likur picis, injeunan dua pasmat dalapan 
picis! Jadi meureun kabehna, dalapan perak dua picis!” 

”Nya ari bener-bener teuing mah, andika panteng hayang 
kana soang, moal dikumaha. Kajeun kaula ngelehan maneh.” 

”Laing panteng hayang kana soang, kaula mah estu seja nu- 
lung kana kasusah andika bae, dumeh keur sakitu butuhna.” 


”Nya alhamdulillah, atuh. Muga-muga bae Allah males kana 
kamurahan andika.” 

”Tah jadi, jual-beuli teh ayeuna mah, nya?” 

”Tarima.” 

”Geus pada lugina hate moal aya gantar kakaitanana kitu- 
kieu, nya ti kaula nya ti andika, nya?” 

”Moal.” 

”Tah, pasal eta, geus beres. Ayeuna kumaha laguna, palekara 

duit injeuman teh? Iraha andika baris mulangkeunana deui ka 
kaula?” 

”Ah, hal eta mah ulah hamham. Engke dina poe Saptu ieu 
nu deukeut, tangtu ku kaula dianteurkeun. Tapi ari soang mah, 
pageto oge di Rebo, bisa kakirimkeun, ka dieu.” 

”Ulah cidra bae atuh, da duit barudak!” 

”Moal. Andika geus terang ieuh, di kaayaan lampah kaula.” 

Gocrak Aki Sigung dibere duit £f 8.20 ku Aki Semplo sarta 
disaksian ku Nini. 

”Aki! kumaha engke teh subuh-subuh, kudu naheur deui cai, 
keur ngaleob tikoro Ayah Enggung?” cek Nini bari seuri nenjo 
ka Aki Sigung, wani ngabalagonjangan, dumeh ieu sasat geus 
diwewelan pangabutuhna, gegedena atoh dumeh bakal laksana 
ngingu soang. 

” Atuh puguh,” jawab salakina. 

Subuh-subuh Aki Sigung, ngencis, balik kd lemburna. Saja- 
jalan henteu weleh gerah, dumeh balang-siarna hasil; sakeudeung- 
sakeudeung manehna nyikikik seuri sorangan, lantaran inget kana 
rupa-rupa akal ukal-ekolna Aki Semplo jeung pamajikanana. 
”Geus moal aya dua kuren pantar kitu, di sakolong langit mah,” 
cek dina atina. 

”Tah,” cek Aki Semplo ka Nini, dina sanggeus Aki Sigung 
indit, ”kudu kitu Iceun, ari hirup mah, bisa ngarigelkeun karep 
urang karep batur. Tungtungna geuning urang anu leuwih untung 
teh: Kaluar duit £ 8.20, meunang soang genep! Tah upama eta 
soang ku urang sahijina lima welas picis, jadi piduiteunana anu 
6 teh salapan perak! Tuh, lain untung, ngaranna ari kitu?” 

”Hih, ari Aki! orokaya urang karurugian gede!” jawab Nini. 

”Kyirurugian gede kumaha?” 

”Geura bae kadinyah itung: harga sangu sabaraha, harga lauk 
sabaraha, harga deungeun sangu, sambara, suluh jeung bako 
sabaraha! Tuh, jaba panggawe kuring.” 

”Ih, ari maneh ku sok atah rampa! Apam f 8.20 soteh, jeung 
injeuman, lima perak dalapan picis.” 

”Aeh enya. Tapi ieu, kuring mah bet asa teu ngareunah. 
hate!” 

”Teu ngareunah hate kumaha?” 

”Duka teuing, asa teu ngareunah bae.” 

”Hih, ari maneh sok teu urus!” cek Aki bari indit rek kana 
pagaweanana. 

Dina poe Rebo, poean Aki Sigung jangji rek ngirimkeun so- 
ang, Aki Semplo jeung pamajikanana geus henteu ngareunaheun 
cicing. Aki gawena ngan luntang-lantung bae bari nulak cangkeng 
roronda henteu jeung niat anu enya, los ka kandang munding, 
leos ka kandang embe, kandang domba jeung salian ti eta. 

Nini ngan cilingcingcat turun-unggah bae, kawas hayam keur 
endogan cek babasan tea mah; sakeudeung-sakeudeung los ka 
jalan nempo kana lebah pidatangeunana jurungan Aki Sigung 
datang, bari dengdek ngenca, dengdek ngatuhu ngadedengekeun 
sugan aya sora soang disada ti ka jauhan, Dina wanci bedug, te 
ngah poe, kakara duanana ngarasa wareleheun jeung arasup rereb 
di jero imahna bari murukusunu siga anu keur pagetreng. 

”Pangapunten, nun!” cek sora hiji lalaki ti luar. 

”Tah, boa jurungan Aki Sigung tea,” cek Aki ka pamaji- 
kanana bari curinghak, ”cingan tempo kadituh!” 

”Euleuh heueuh, meureun!” omong Nini gugup jeung sugal 
sarta tibuburanjat muru ka panto, bawaning ku haripeut ha- 
yangeun geura nenjo soang; batok cikopia bahe mah, lantaran 
katoker ku sukuna, geus henteu ditolih. Panto dicentok sarta 
dibukakeun nepi ka ngoblogna. Nini nangtung dina lawang pa- 
pencrong-pencrong jeung hiji jalma lalaki anu keur nangtung 
ngabelekecen di buruan bari ngajingjing hiji karanjang leutik 
dieusi KU bsa. a aa darana Ka naa anak soang. 

”Punten bae, ari bumi Ayah Emplo teh, nya ieu?” cek eta 
semah. 

”Enya! Aya naon?” omong Nini bari leumpang lalaunan 
nyampeurkeun ka semah. Aki tembong nangtung dina lawang. 

”Puguh ieu,” jawab semah, ”jisim kuring teh dijurung ku 
Ayah Enggung, ngahaturkeun soang tea!” 

Sajongjongan mah nini ngahuleng bae neuteup ka ki semah. 
Teu lila korejat badanna obah bari ngalieuk jeung ngomong 
satengah ngaharewos ka salakina, .......... ”Euleuh, kapuak!” 

basana, terus mencrong jeung nembongkeun biwirna anu geus 
anyut rek seuri. Aki kabawa seuri, tapi seuri koneng. Nini nyi- 
kikik bari ngucap, ”Abong-abong ngaranna Sigung.” 

”Sigung kajajaden!” cek Aki bari ngaleos asup deui ka jero 
imah. ' 

Isukna deui Aki Sigung kadatangan ku hiji jalma jurungan 
Aki Semplo, nagih hutangna anu £ 5.80 tea, basana ulah henteu 
kabawa, sabab perlu rek dipake. 

7. GUGUYON DINA BULAN PUASA. 


Langit lenglang; panonpoe bengras nyebrotkeun sorotna ka 
alun-alun hiji tempat kawadanan di tanah Priangan. Pantesna dina 
handapeun tangkal caringin anu aya di sisi jalan gede teh, rea 
jelema anu keur ngariuhan bari jarajan ti nu daragang rupa-rupa 
kadaharan di dinya, sakumaha biasa sasari ari keur meneran pa- 
nas poe, tapi harita mah estu tiiseun meh henteu aya jelema 
ngulampreng, kawantu bulan Puasa; jadi ari ti beurang mah watek- 
na di jero eta bulan, kana eta iuh-iuh caringin katut ka nu pa- 
ruasa jeung ka nu peujit koreseun teh, beunang oge disurupkeun 
kana sesebutan nu katulis di handap ieu: 

nu daragang teu daratang, nu ngaliwat jongjon keupat; 

ngan lurlar nu dagang barang, tapi taya nu kabengbat, 

sakitu usum hareudang, teu eureun sieuneun elat; 

nu di imah embung ingkah, mikiran rea kasusah, 

leuleus lesu teu narangan, butek hate parohoan, 

napsu mendung jadi loba, ribut ngumpulkeun jang buka, 

rupa pias ulat lesu, mahal omong siga bisu, 

jamedud teu udud-udud, ngan cumiduh jeung tarunduh, 

uruy ningal katedaan, cueut ka kausap setan, 

hoream nunggu sareupna, wegahna kabina-bina, 

mun teu tahan top ngasaan, temahna osok bohongan, 

puguh batal majah tacan, ukal-ekol jeung cetaan, 

di luar ulat teu nangan, di imah balakecrakan, 

mun kapergok lir kasima, tapi masih teu tarima, 

basana karek harita, ku gering kapaksa buka. 


Tah kitu sawareh-wareheun watekna ka nu kurang tutur 
teu-dahar ti beurang jeung kajadianana ka nu epesmeer teu kuat 
nahan napsu teh. 

Tapi ari mungguhing anu jadi juragan Wadana di dinya 
mah, kawas pijajauheun kana keuna ku sesebutan epesmeer 
teh, sabab katingalna sakitu getemna, aya rengkak budi santri 
legeg lebe ulat pandita, keturug-turug yuswana geus cueut ka 
hareup maju ka sepuh, nyipuh kana panaksir jelema rea. Ari 
nyepengna eta distrik kakara sapuasa harita. Kakara ge meu- 
nang 5 poe saumna, geus ger ka mana-mendi majah juragan Wa- 
dana nu ayeuna mah nyantri, getol ibadah getol saum, estu matak 
harengheng ka nu peujit koreseun sumawonna ka rencang-ren- 
cangna nu aya di kawadanan mah, kayaning: jurutulis, magang, 
upas terus katut ka tukang kebon jeung tukang kudana, kabeh 
walatra pada kapeurahan ku legeg juraganana. 

”Jurutulis!” saur juragan Wadana dina hiji waktu bari lebet 
ka jero kantor kawadanan, ”Jurutulis inget bareto basa Lurah 
Cicopet nampa duit ongkos kabiri kuda? Poe naon, harita?” 

”Sumuhun hilap deui mung ku emutan asa dinten Senen.” 

”Ah lain ... Da harita teh asa pitilu-poeeun deui kana mung- 
gah.” 

”O, sumuhun dawuh, dinten Rebo harita teh, margi mung- 
gah teh dinten Saptu.” 

”Tah enya, poe Rebo! Ayeuna tanggal sabaraha. Ieuh?” 

”Sasih Siam ?” 

”Heeh.” 

”Kaping duawelas.” 

”Tah, jadi meureun... geus kalimawelas poe ieu lilana, lurah 
Cicopet nampa duit ongkos kabiri kuda teh, nya?” 

”Sumun timbalan.” 

”Aya tanda tanganna?” 

”Aya.” 

”Di mana? Coba ngilikan.” 

Raden Jurutulis angkat kana erak arsip kurah-koreh dina 
beundeul 28. 

”Sanes di dinya perkawis seseratan kuda mah, juragan! dina 
beudeul 14!” cek Magang. 

”Aeh enya,” saur Raden Jurutulis bari ngalih kana beun- 
deul 14. 

”Ari beundeul 28, naon?” lahir juragan Wadana ka Magang. 

”Sumuhun_ laporan-laporan sasih wungkul,” piunjuk nu 
dipariksa. 

Tanda tangan katimu, song disanggakeun ka juragan Wa-. 
dana. 

”Tah geuning aya, ieu tanggalna,” saur juragan Wadana 
sanggeus ningalian eta tanda tangan. 

”Sumun dawuh,” pihatur R. Jurutulis. 

”Geus dijieun, prantewordingna keur ka kabopaten?” 

” Aeh, teu acan; hilap.” 

”Ah Jurutulis mah, sakitu-kitu bae make poho. Paingan 
ieu nampa surat pangangkeran ti kabopaten. Hayoh, geuwat bae 
geura jieun! Kudu anggeus ayeuna!” 

”Sumun timbalan,” piunjuk R. Jurutulis................. 
”Edas bae, ari puasa bet matak butek, sagala parohoan. Ari hen- 
teu, era ku batur, da geus kolot.” Ngomongna kitu teh minangka 
ngomong sorangan, bari ngamimitian masangkeun kertas kosong 
salambar rek diguratan. 

”Puguh,” saur juragan Wadana, ”henteu meunang henteu, 
kudu bae jelema mah sok keuna ku poho!........... Lain, naha 
bener Jurutulis teh puasa?” 

”Sumuhun manawi pareng. Sareng eta, ongkoh, sanaos ho- 
yong barang teda oge, ari siang mah henteu aya tedaeunana, 
kumargi pun bojo tara nyangu siang tea.” 

”Heueuh. Sok wayah kumaha ari buka?” 

”Biasa bae, dina bada magrib.” 

”Kumaha ari nu puasa, sok udud?” 

”Sumuhun tara. Nya kalebet kana batal tea, upami udud 
mah.” 

”Tapi naha Jurutulis atuh sok udud?” 

”Iraha? Sumuhun tara.” 

”Tuh geuning! mani balatak, siki kerekan jeung kuntung 
roko, dina handapeun korsi!” 

*Eta Mah. .©...ssss eta mah tilas wengi.” 

”Heueuh,” saur juragan Wadana bari mesem. Jurutulis 
geus tungkul deui, juragan Wadana ngedepan ka Magang bari 

“Tagapa gus. 


“maparin isarat ku peta jeung ku lambe, nyaurkeun yen dina 
tungtung-tungtung kuntungna dina lebah pangenyotna, baraseuh 
keneh. 

Geus kitu juragan Wadana ka luar mulih ka bumina. Di- 
na sanggeus anjeunna rada jauh, eusi kantor kadenge tingge- 
rendeng rada diharewoskeun sarta Mas Magang nyikikik. 

Heuleut saparapat jam juragan Wadana ngagentraan, ”Juru- 
tulis!” saurna ti tepas bumina. 

”Kaulan,” Walon anu disaur ti kantorna. 

”Geus anggeus, prantewording teh?” 

”Sumun parantos.” 

”Coba bawa ku Jurutulis pribadi ka dieu, urang tanda!” 

Verantwoording disanggakeun sarta sanggeus dipariksa tret 
ditawis. Tidinya sok dipaparinkeun deui bari ngalahir, ”Heh ieuh! 
Kade poho kuitansina lampirkeun, kaput kana ieu setatna, bisi 
leungit! jeung kudu kabawa ku pasuratan poe isuk, nya?” 


”Unjuk sumangga. Sareng eta jisim abdi teh gaduh piun- 
juk!” 

”Nagn?” 

”Manawi aya widi dampal gamparan, di salebet sasih Siam 
mah, saban dinten teh, bade nutup kantor Takuh satu bae, margi 
dampal gamparan lintang waspaos........ 


”Heueuh, heug! tapi ari ti peuting mah, tetep bae ngalantor, 
sakumaha biasa, da tararaweh tara!” 

”Sumuhun timbalan.” 

Teu lila klok di tepas kawadanan disada, pukul satu. 

”Tah geuning nu kasep teh disada,” cek Mas Magang minang- 
ka surak bari terus nangtung jeung beberes pagaweanana, baris 
diperenkeun. 


Nu jadi dununganana oge, nya eta R. Jurutulis, henteu 
jantungeun, neundeun pena, nyocokan mangsi jeung ngentep- 
keun rupa-rupa tutulisan anu ambacak dina mejana. Henteu lila 
gebrug panto kantorna ditutup sarta sanggeus R. Jurutulis nampi 
kuncina ti Magang, jung mulih ka bumina. 

”Aduh, na mana hareudang-hareudang teuing ieu teh?” 

saurna waktu sumping ka bumina, tuluy ngalaan raksukanana 
dikaitkeun kana kakait dina bilik. 

”Aeh-aeh, naha kang karek tabuh satu parantos mulih?” 
saur istrina bari nempo ti lawang dapur ka tengah bumi. 

”Enya, geus idin ti juragan! Ayeuna mah saban pukul satu 
teh meunang nutup kantor! Tapi ngan sajero bulan Puasa bae. 
Mana Endeh, sangu? Geus peurih beuteung, engkang mah.” 

Kakarek prak gigih! Sabar bae sakedap. Biasana oge tuang 
teh tabuh dua.” 

”Lah, aya kabita ku peuteuy engkang mah, tuh di warung 
Ma Sayem, mani rantuy jeung baleuneur. Cing nitah nganjuk 5 
papan mah, kadituh!” 

”Mangga, sugan dibere!” 

Henteu sabaraha lilana, sangu diakeul sok diwadahan kana 
baskom; tatangga kadeuheus anu dihiras ka warung, datang. 

”Tah geuning meunang, peuteuy teh,” saur Nyi Jurutulis. 
Dikumahakeun peuteuy teh kang, dibubuy?” 

”Ah, ulah! Hayang atahna engkang mah.” 

”Geura mangga atuh, da parantos sayagi, ieuh.” 

”Ah, bawa ka dieu bae, ka tengah imah! Urang dalahar di 
dieu, aya henteu joljol kaperego teuing lamun aya jelema!” 

Baskom sangu katut tetenong lalawuhna dipangku ka tengah 
bumi, tuluy diambengkeun dina tempat nu rada singkur, anu 
henteu kapentog ku lawang ti tepas. Tidinya brak taruang duaan, 
tingkedekes, tingcamuil, tingsareuhah, sangu panas, sambel lada, 
peuteuy nyegak tur hareudang, mutuh nu taruang teh ku siga 
raos enyaan, kasaksi ku karingetna munggah galogobrot. 

Nu dalahar paronyo keneh, kulutrak, juragan Wadana sum- 
ping bari ngagentraan ti buruan, ”Ulis! Ulis!” saurna. 

”Eeuleuh engkang, etah juragan!” cek Nyi Jurutulis hari- 
weusweus, tuluy ngahuleng bari nyenyepeng peuteuy mencrong 
ka carogena, pasemon anu reuwaseun. 

Pamegetna ngulang ku panangan, miwarang cicing sarta sang- 
geus ngalebetkeun tutuangeunana nu aya dina bahamna, terus 
ngaharewos rebek satengah ngosom, ”Hulah sekyok!” 

”Jurutulis! Jurutulis! Ka mana ieu teh? Ari panto imah 

ngemplong, tapi jelemana arareuweuh!” saur juragan Wadana 
bari lajeng mancat ka tepas sarta calik dina korsi goyang. 

”Euleuh engkang, etah unggah!” saur Nyi Jurutulis pa- 
semon anu tambah reuwaseun bari sadia rek ngentepkeun piring 
kana tetenongna ....... kelentreng! ....... 

”Sst, keun: bae, ulah dirobah!” saur Den Jurutulis ka raina. 

”Atuh geuwat temonan ka dituh, bisi ka dieu!” 


”Moal! Ke rek api-api nu kakara datang ti cai!” saur R. 
Jurutulis bari jung ngadeg, tuluy angkat ka dapur lalaunan rek 
ka luar bari nyusutan lambena ku serebet, ngarah tuhur teu 
kaciri mentas tuang. Sasumpingna ka luar, kek nyandak gam- 
paran; geus kitu gura-giru ngajauhan saeutik ti panto dapur. 
Ti dinya tuluy malik bari digamparan sarta gohgoy jijieunan 
anu kadengena rek meh sakarupa jeung dedehem, ditungtungan 
ku ngaludah henteu aya eusian .... ”ehhem! ehhem!..... hhhk 
puh!” 

”Jurutulis!” saur juragan Wadana ti tepas. 

”Kaulan,” walon R. Jurutulis lekoh pisan, sot gamparan 
dilesotkeun tengah buruan, srog ngadeuheusan ka tepas. 

”Ti mana, bet ninggalkeun imah ngemplongkeun panto?” 

”Sumuhun ti cai.” 

”Geuning aya ti cai tuhur bae?” 

”Sumuhun tas miceun,” piunjuk R. Jurutulis bari nyusutan 
pananganana nu kiwa ku sinjangna, ngarah disangka tuhur ku 
diserebet. 

”Masih, Jurutulis mah bet siga jagjag pisan puasa teh.” 

”Sumuhun ngajagjaggagjagkeun maneh bae, margi upami 
nurut kana kalesuan mah, bilih jadi tutur.” 

”Heueuh. Ka dieu Jurutulis sing deukeut, aya picaritaeun 
gehem!........ Kurang dieu......... Masih kurang! Ka dieu 
bae sing deukeut pisan!”............ Juragan Jurutulis mani sod 
deui-sod deui ngesod nyaketan juragan Wadana, tapi jigana teh 
kacida rumegagna, kawas anu asa-asa dumeh rumasa boga dosa 
tea, sieuneun kauninga ku dunungan da bahamna ngaheor bau 
peuteuy. Tapi ku lantaran kapaksa, nya tungtungna mah calikna 

teh nepi ka adek kana korsi anu dicalikan ku juraganana. Sang- 
geus caket pisan tuluy dengdek api-api masang cepil sadia kana 
timbalan, tapi ari saenyana mah ngajauhkeun baham anu bau 
peuteuy tea sangkan teu kaambungeun ku juragan Wadana. 

”Ieu, Jurutulis! puguh bieu nampa surat gehem ti kabo- 
paten, dibawa ku upas tumpak kuda! ungelna: Lurah Gempol 
kudu diparostel diares! Cing, naon kasalahanana anu parna eta 
Lurah teh, sugan Jurutulis nyaho? Sabab dina suratna henteu 
diterangkeun bener. Geura ieuh urang baca........... ” (juragan 
Wadana meberkeun hiji surat dines aksara Sunda ti kabupaten) 
parang ”Nyemnyem 20 Pebruari tahun sakitu, nomer sakitu, beun- 
deul sakitu, gehem, kenceng-kenceng........... Marga pamun- 
dutna Kangjeng Tuan Asisten Reseden wakil, satarima surat ieu 
kenceng Ki Wadana kudu nyieun porostelan ngares Lurah desa 
Gempol 4 poe, lantaran manehna henteu sungguh-sungguh nga- 


jalankeun kawajibanana........ TU Sanaya Bopati ....... Sa 
(ngaran apdeling digerenyemkeun saliwat) ....... ”Katimbalan 
katawis ku Mantri Kabopaten, pun hmm............ ”Tuh ngan 


sakitu, Jurutulis, ungelna teh. Cing, naon etah kasalahanana 
Lurah Gempol anu parna teh, nepi ka manehna kudu diares?” 
.... (R. Jurutulis teu ngawalon)..... ”Nyaho, Jurutulis?”..... 
(teu ngawalon keneh, ngan tiap rada luak-lieuk bari kerung nyeta 
nu keur ngamanah jero)........ ”Euh sugan bareto, lantaran teu 
ngome sasak Cipeuteuy tea, nya? ........ Cicing, Jurutulis! ulah 
usad-esod pupunduran! Ka dieu deui sing deukeut, acan ang- 
geus!...... Aeh enya, harita basa Tuan Asisten nu ngalih, geubis 
katut kudana teh nya di sasak Cipeuteuy, nya?” 

AAN PANAN JARAN sumuhun dawuh.” 

”Euleuh, na Jurutulis, bau teuing petteuy! Keur dadaha- 
Wi sayaees Cicing!” 

“Ni... ente.” Pondokna tina ”sumuhun henteu”, da 
upama diungelkeun sabiasana mah, sieuneun hawa peuteuy nga- 
gebos deui. 

”Tuh geuning, aya remeh dina leungeun baju!” 

”Re...... remeh janari.” 

”Cingan kadieukeun! remeh ditingalian bari dibulak-balik 

jeung dipencet-pencet ku pananganana ”Geuning. aya remeh 
janari sakieu leuleusna? Panasaran ah, urang teang!” saurna bari 
gura-giru angkat — cara nu moro-moro baraya jauh kakara datang 
— ka jero bumi. 

Tablo!...... piring balatak ...... remeh ambacak ...... 
cangkang peuteuy parerecak ............. juragan Wadana nyak 
AKAK sasesana gumujeng raos bari ningalian Nyi Jurutulis, jero- 


Tangtu R. Jurutulis oge ngiring gumujeng, ngan gumujengna 
gumujeng prihatin, alias gumujeng................... koneng. 

Heuleut 2 poe ti mentas kaperego keur barang. tuang ku 
juragan Wadana tea, R. Jurutulis di kantor sasadiaan baris na- 
wiskeun 2 surat panyeuseul anu pedes ka 2 lurah, anu kudu 
indit harita sarta kudu ditawis ku juragan Wadana ku anjeun, 
dumeh nu jadi Jurutulis teu kawidian nawis surat nu sarupa 
kitu. Tangtos bae salian ti eta nu 2 surat teh, aya deui 3-4 tawi- 
seun perkara sejen, sabab saur R. Jurutulis, ”Sakalian dipilukeun, 
aya gancang beres bisa kabungkus ayeuna.” 

Harita kakara jam 10 leuwih; ari biasana juragan Wadana 
tuwas-tawis nanaon teh, salian ti anu kudu kenceng dijalankeun 
mah, ditangtukeun: lamun ti beurang jam 1, lamun ti peuting jam 
8, nya eta dina waktu geus deukeut kana rek nutup kantor Juru- 
tulis. Tapi ku sabab harita hal nutupna kantor ti beurang diro- 
bah kana jam 1 tea, jadi hal tuwas-tawis oge, dipundurkeun 
kana jam 721. 

Kajaba ti ditangtukeun jamna, aya deui aturan sejen anu 
kudu dilalampahkeun lamun rek nawiskeun atawa miunjuk nanaon 
teh, nya eta: samemeh asup ngadeudeusan ka jero kantor, kudu 
ngiberan heula ku batuk atawa ku sejen rupa tarekah, teu meu- 
nang balabas-bulubus joljol asup ka jero, sabab lampah kitu teh 
saur juragan Wadana, lampah henteu pantes, sarua jeung kurang 
ajar. Malah lain perkara rek asup ka kantor bae, sanajan di mana- 
mana 0ge, satiap-tiap urang nyampeurkeun ka batur, henteu pilih 
luhur-handapna sarta datang ti tukangeunana, eta perlu mere 
nyaho heula ti kajauhanana keneh, lamun teu kitu nya kaasup 
kana kurang ajar keneh bae. Paling goreng lamun sadatang-datang 

ka tukangeun nu disampeurkeun, terus cicing ngarerepeh ngada- 
goan kanyahoan ku nu disampeurkeun pribadi, eta kurang ajar 
kelas hijina. Oge ku nyebut punten atawa omongan lian ti eta 
geus deukeut teuing aya di tukangeun nu disampeurkeun, eta 
satali tiga uang, sarua jeung henteu pantes keneh, sabab sok matak 
kaget ka nu dipuntenan atawa diajak ngomong. Cindekna lampah 
urang nyampeurkeun ka batur teh, ulah nepi ka matak jadi kaget 
ka ditu jeung ulah matak itu bogaeun rasa asa diintip kalaku- 
anana! 

Kitu saur juragan Wadana ana keur ngobrolkeun perkara 
tindak-tanduk tatakrama jeung nu sejen teh, nepi ka sarerea 
pada terang, yen sagala rupa nu geus katulis bieu di luhur teh, 
kacua juragan Wadana. 

Jadi harita oge dina waktu rek nawiskeun surat panyeuseul 
ka 2 lurah tea, eta kateupayaan juragan Wadana kitu teh, ku R. 
Jurutulis diemutkeun bener-bener. Ti kantor, anjeunna ngadig- 
dig ngelek hiji jepitan geus rada buruk dieusi ku rupa-rupa tawi- 
seun. Sasumpingna ka payun (ka tepas bumi kawadanaan), terus 
gohgoy titiron sakali, saolah-olah minangka keleneng loceng 
pantona, lamun di Eropa mah. 

”Saha eta, Jurutulis?” saur juragan Wadana ti jero kantorna, 
nya eta hiji kamar di tepas payun anu lawangna aduhareupan 
jeung lawang kamar paranti tatamu. 

”Sumuhun dawuh,” walon R. Jurutulis. 

”Ke dagoan di dinya!” saur juragan Wadana sarta kadenge 
sada pahibut kawas aya nu diperenkeun, geus kitu ngalahir deui, 
” Aeh, ka dieu bae atuh! Aya naon?” 

”Sumuhun ngabantun tawiseun, serat kanggo ka Cicapar 
sareng ka Galonggong tea,” pihatur R. Jurutulis sarta bus lebet 
ka jero kantor. 

”Aeh enya. Cingan.” 

Tawiseun-tawiseun diudulkeun kabeh tina jepitanana, song 
disanggakeun sarta R. Jurutulis calik sila dina parantina di han- 
dap, dina lebah tungtung meja gedengeun juragan Wadana beu- 
lah ti kiwa. Dina tungtung meja anu beulah tengen, aya hiji korsi 
duduk kosong anu matuh salawasna aya di dinya, nya eta paranti 

juragan istri calik ari keur aya perlu ka carogena, lamun nuju 
didamel di kantor. Surat-surat ditungtut dicandakan sahiji-sahiji, 
diwaca, ditawis jeung dipaparinkeun ka R. Jurutulis supaya 
disuuban di handap dina luhureun jepitan, da ari dina meja mah, 
bisi matak endag. 

Sabot kitu, jebul ucing candramawat kakasih juragan istri, 
asup ka jero kantor. Dina waktu R. Jurutulis keur tungkul meh 
ngadepong nyuub hiji surat nu kakara sok dipaparinkeun, kala- 
cat ucing teh naek (luncat) kana korsi kosong anu di tengeneun 
juragan Wadana tea sarta ku R. Jurutulis katingali. 

”Pis! pis!” saur R. Jurutulis bari rada melengkung mon- 
corkeun paningalina ka handapeun meja diteruskeun kana lebah 
korsi matuh tea. 

”Naon, jurutulis?” lahiran juragan Wadana, tapi bari jongjon 
nawis hiji surat. 

”Itu, ucing kagungan, ngaletakan ........ ngaletakan tutu- 
angeun!” piunjuk R. Jurutulis bari tetep melengkung ningali 
kana lebah korsi. 

”Mana?!” saur juragan Wadana bari gancang ningali........ 
kana korsi anu aya di gedengeunana tea, lain ningali ka R. Juru- 
tulis heula sarta bener ucing teh di dinya keur ngaletakan sari- 
kaya, anu tadina kawas keur dipaju dituang ku juragan Wadana, 
da bukti siga geus teu aya sapertiluna. Ngarendeng jeung eta 
piring sarikaya, aya lumur rada gede dieusi kopi susu masih pinuh 
jeung ngebul, dumeh turubna ngagoler di handap di gigireun eta 
lumur, semuna dihaja keur ditiiskeun. ”Ah keun bae, da eta oge 
hancenganana, kabeuki si Meme,” saur juragan Wadana deui 
sanggeus ningalikeun sakeudeung kana leletakna eta ucing. 

”Edas, nganggo dipaparin kopi susu sagala,” saur R. Juru- 
tulis ngagerenyem, ngahaja mikat juraganana ngarah mariksa, 
sarta bener eta pamaksudanana kitu teh kajadian. 

”Naon, Jurutulis?” saur juragan Wadana. 


”Sumuhun eta, ucing! nganggo dipaparin kopi susu sagala,:- 


mani salumur pinuh,” saur R. Jurutulis umenya supaya henteu 
katawis nyindiran. 
”Hisss! eta mah tangtu ajang........... ajang juraganana,” 

lahir juragan Wadana bari gumujeng. ”Puguh poe ieu mah batal, 
Ulis, rada rayrey teu ngareunah badan!” 

”Sumuhun dawuh; sapertos jisim abdi mangkukna tea.” 

”His, ari kitu mah'y atuh sasalaman, ngaranna. Ngan, ulah 
rea beja ka nu sejen bae, bisi moal aya nu puasa! Peupeuriheun 
urang henteu, da sejen deui jeung nu dagang atawa nu kuli nang- 
gung, meunang sakumaha karepna, asal barogaeun keur dala- 
harna. Ari urang mah sanajan boga keur dahareun oge, teu meu- 
nang teu purun, da katalian ku bisluit!” 

Goong ngungkungan di kabupaten, nandakeun poe kum- 
pulan. Kantor pinuh leber ka emper-emper ngeusi ka pipir-pipirna 
ku: wadana-wadana, camat-camat, mantri-mantri, jurutulis-juru- 
tulis distrik jeung jurutulis-jurutulis kacamatan ti nu deukeut ti 
nu jauh pada kumpul, dumeh dihaja disalauran pikeun kumpulan 
biasa saban bulan sakalian jeung pikeun nyanggakeun salamet ka 
tuan Asisten Residen anyar, nu nyepeng eta apdeling. 

Kabeh priyayi dikudukeun ngaranggo raksukan hideung ka- 
dinesan jeung sinjang batik, teu kudu kostim, asal necis, sabab 
tas nyanggakeun slamet teh, baris terus kumpulan. Nu geus sadia 
pakeunna tangtu ngaraos senang, tapi mungguhing anu teu sadia 
mah, utapyakan ngaya-ngayakeun nu teu aya, datang ka kajadia- 
nana di ahir, nya dina panganggona nya dina hal nganggona estu 
rupa-rupa pisan, maklum kumpulan priyayi saapdeling kitu. 

Di tukangeun kantor jeung dina iuh-iuh kakaian nu dareu- 
keut ka dinya, balatak upas-upas, katingalna meh kabeh pada rebo 
ku babawaan teu beda ti kakait hirup, nya teteken, nya topi 
atawa peci, nya tarumpah atawa selop, nya dudukuyna pribadi; 
di antarana aya nu nekad kulubang-kelebung udud, basana teh 
tamba kesel atawa tamba tunduh, tapi saenyana mah dumeh 
boga rasa jauh ti urang kaum bae, jurutulis-jurutulis rarebo ku 
jepitan jeung ku buku-buku. 

Juragan Patih geus lila aya di pendopo keur ngadeuheusan 
Kangjeng Dalem. 

. Tatabeuhan rempeg muni, ngadadar lagu nu resmi, 
lagu liwung ampuh lungguh, pangirut napsu prasepuh, 
musna rasa geus huisan, ras jaman keur luluisan, 

hegar bear sora saron, ngoragkeun manah nu anom, 

kenong nalutnang-nalitnong, pabeulit lemes ngelenong, 

gendang menta tincak gandang, tandang nu garinding midang, 

rebabna ngahudang hate, lebleban asa rek leber, 

sumiak jeroning rasa, waas sumeblak nu aya, 

sumeredet sumeleket, henteu sieun kosong loket, 

sora gambang ngagorolang, harus riuh sada nenggang, 

asup misil bungbu lagu, wuwuh uplek mun dicaruk, 

ketuk kempul tuk, kung! tuk, kung! goong gede ngajeleng- 

gung, 

reugreug pantes araragem, sora harus ngagerem, 

senggak panjak sada gagak, patembalan tingarakak, 

kumplitna narik wawanen, hayang ajal jauh tangen, 

simeut ngigel, bangkong nongkrong, kairut rebab jeung goong, 

anu lolong asa beunta, nyipta si eulis keur meta, 

urang kaum juba-jebi, dijeromah............. sejen deui. 

Jep gamelan teh eureun, teu lila bareng rame deui dilagu Ke- 
bojirokeun, tanda tuan Asisten Residen geus sumping, disarengan 
ku tuan Kontrolir. 

Gulang-gulangna teu anggang, nguntit di pungkureunana, 

leumpang dangah jeung cetaan, medengkreng ngelek jepitan. 

lengkah niron rengkak menak, rengkak menak nu baheula, 
rasa maneh pangunjulna, milu kakebojiroan. 

Ger lagu Kebojiro, para priyayi pada curinghak sarta pa- 
hibut. 

Kangjeng Dalem jeung juragan Patih mapag kana tangga 
pendopo sarta sanggeus tatabean tuluy arangkat kana pitempa- 
teunana bari gorgar salasauran. 

Juragan Patih cukah-cikih, sampoyongna semu nu isin, 
angkat ka sisi pendopo ngadeg mayun ka lebah kantor bari nga- 
gupay jeung ngagentra rada dipegeg, ”Wadana-wadana! Geura 
kadarieu!” saurna. 

Ti dinya bring Wadana-wadana katut nu sejenna, arangkat 
ka pendopo, ngerepes siga bubuhan meri keur leumpang; camat 
jeung jurutulis, salinger pada ngabuntutan juraganana. 

Kangjeng Dalem, tuan Asisten Residen jeung tuan Kontro- 


103 


lir, caralik ngajajar dina korsi; juragan Patih di handap dina al- 
ketip di gedengeun Kanjeng Dalem; Wadana-wadana ngaberes siga 
wayang golek marayun ka panggung-panggung tea, di pungkureu- 
nana, jajaran para camat jeung para mantri sarta di pungkureun 
eta, jurutulis-jurutulis. Kabeh meh ngumpul sadistrikna-sadistrikna. 
Juragan Kalektor, juragan Jaksa jeung mantri-mantri kudang 
anu deukeut anu jauh, kaidinan henteu kudu ngiring kana kum- 
pulan, dumeh keur repot ku padamelanana; nu kahiji nampi 
pajeg ti desa-desa, nu kadua nyayagikeun erolan keur poe isuk, 
golongan nu katilu ngajarulan uyah jeung ngagaraleuhan kopi. 
Mantri-mantri guru teu araya di bumina, da puguh keur pakansi 
gede. 

Gancangna carita, sanggeus Kanjeng Dalem — ngarampid 
para priyayi kabeh — ngahaturkeun wilujeng rawuh jeung nye- 
peng apdeling ka tuan Asisten Residen, diimplik-implikan ku 
nitipkeun dikaireugan para priyayi pakeun di ahir. Tuan Asisten 
anyar keneh mah majahkeun teh sarua jeung beurang-peuting 


Residen geus narimakasihkeun kana eta pangangken bari mundut 
rempeg regemna para priyayi kabeh yen kudu tuhu kana nga- 
jalankeun kawajiban sangkan Aapdeling jadi tambah mak- 
mur; Kangjeng Bupati nguningakeun sahiji-hijina amtenar nu 
araya di dinya, tapi ngan wadana-wadana jeung camat-camat 
wungkul, da upama kudu sakabehna mah, moal cukup ku sakeu- 
deung-sakeudeung. Saberesna eta, tuan Asisten Residen ngamimi- 
tian pepeta rek muka kumpulan, nya eta ngeserkeun jepitnana ti 
gedengeunana ka payuneunana bari lajeng dibukakeun. 

Ku peta sakitu bae oge, dina lebah gundukan para priyayi 
mani kadenge ngagerebeg sakeudeung ku sora nu tingkorejat 
ngarampa sakalian menerkeun jepitan-jepitanana atawa buku- 
bukuna; jaba eta: nu ngodok patlot, nu ngodok notes, nu ngodok 
kaca soca jeung saterasna. Ti dinya blukblak nu muka jepitan 
atawa buku boh notes, nu muka wadah kaca socana sakalian narik 
jeung nerapkeunana; sawareh memeh diterapkeun teh, dikosok- 
kosok heula ku salempayna ngusey da bari huruwas-harewos bae 
jeung tatanggana calik nu aya di gedengeunana.. 

Di antara eta priyayi-priyayi, aya saurang pangkat Wadana 

geus titel Rangga, nu estu katingal ngan calik wungkul teu kabawa 
ribut ngurus nanaon, bangun anu ridu ku kaimbruhan salirana, 
cutat-catet geus kumaha anu jaradi ponggawana bae, dumeh 
anjeunana mah ngan saukur iasaeun nawis jenenganana wungkul 
ku aksara anu terang tapi paretot, da dawuhanana, ”Aksara mah 
dijieunna leuwih bangga manan naratas pijalaneun jeung piso- 
lokaneun; diaplen-aplen sok kaleuwihan atawa kakurangan, di- 
gancangkeun sok marenyon henteu uni jeung sok beunyeuh ku 
pepetelah mangsi, da penana teu kaur balas titatarajong.” 

”Ah, eta mah manawi kertasna bae budug, henteu lesang be- 
ner!” saur Wadana sejen bari gumujeng, anu keur ngariung bari 
sempal-guyon. 

”Satadina mah sangkaan akang oge nya kitu, bari kukulu- 
tus ka tukang nyieun kertas, Tapi ari dibuktikeun, bet jeung nu 
rea bae kertas lemes......... 

”Kumaha dibuktikeunana teh?” saur nu kadua. 

”Eta, ari keur nanda tingjalepret teh ku akang sok dirampa 
heula ku tungtung curuk bari disasaran di saputereunana pitan- 

”Ah, teu ku nanaon. Puguh marjan cocoan barudak ma- 
wur ka kolong! Kuma onam awewe bae sok wuhwar-wehwer 
teu karuhan.” 

”Hi-hi hi-hi, sukur atuh; panyana kaula teh, aya pikasu- 
saheun nu rada banget.” 

”Teu aya.” 

”Tah lebah naon, tadi nyarita teh? ........ Euh lebah baba- 
turan, nya? Tah, di marana ayeuna eta batur-batur ulin urang 
teh ?” 

”Walahu alam teuing. Iceum! Ic.......... 

” Ari Si Dempul di mana? Majah aya di dieu?” 

”Enya! tah geuning imahna di beh kaler. Rek nganjang ka 
dinya, andika teh?” omong Aki Semplo bari ngadak-ngadak nem- 
bongkeun parangi bear. 

”Nya, kumaha engke bae,” jawab Aki Sigung. 

”Atuh geuwat geura caritakeun, kaperluan andika teh; ari 
ka Aki Dengkling mah, tangtu sono meureun, nya? Da geus lila, 


teu papanggih.” - 

”Bieu ge pamajikanana, tas nyanggray kopi,” cek Nini ti 
jero. 

”Ari sono tea mah ka andika oge sarua bae,” jawab Aki 
Sigung ka Aki Semplo. 

”Ah, ari ka kaula onaman, sono oge ngan tiap sono wung- 
kul, moal disugah-disuguh da keur teu aya nanaon!” 

”Aki! Aki!” cek Nini, kumaha ieuh, teu aya sangueun keur 
budak angon domba-budak angon domba acan.” 

”Atuh coba bae neangan deui injeumeun, kadituh, cara ka- 
mari,” jawab Aki. 

”Ah, ka saha? Ka nu kamari moal dibere; ka wetan, sampu- 
neneng, da injeuman anu poe mangkukna oge tacan dibayar ku 
urang.” 

”Edas, paluhur-luhur tumpukan karahulan ieu mah,” cek 
Aki Sigung di jero atina bari jongjon ngawaskeun dua munding 
anu keur nyaratuan, mapay-mapay jalan rondaan. Tidinya nga- 
lieuk. ka Aki Semplo bari nanya, ”Lain, andika geus boga saba- 
raha hiji munding?” 

”Ah, saeutik, ngan genep siki! Euh kaperluan andika teh, rek 
nyewa munding kaula, nya?” 

”Har, Aki! kapan rada garering, munding urang mah,” omong 
Nini ti jero imah, dumeh ku manehna kapikir, yen upama di- 
sewa ku kawawuhan heubeul mah, bisi teu puguh duitna jeung 
bisi dimumurah sewaanana. 

” Ah, lain,” walon Aki Sigung ka Aki Semplo. 

”Atuh geura pok bae bejakeun kaperluan andika ka kaula 
teli, AYA... .a.... AYA. sas aawa * 

”Aya tereh ka Aki Dengkling!” cek Nini, ngalelebah kana pi- 
tuluyeunana omongan salakina. 

”Eum! maneh mah sok salah paham!” omong Aki Semplo 
bari ngalieuk jeung kerung, adres ka nu di jero imah. Tuluy malik 
deui ka Aki Sigung bari lemek, ”Aya.......... JA AA Au ja 

”Aya naon nu dikersakeun teh? Ambihur.............. # 

”Ah! aya nini-nini bangor temen! Cing atuh cicing, ari urang 
keur ngomong lempeng teh,” cek Aki Semplo bari ngalieuk 
sakeudeung ka lebah Nini nyoara. Tuluy malik deui ka Aki Si- 

gung bari nuluykeun omonganana, ”Tah,aya.......... aya hate 
kaula geura lugina!” 

Emh, puguh kieu nu matak jauh-jauh dijugjug, anggang- 
anggang diteang teh, sugan jeung sugan aya bagja kadar awak 
kairid manggih rejeki, kasangsangan padang herang, cek babasan; 
jeung manawa aya sih welas andika bijil tina manah kaweningan, 
puguh kaula teh keur nandang karerepet hate, ditagih pajeg tanah 
Kujurapan AG a. sn aaa sun a ba ? 

”Wo, atuh henteu aya sapeser-peser acan,” jawab Aki Sem- 
plo. ”Aya, kamari tilu perak, geus dibikeun ka barudak.” 

”Rek meuli binih suuk, ceunah,” omong Nini ti jero imah. 

”Henteu pira ari rek ngeclok tea mah,” cek Aki Sigung mak- 
sa nuluykeun omonganana, ”ngan lima perak dalapan picis, 
sacukupna keur mayar pajeg! Saur juragan Lurah teh, kudu 
jogo pageto, poe Rebo. Ari borohna mah, ati kaula anu wening 
bae, da andika geus terang ieuh atuh, kana adat kaula baheula- 
baheula! Iraha, kaula sok cidra kana jangji? Jeung ngeclok oge 
moal lila, di jero 3-4 poe, tangtu dipulangkeun deui!” 

”Puguh nya eta atuh, aya oge kamari, geus dika-barudak- 
keun! Lamun tina aya tea mah, moal koret.” 

”Nya eta, ari ngumaha ka nu sejen, teu aja untupan meu- 
nang, salian ti ka andika mah,” cek Aki Sigung. 
daeun.” (Nu rea pada garumujeng). 

”Kumaha terasna saparantos kauninga yen kertasna lemes?” 
saur nu sejen deui. 

”Tah, ti dinya akang nyalahkeun ka tukang nyieun pena, 
naha nyieun pena bet mencos-mencos teuing, nepi ka jaba ti 
aringgis sieun pites teh jeung matak najongan kertas nu sakitu 
lalemesna deuih. Geura, maranahan, ku diajar nanda wungkul, 
akang seep kertas taksiran 72 kodi, pena 72 dus, nepi ka ku aceukna 
mah diseungseurikeun magar maneh abong-abong nu bodo kato- 
toloyoh cenah. Tah kitu disebut banggana teh. Cek dina pikir 
akang: geus komo lamun diajar nulis surat sakebet, meureun ma- 
tak beak kertas sapabrik pena sapabrik, jaba kesang ngalalucur. 
Tatapi ayeuna mah geus carang; di jero saminggu sakali-dua- 
kali ngajepret mah mokaha, ngan aksara kawas jadi duduk, da 

tetep bararengo. Sakitu deui nulisna oge, ari duduk pisan mah 
henteu, da ana rek tret teh, tungtung-tungtung curuk nu dipake 
nyekel gagang pena, teu weleh tingarutek jeung lain sakeudeung- 
sakeudeung, nepi ka pena mah sok tuhur deui; kawasna geus tu- 
tumaneun baheula sok rareuwas hate memeh ngantelkeun congo 
pena kana kertas, jeung kadua: ana nanda dina kertas kantor (mak- 
sadna dina kertas pos), sok leuwih kendor manan dina kertas nu 
digarisan ka gigir wungkul, henteu make jeung nu ka handap.” 

”Na kumaha, nu mawi sok kendor?” saur nu sejen. 

”Eta, unggal tungtung pena geus rek ngarumpak kana garis- 
garis nu ngalujur ka handap, sok rada agag-agagan asa rek titajong 
ka dinya.” Sakur nu ngadangu kana kasauranana teu aya nu teu 
gumujeng. 

Tah kitu kasauran juragan Rangga ari keur guguyon dina 
tempat pagempungan teh, tapi buktina rea anu enya manan 
anu didamel. Ana sasauran sok kawas lain ka sasama pangkat, 
rea kecap-kecap anu biasa dipake ka sahandapeun, tapi ku nu rea 
henteu dianggap cohag atawa diparake ryeri hate, da puguh 
pantes kaimbangan ku rupa-rupa kaayaan dina salirana, sabab 
anjeunna teh dipisepuh, dipiconto jeung dipikaresep, ku sare- 
rea dumeh geus ngarasa katalian ku akuanana, darehdeh sareh, 


someah, lumoma, miwargi, jeng saterusna. 
Ari sababna nu matak anjeunna bisa jadi Wadana teh kieu 


asal-muasalna: Waktu anjeunna keur murangkalih, beunang di- 
sebutkeun budak anu kacida bangorna, henteu peruh ku pang- 
wuruk, henteu eleh ku pangrangket, manan kapok anggur gawok, 
nepi ka ramana ngaraos sisip budi, beak dengkak cek babasan 
cohag tea mah, sarta sumerah ka takdir kagungan putra teu uni- 
ngaeun di alip bingkeng-alip bingkeng acan, da estu katungkulkeun 
kana ameng bae, kayaning: maen kaleci” tagon (bancul) jeung 
gobag (maen galah); mun teu kitu, asruk-asrukan mapay-mapay 
nu barala neangan sayang manuk. Sanggeus ramana pupus, ka- 
kara eta kalangenan-kalangenan nu sakitu rupa teh dipiceun 
kabeh sarta ngangsrod, naek harkat jadi tukang ngaben hayam 
jeung tukang aber-aberan teu puguh, diasrek-asrek ku rencang- 
rencang amengna, bari ngahahambur banda titilar ramana. 

Saur ibuna, ”Estu ngan susah nu aya nenjo kaayaan bu- 
dak sakitu teh, lantaran teu katoong pirobaheunana adatna; 
komo aing, mamana ge geus te mental.” Tapi sakitu deui anjeun- 
na henteu cicingeun, beurang-peuting ngotektak ngorehan akal, 
nya beh mendak, ”Taya lian akalna jaba ti kudu dicangcang,” 
saurna. Dina hiji mangsa anjeunna angkat nepangan saderek 
carogena, anu jadi mantri pulisi di eta kota, baris ngabarempag- 
keun kersana. 

”Bo, ari kitu mah atuh kedah unjukan ka kang Wadana,” 
saur juragan Mantri. 

”Nya eta nu matak aceuk ngumaha ka kang rai oge, ku 
sabab aceuk henteu wani, isin!” saur tatamu. 

Gancangna carita murangkalih anu geus liwat jauh ti akil 
baleg, purah ngaben hayam jeung abur-aburan teh, geus beres 
dicangcang ku direndengankeun ka putra juragan Wadana kota, 
da bangor-bangor oge puguh putra saderek, moal saha nu pi- 
welaseun. 

Sakumaha maksad ibuna, mimitina mah kajadian. Tapi ti 
barang putrana katut istrina ngalih ti kawadanan ka bumi ibuna, 
beunang disebut meh sarengkak jeung gateuw, tara angkat-ang- 
katan ka mana-mana salian ti ari rek ngaben hayam mah, dina 
saminggu sakali atawa dua-kali. Tapi lila-lila kana eta kalangenan 
teh, ”beuki masket” 1) cek babasan di kampung tea mah, nepi 
ka tungtungna mah leuwih ti moro, meh matok saminggu 4 kali, 
malah kahoyongna mah saminggu 7 kali, lamun teh hawato- 
seun ka ibuna jeung ka geureuhana mah. Saban poe damelna 
ngan nyoo hayam jeung ulukutek di kandang ngurus endog, ari 
kulem mekel sieur. 

Barang damel nyiar kipayah henteu, beubeunangan tina nga- 
ben hayam henteu aya, da reremenna mah purah kawon, barang 
tuang sapopoe hoyong nu raraos bae, tungtungna banda titilar 
ramana anu tadina kasebut rada munel teh, ledis meh bungbang- 
bangbing. Tidinya kakara anjeunna ngaraos hareudang, cumi- 
leuk, cumalimba, ras ka ibu, ras ka geureuha, ku mertua diperih 


1) Hartosna sami sareng maceh. 

sina prihatin, tuluy angkat maksad ngilari padamelan sarta kabe- 
neran iasa lebet jadi mandor kebon tiwu. Ku karajinan jeung ka- 
temenanana, henteu mangkuk sabaraha lilana diangkat kana man- 
dor besar. i 

Sanggeus tilu taun jadi mandor besarna — kersa Allah — 
teu gugur teu angin, ujug-ujug disaur bae ku nu jadi Bupati di 
eta apdeling sarta dipariksa purun-henteuna anjeunna diangkat 
kana camat. 

Saha anu ngeyehkeun kana pangkat camat dina jaman harita? 
Nya jauh ka bedug, dusun teu nyaho di lauk, cek babasan anu 
cohag tea mah. Jadi juragan Mandor Besar oge, teu ngengke- 
keun deui ujug-ujug miunjuk purun bae sarta henteu lila bisluit- 
na ngagurutak datang. Nya ti harita anjeunna ku Kj. Dalem dida- 
wuhan kudu iasa nyerat teh, da lahiranana, ”Moal hade aya 
surat dines samodel jeung surat anonim mah atawa kudu ditanda 
ku batur.” Jadi sanajan teu surup jeung manahna oge, da di- 
dawuhan ku nu ti payun, nya maksakeun anjeun bae diajar nyerat, 
kitu oge ngan sakalieun jenenganana wungkul, sabab saurna, 
”Upama kudu diajar sakabehna aksara mah, henteu beda jeung 
kudu bisa ngaluncatan gunung Cikuray bae, malah ngaran oge 
lamun wenang mah, hayang diganti ku Raden Alicakra, supaya 
ana nanda cukup ku gambar ali jeung cakra wungkul, direndeng- 
keun.” 


Ku ganjaran titel Rangga, dina sanggeus jadi Wadana, keur 
alias nya atoh nya bingung; atohna dumeh meunang ganjaran, 


bingungna dumeh kudu nambahan aksara dina tandana. 

Tina hal kaayaan juragan Rangga teu iasaeun nyerat, ku 
Kangjeng Dalem geus diuningakeun ka tuan Asisten Residen, 
waktu keur nataan sahiji-hijina priyayi tea. 

”Sudah tua!” saur tuan Asisten Residen lalaunan bari me- 
sem jeung mindo ningali sakeudeung ka juragan Rangga. 

”Ya, sudah tua, tapi badannya masih kuat!” lahir Kangjeng 
Dalem. 

”En geschikt voor zijn ambt,” saur tuan Kontrolirna api- 
lain bari rada ingguk-inggukan jeung malik lalaunan ningali ka 
jauhna, nya eta kana lebah babancong di alun-alun. Sasaura- 

nana kawas nu sasauran nyalira bae, tapi saenyana ngengklokan 
maksudna nu jadi bupati. 

”Zoo! ”t is merkwaardig,” lahiran tuan Asisten Residen bari 
ingguk-inggukan ningali ka juragan Rangga. 

Sakumaha nu geus kasebut di luhur, yen tuan Asisten muka 
jepitanana jeung nyandak eusina nu pangluhurna bari diaos tapi 
ngan saeutik, tuluy cengkat deui bari ngalahir ka Kangjeng Dalem, 
”Tuan Adipati! Apa ini ambtenaar-ambtenaar semuah turut 
puasa saperti orang Kaum?” 

”Tentu, Tuan. Tapi coba saya mau priksa,” lahir Kangjeng 
Dalem, tuluy mariksa ka priyayi-priyayi 'Wadana-wadana jeung 
salianna! Naha paruasa?” 

”Dawuh Gusti puasa,” piunjuk para priyayi rame meh ba- 
barengan, kawas murid di sakola keur dipariksa ku guruna, ngan: 
ieu mah henteu carowong saperti barudak bae. 


Nu di payun, nya eta para wadana, sanggeus babarengan ma- 
riunjuk kitu teh jempe bari jongjon naringali ka pangagung- 
pangagung, sararegep baris nampi dawuhan. Tapi dina lebah rom- 
bongan camat-camat jeung jurutulis-jurutulis mah, aya oge nu 
sarusumputan silih ciwit atawa silih toel bari arimut sarta ting- 
harewos. Nu tingharewos dina jajaran camat: Hiji camat nu sali- 
rana rada jangkung tapi rarang daging, ari rumbahna nya ipis nya 
pondok dumeh didawung, ngajembel paha tatanggana beulah 
tengen anu salirana montok gede, rumbahna nya beureum, nya 
euyeub, cokrom sapapanjangna. ”Tah, ieu nu tara puasa teh, 
kaciri montok,” saurna. 

”Puguh nu Kuru, nu sok peujit-koreseun teh, tara kuat 
puasa,” walon nu dijembel. 

”Puguh ciciren getol tirakat!” 


Nu kadua rek sasauran deui kaburu dihuitan ku wadana 
nu calik di payuneunana. 

Ceuk nu haharewosan dina jajaran jurutulis, ”Tah, mana 
kudu puasa!” ceuk nu saurang bari nyiwit ka nu sakencaeunana. 

”Na da ieu ge bulan Puasa,” walonna. 

”Puguh bae bulanna mah. .... —. ” Anu keur tingharewos ra- 

repeh bari tarungkul jeung baruncelik ningali ka lebah panga- 
gung; dumeh aya nu ngahuitan. 

Tuan Asisten Residen prak papariksa, sagala rupa, kayaning: 
bab kahirupan nu leutik, bab panyakit, pajeg, pulisian, jalan, 
solokan, kebon kopi, hama, jeng saterasna. 

Sanggeus beres papariksana tina hal hama, kayaning: ba- 
gong, monyet, beurit, kalong jeung salianna, ngong aya hiji ca- 
mat nu unjuk tumaros ka Kangjeng Dalem, sorana nya harus 
nya terang datang ka anu rea anu tadina rada ngagumbreng sala- 
sauran teh repeh kabeh; piunjukna, ”Abdi Gusti unjuk tumaros. 
Dupi kuya, kalebet kana hama?” 

Kabeh pada jempe, tapi henteu lila breng para priyayi ting- 
gerendeng salasauran. 

”Ah! Camat mah, nu kitu-kitu bae ditanyakeun,” saur wa- 
dana nu jadi dununganana bari rada malik ningali ku reret ka 
tukang. 

”Enya! teu hayangeun geura bubaran, meureun,” saur wa- 
dana sejen nu calik di gedengeun nu kahiji. 

Saur hiji camat, ”His! teu umum bae aya kuya jadi hama.” 

”Nya jadi, lamun matuhna di balong mah, da kabeukina teh 
lauk !” 

”Lamun di balong, da ieu mah di walungan!” 

”Aya oge nu nganggap hama,” saur nu katilu. 

”Saha?” 

”Nu resep lintar!” 

Ceuk hiji jurutulis, ”Ah, mustail aya kuya kaasup kana 
hama.” 


”Enya, apan kuya mah cicingna oge sok di leuwi bae,” ceuk 
nu kadua. 


”Teu umum, da di balong ge sok aya!” panembrong nu kati- 
lu. 


”Ah, moal enya.” 


”Sumuhun, di balong-balong nu caraket ka sisi walungan! 
Geura mangga pariksakeun ....... 
”Masing aya di balong-balong ge, teu beunang disebut hama, 

anggur mah jadi sobat, da tangtu nyatuan keuyeup-keuyeup nu 
araya di dinya, kabeukina.” 

”Kana lauk ge jahat, kuya mah.” 

”Ah, moal enya, apan lauk mah lingas.” 

”Lingas soteh cek urang, da kuya mah pinter ngadodoho!” 

Keur nu tiluan padungdengan kitu, ngong hiji jurutulis 
camat anu henteu bade-bade resep heureuy jeung anu tadina 
teu pipilueun kucat-kecet teh nyampuran, semuna gandengeun 
ku nu keur parebut bener, omongna, ”Abdi parantos ngingu 
kuya.” 

”Iraha?” 

”Kapungkur, waktos ngamagang di Cibeureum.” 

”Tah, tah, tah, naon parabna?” 

”Kueh semprong.” 

Nu ngadarangu bis bitu, garumujeng bedas, lamun teu geu- 
wat narungkupan baham mah; jadi petana teh ngan tinggaruk- 
guk bae bari marungkuk jeung aroyag ka kenca-kakatuhu. 

”Daek medu, hayang ngewer!” saur nu saurang. 

Nu teu ngadarangu, marundut dibejaan sasakalana anu 
jadi kagerahan. 

Para pangagung barang ngadarangu panarosan camat kitu, 
kabeh pada jempe jeung ngamaranah sakeudeung. Dina waktu 
Kangjeng Dalem rek pok ngalahir ka nu tumaros, tuan Asisten 
Residen ngalahir, ”Dia tanya apa, Raden Adipati?” 

”Dia tanya, apa ituu........ kura-kura terhitung hama juga 
atawa tidak?” 

”Dia bilang, kula!” 

”Bukan, kuya ..... itu basa Sunda, Malayunya, kura-kura.” 

Tuan-tuan Kontrolir oge gumbreng pada ngahalatkeurkeun 
katerangan basa Walandana. 


Sanggeus pangagung-pangagung katimbang beres salasaura- 
nana, juragan Patih mariksa ka camat anu naroskeun, ”Naon sa- 
babna nu matak Camat tumaros kitu??? 

”Ku margi di bawahan abdi-Dalem, aya kuya newak embe, ti 
tegalan.” 

di can an guka Ga Jempe sakeudeung....... geus kitu breng deui nu 
rea rame pating gerendeng bari tinggalilir. 

”Eum, Camat mah kawas lain bulan Puasa bae!” saur ju- 
ragan Rangga nu geus dilalakonkeun tadi rada bedas, tapi teu 
matak kadangu ku pangagung. Nu sejen tinggalilir mariceun 
raray ka tukang, dumeh rek garumujeng. 

Ceuk nu tinggerendeng dina gundukan camat, ”Ah, mustail!”” 

”Ambu-ambu, na aya kuya sasangkleng teuing, nepi ka newak 
embe, na sagede kumaha kuyana?” saur nu kadua. 

”Embena bae meureun embe anakna atawa embe kate!” 
lahiran nu katilu. 

”Ah, piraku. Saumur nyunyuhun hulu asa kakara ngadenge 
ayeuna, aya kuya newak embe!” saur saurang deui. 

Ceuk nu tinggerendeng dina jajaran jurutulis, ”Ah, pohara 
eta mah.” 

”Ah, lain kuya eta mah, meureun bayawak atawa buhaya!” 
saur nu kadua. 

”Euleuh, eta mah teu beda jeung majah oa buntutan sadeupa 
bae,” saur nu katilu. , 

”Keun bae ulah geruh, itung-itung ngabuburit!” saur nu ka- 
opat. 

”Lain, mana teuing bebereleanana bae, keur waktu embena 
disesered teh,” saur nu sejen. 

Breng nu rea tinggerendeng; pangagung gumbreng deui nya- 
urkeun piunjuk Camat tea. Tangtu bae barang ngong oge nga- 
dangu kitu, juragan Patih mariksa deui, ”Hah! baruk newak 
embe?” 

”Sumuhun timbalan.” 

”Sugan lain kuya eta mah, bayawak meureun.” 

”Sumuhun kuya.” 

”Naha sagede kumaha, aya kuya nepi ka wanieun newak 
embe ?” 

”Panyariosan mah saagengeun tampir!” 

”Ambu-ambu!” saur juragan Patih, bari rada luak-lieuk 
jeung puluhak-polohok ningali ka para wadana. 

Tangtu bae nu rea oge salian ti pangagung Walanda mah, 

pada ngarenjag sarta jarempe. Tapi henteu lila ger bae oyag bari 
rame salasauran jeung garumuyu. 

”Edas, ieu mah sugan geus dareukeut kana rugrug jagat,” 
saur juragan Rangga, henteu asa-asa jeung rada bedas. 

”Euleuh na aya kuya gede-gede teuing, sugan eta mah ratu- 
na,” saur hiji camat. 

”Euleuh, sok hayang manggih endogna bae hiji mah, meureun 
seubeuh,” saur hiji jurutulis Wadana. 

?”Na da bejana mah haram!” saur tatanggana calik. 

”Ah, henteu, geuning endog penyu oge didalahar?” 

”Ih, penyu mah, sejen deui atuh.” 

*Teu umuni, da..... se. 

”His, ulah carekcok! Marebutkeun naon ieu teh?” saur hiji 
camat bari malik ningali ku sabeulah soca ka tukang, tapi bari 
gumujeng. 

”Keur marebutkeun endog kuya, juragan! Pedah ageung!” 
walon nu di pungkur. 

”Euleuh, hayang meunangkeun inya, ngarah ingueun!” 
saur hiji jurutulis camat. 

”Ah, kumaha marabanana? Hambur lauk!” saur nu sejen. 

”His, bere huut bae jeung hampas, nyiar ka Tasik atawa ka 
Ciamis.” 

”Na beukieun huut, kitu?” 

”Paksa bae wewelkeun kana sungutna!” 

”Di, cik taroskeun ka juragan Camat, naha eta kuya teh 
awewena atawa lalakina?” 

”Naha make ngadongdon awewe-lalakina?” 

”Eta bae lamun awewena, rek ngahajakeun datang ka ditu, 
rek neangan endogna!” 

Hiji jurutulis camat anu anom keneh jeung salirana kaitung 
pendek gede, bangun deukeut ka buteter, susumputan metakeun 
bangunna katut polahna kuya; salirana rada dibekerkeun, nya 
dibuheukeun jeung bahamna dikembungkeun, terus gogodegan 
kerep bari socana buncelik ka luhur, jadi kagerahan ka sakur 
sasamana calik. .Nu rea rame nyaurkeun tina hal kamustailan 
gedena eta kuya, hiji camat jongjon bae calik dangah bari mesem 

jeung muntir-muntirkeun rumbahna, bangun anu keur ngamanah 
kieu, ”Pek bae geura carekcok, geura hareureuy, da kami ge 
puguh resep.” 

Sabot kitu, ngong Kangjeng Dalem mariksa, datang ka nu 
rea ngadadak jempe, “Camat, cek saha aya kuya gedena munggah 
ngungkulan tampir teh?” 

”Dawuh Dalem, sanggem abdi Gusti, pun Lurah Rancabo- 
hong,” sembah nu dipariksa. 

”Tuh geuning, ku ngaran desana oge, geus tetela bohong,” 
harewos hiji priyayi ka tatanggana calik. 

”Naha eta kuya, kungsi beunang?” 

”Duka Gusti, ari sanggem pun Upas mah henteu.” 

”Tah, tah, tah, geus beuki neros, ieuh,” saur nu ngaharewos 
dina gundukan priyayi. 

”Geuning cek Upas, lain cek Lurah?” 

”Abdi Gusti kenging wartos ti pun Upas, pun Upas ti pun 
Lurah.” 

”Hih, ari Ki Camat! atuh ulah sok ujug-ujug percaya, ari ja- 
lanna kitu mah. Panyana teh bukti, kuyana kungsi beunang.” 

”Iseng-iseng sasih Siam,” saur juragan Rangga. 

”Naon, Ki Rangga?” Dawuhan Kangjeng Dalem. 

”Sumuhun ieu, perkawis kuya, minangka iseng-iseng sasih 
Siam bae, landong nundutan!” 

”Heueuh,” dawuh Kanjeng Dalem bari gumujeng, raray 
marahmay bear, dumeh piunjukna juragan Rangga kamanah 
jero. 

Tuan Asisten Residen mariksakeun hal kasauran juragan 
Rangga sarta ku Kanjeng Dalam diuningakeun. 

Kabeh pada maresem; kaireugan juragan Camat, kalandong- 
an lagu kebojiro muni. 


Heuleut 3 poe ti mentas kumpulan, beja kuya geus pasebar, 
nerakab ka mana-mana, geus puguh anu di puhu, gumuruh ka 
dapur-dapur, kayaning di dapur kawadanan, dapur kacamatan, 
dapur jurutulis. Tangtu sabab beja mah sok ”harus manan goong”, 
cek babasan oge jaba ti harus teh sok ditarambahan deui, asal 

sajeungkal jadi sasiku, sasiku jadi sadeupa, tungtungna mah nepi 
ka jadi pamohalanana. 

Tina bab kuya oge nya kitu, nepi ka jucungna aya nu Wa- 
wadul majah maneh sagede balong. 

”Euleuh, eta. mah meureun matak heurin leuwi,” cek nu di- 
bejaan. 

”Kumaha barang hakanna, bet aya kuya gede-gede teuing?” 
pananya nu kadua. 

”Ah, teu pira bejana mah sok newakan munding bae dua 
mah atawa tilu ti tegalan,” walon nu mawa carita. 

Hiji Wadana ngadeg di buruan bumina, bari ningalikeun hiji 
upas nu negarkeun kuda ti kajauhan, nuju ka lebah kawadanan. 
Di alun-alun jut manehna turun, pakupis nyangcangkeun kudana 
kana patok paranti nu nyangcang domba. Barang cengkat terus 
dengdek mesat surat tina pesak. Ti dinya leumpang gagancangan 
ngajugjug ka lebah juragan Wadana. 

”Pangdeuleu teh, upas kabopaten, saur juragan Wadana 
di jero manahna bari tonggoy ningali ka Ki Upas. ”Enya bae, 
geuning.”” saurna bari tuluy mariksa, ”Mawa naon etah, Pas! 
kawas surat??? 

”Sumuhun dawuh,” piunjuk Ki Upas. 

”Surat naon?” 

”Sumun iber.” 

”Cingan kadieuh.” 

Lantaran jaman harita teh jaman buhun keneh, malah ma- 
sih keneh aya wadana anu teu iasaeun nyerat, sakumaha anu 
geus diterangkeun di luhur tea, jaman harita mah biasana surat- 
surat teh ditulisna sok ku aksara Sunda, boh surat partikulir 
boh dines sarua bae. Nya kitu deui surat iber anu dibawa ku 
Upas kabupaten tea oge nya kitu, ditulisna teh ku aksara Sunda, 
nya badag, nya rea nu kurang terang, jigana mah tapak pena bulu 
soang. 

Surat disanggakeun, tuluy dibuka jeung diaos. 

”Heeh, seug bae Pas! rek mulang mah. Ngopi moal, da bu- 
lan Puasa......... Jurutulis!” i 

”Kaulan!” walon jurutulis ti jero kantor. 

”Ieu aya iber! Geuwat nyieun surat ka desa Leuwisedong! 
Saur lurah, sina datang ka dieu poe ieu. Pukul sabaraha, ieuh?” 

”Tabuh. tabuh 12 kirang 4 menit,” piunjuk nu dipariksa bari 
ngilikan erlojina. 

”Tah geuning, masih aya tempo. Bawa ku upas bae suratna, 
aya leuwih gancang! Jeung ....... “ 

”Tabe juragan Wadana!” saur hiji tuan ti kajauhan bari 
tumpak kuda jeung tonggoy dileumpangkeun rada gancang nga- 
jugjug ka buruan kawadanan. 

”Tabe juragan tanah! Mangga linggih!......... Seug sakitu 
bae heula Jurutulis, engke deui urang tuluykeun!” saur juragan 
Wadana ka Jurutulis bari gusat-gesut nilep-nilep surat iber, sup 
dilebetkeun kana saku raksukanana; ti dinya jung angkat muru 
tatamu. Sanggeus tatabean, tuan tanah teh tuluy dicalikkeun; 
juragan Wadana miheulaan angkat ka tepas, sup ka bumi rek 
nganggo raksukan potongan heula. 

Dina waktu tuan tanah geus mulih, juragan Wadana koko- 
tétengan milari surat iber. Dikodokan kana saku raksukanana 
henteu aya, di kantor, di bumi weleh teu kapendak; kokoreh, 
kikirab, kekebut taya gunana, gero ka istrina, gero ka jurutulis, 
ka putrana nepi ka ka tukang-tukang kebon dipariksa. 

”Da moal enya dicokot ku jurig mah. Naon perluna jurig 
hayangeun nyaho kana surat iber? Ieu mah tangtu kapanggih 
ku jelema, dipake mungkus bako, meureun.” Saur juragan Wadana 
bari nyasaran deui saku raksukanana jeung ningalian ka mana- 
mana. 

Tangtu nu rea kabawa ribut, obyag nereangan eta surat; 
juragan istri, putrana, tukang kebon, tukang kuda, eusi dapur, 
Jurutulis, Magang, kabeh tingarilik, tinggalilir, tingtarempo, reok 
ka kolong, .bring ka pipir, ka buruan, ka kebon terus katut ka 
alun-alun, sabab bisi kabawa angin, cek nu neangan di dinya...... 
weleh henteu aya. 


”Moal, kacandak ku juragan tanah mah?” saur istrina. 
”Ah, piraku. Apan dina meja sakitu lingihna, salian ti ka- 
jentulan ku wadah surutu jeung kerekan mah. Jeung keur naon 

tuan karoohan ku kertas sacewir, da tara mesakan bungkus bako 
saperti urang,” saur pamegetna. 

”Dina saku raksukan, parantos imeut?” 

”Liwat ti imeut, dikodokan 3-4 kali, jaba dirampa disasaran.” 

”Heran, na ka mana, atuh?” 

”Nya eta nu matak dititah ditareangan oge, ku sabab heran! 
Bet surat kakara clek, geus leungit!” saur pamegetna bari ngadeg, 
terus ngahuleng semu aya nu dimanahan. Henteu lila pok ngalahir 
deui, ”Keun bae geus puguh euweuh mah, montong ditareangan!”” 

Timbalan tatalepa; nu keur nareangan surat nungtut areu- 
reun jeung nyarabak deui pagaweanana nu ti heula; juragan 
Wadana aya di kantor keur nyaurkeun hal eusina surat iber ka 
jurutulisna, ka Mantri Kudang, Naib, Halipah jeung lurah pake- 
mitan, anu geus karumpul beunang ngahaja nyauran tadi dina 
samemeh gehger ngilari surat iber tea. 

”Kieu, kang Naib, Mantri, Halipah, Lurah! nu matak disala- 
ur teh, puguh tadi nampa surat iber! Pageto poe Rebo tanggal 
5 Maret, Kangjeng Dalem, tuan Asisten Residen jeung tuan Sepek- 
tur kebon kopi, baris sumping ka dieu mariksa kudang jeung 
pipasareun, terus ngabujeng kulem ka pasanggrahan Sukahejo. 
Isukna baris ngaronda kebon kopi di dinya, tuluy mulih nganggo 
jalan ka desa Palasari................. '?? 

” Atuh ngan sawengi, di dieuna,” saur juragan Naib. 

”Ih, di dieu mah henteu kulem, tapi di pasanggrahan Suka- 
hejo!” = 

”Sumuhun dawuh, di dieu teh, di distrik cepengan gam- 
paran!” 

”Euh, leres sawengi,” saur juragan Wadana ”Jeung aya 
pamundutna, dina poe Rebo teh mundut disadiakeun kuya 3, 
nu galede.” 

Sakur nu araya di dinya semu karageteun, tapi ngan sakeu- 
deung, malah Jurutulis mah tuluy ingeteun kana hal kuya basa 
kumpulan di nagara tea bae. | 

”Anggoeun naon, kuya?” saur Mantri Kudang. 

”Wallahu alam, taksiran mah tuan Asisten Residen hoyo- 
ngeun uninga rupana kuya di Pulo Jawa! Lain kitu, Jurutulis!” 

.”Sumuhun. timbalan, manawi nya kitu,” walon nu diparik- 
sa. ”Namung teu kahartos, roana nganggo ditangtoskeun, tilu.” 

”Kapan pangagungna oge tiluan. Manawi keur kalangenan, 
pelakeun di balong-balong tembokan!” cek Lurah ka Jurutulis 
bari nyengir. 


”Enya, meureun. Kangjeng Dalam keur pelakeun di empang 
nu di pungkureun kabopaten, tuan Asisten jeung tuan Sepiktur 
keur kalangenan sinyoh-sinyohna,” saur Mantri Kudang. 

”Aeh, sumuhun,” saur Naib ka juragan Wadana, ”bet ngu- 
ping wartos majah aya kuya sami sareng padati, ageungna. Naha 
yaktos?” 


Jurutulis nungkupan bahamna bari tungkul, juragan Wadana 
ngihaha gumujeng sarta ngalahir, ”Ah, beja bohong! Eta mah, 
kuma onam dina usum nundutan bae, ngarah rame jeung caleng- 
har,” saurna. ”Tapi kawasna mah geus rame carita kuya gede deh, 
nya? Kumaha ka Mantri geus aya beja?” 

”Aya, namung pamohalan!” walon Mantri Kudang kopi. 

”Pamohalan kumaha?” 

”Pamohalan agengna.” 

”Na sagede kumaha, cenah?” 

”Sami sareng kapal api.” 

Juragan Wadana gumujeng bedas bari nyaurkeun, ”Edas 
bae ari beja!” 


”Ambu-ambu!” saur juragan Naib, bari gumujeng jeung 
luak-lieuk ningali ka sakur nu araya di dinya; Jurutulis ngaguk- 
guk; Kalipah, Magang jeung Lurah, nyarerengeh. 

'”Yaktos ari sagede kapal-api mah, kaageungan teuing, jura- 
gan!” cek Lurah ka Mantri Kudang, ”margi cicingna ge nu sagede 
kitu mah kedah di walungan ageung, sapertos Citanduy.” 


Juragan Wadana gumujeng deui bari ningali ka Lurah sarta 
mariksa kieu, ”Na Lurah geus nyaho kapal api?” 

”Sumuhun teu acan,” walon Lurah. 

”Geuning make nyaho kagedean teuing? Cing, sagede ku- 
maha dina taksiran Lurah nu disebut kapal api teh?” 

”Duka gamparan, manawi moal tebih ti leuit.” 

Juragan Wadana ngabarakatak deui bari ngagebes, ”His! 
Lurah mah! Na aya dusun pohara teuing.” 

Nu rea oge pada garumujeng. Ki Lurah embung eleh, ngong 
deui unjukan ngengkreng bari seuri koneng, ”Leuit oge sanes 
leuit sedeng, namung leuit ageung,” piunjukna. 

Nu garumujeng beuki rame; Lurah luak-lieuk tuluy ngun- 
dakkeun deui gedena leuit, ”Leuit nu pangageung-ageungna 
pisan.” 

Manan katambaan, nu garumujeng teh anggur nambahan, 
malah nepi ka eak-eakanana. 

”Na sagede kumaha, kapal-api teh atuh,” omong Lurah di 
jero atina, ”moal hade ari kudu nyebut sagede kudang kopi 
mah.” 

Sanggeus areureun garumujengna, kakara juragan Wadana 
ngabarempagkeun pacawisan pikeun nyondongkeun para panga- 
gung tea, sarta barang geus sapagodos, prak ngurus susuratanana. 
Jurutulis ripuh, Magang payah, Mantri Kudang, Naib, Halipah, 
Lurah pada meunang dawuhan; surat burber ka kacamatan- 
kacamatan jeung ka desa-desa, parentahan ngome: jalan, pa- 
pageran, sasak, urug-urug, pakarangan, kebon kopi katut jalan- 
na jeung rea-rea deui, diimplik-implikan ku kudu ngadatangkeun 
rupa-rupa tatabeuhan ka pakemitan. Sawareh katimbalan mapag 
jeung jajap marake kadinesan, solempang, dudukuy imeut katut 
ka banderana. Pesenan juragan istri murudul, mundut rupa-rupa 
galeuheun : hayam, endog, lauk, suluh, sayur-sayuran, jeng sate- 
ngalehleh, upas ngabaheuhay, tua kampung ngajapapang, kabeh 
pada ngarasa weureu ku gawe. 

Urang pakemitan ubyag: nu sasapu, nu kekeduk, nu ko- 
koer, pucal-pacul, tutah-tutuh, pulus-pulas, durukan pating kare- 
lun, tali pager tingreketek. Pulisi desa cukah-cikih, di kulon 
haok jeung cabok, di wetan sentak jeung meta ; los ka kidul ripuh 
nunjuk, bral ka kaler mere carek. ”Aduh, nya ripuh ari rek aya 
menak!” omong pulisi dina hatena. 

Juragan Wadana aya di tepas payun keur barempag deui hal 
pasadiaan jeung juragan Naib; juragan istri oge aya di dinya. 

Torojol Lurah Leuwisedong datang, gudag-gidig bari babatukan 
ngajugjug ka lebah kantor. 

”Tuh geuning Lurah Leuwisedong,” saur juragan Wadana. 

”Ka dieu bae, Lurah!” 

Lurah Leuwisedong ngadeuheusan, diuk mendeko dina 
lampit. 


”Ieuh, Lurah!” saur juragan Wadana, ”nu matak disaur 
teh puguh aya pamundut nu agung; pageto poe Rebo tanggal 5, 
Kangjeng Dalem, tuan Asisten-Residen jeung tuan Sepektur 
kopi ti Batawi, baris sarumping ka dieu, kersana rek mariksa 
kudang kopi jeung. pipasareun sarta baris ngabujeng kulem ka 
pasanggrahan Sukahejo. Isukna ngaronda kebon kopi di dinya, 
tuluy mulih nganggo jalan ka desa Palasari. Parentahan-parentahan 
tadi geus kaungel dina surat, malah geus disiringkeun.......... 

”Sumuhun parantos katampi, tadi papapag di jalan!” walon 
Lurah. 

”Heueuh. Mana ayeuna?” 


“”Diteraskeun ka desa supanten enggal dijaralankeun ku nu 
di rorompok!” 

”Heueuh, sukur. ... bener. Tah, ayeuna ngan tinggal nerang- 
keun pamundutna tea bae, atuh.” 

”Sumun dawuh.” 

”Eta, Lurah, pamudutna teh kuya 3 siki, tapi nu galede.” 
saur juragan Wadana, “aa nyebat gedena oge mani diteueul- 
keun. 

”Sumuhun teu sanggem; ari kedah ngilari anu sami sareng 
saung korosel mah.” 

”Juragan istri jeung juragan Naib, garumujeng. 

”Hah! naha......... T? 

”Sumuhun ku margi moal aya.” 

”His! naha soteh, naha Lurah geus ngadenge kana beja kuya 
gede ?” 

”Sumuhun nguping.” 

”Sagede saung korosel, cenah nya?” 

”Sumuhun dawuh.” 

”Enya, kula mah menta soteh lain nu sagede kitu, nu la- 


leutik bae, tapi galede! ........ Kaharti??? 
”Sumuhun teu acan kahartos pisan. Margi eta, apan alit, 


apan ageng. Naha anakna sareng indungna?” . 

”Euh kieu, Lurah! anu leuwih leutik ti kuya beja, tapi 
kuya anu panggaledena di urang!” 

”Sumuhun dawuh, kahartos.” 

”Tah kumaha, sanggup?” 

”Kuya naon, anu dipundut teh? Naha kuya bulus atanapi 
kuya batok?” 

”Ah, kuya naon bae anu panggaledena di urang.” 

”Nu aregeung mah, kuya bulus.” 

”Heueuh nya eta bae kuya bulus!”” 

”Gampil, kuya sakitu bae mah. Enjing ge, tiasa kenging.” 

”Heueuh, sukur. Tapi kudu nu galede jeung ulah henteu 
meunang poe isuk, sabab pageto kudu kasondong ku pangagung.” 

”Unjuk sumangga.” 

”Seug! sakitu bae.” 

Panonpoe dengdek ngulon tanda manjing wanci lingsir, ba- 
rang geus satengah opat, dur bedug asar disada ngingetan kaum 
muslimin yen kudu nyembah ka Gusti, sambian mere .tangara 
yen geus deukeut wanci buka. 

Panonpoe tunggang gunung, loba jalma tinglalimbung, 
pabeulit nu ngabuburit. Barang dur bedug magrib, jalma-jalma 
“pada ribut paheula-heula baralik arek maroro boboko. 

Beurang kaganti ku peuting, asal caang jadi poek. Bada isa 
di masigit loba jalma kolot-budak campuraduk rame nu pada 
taraweh. 

Kacaritakeun isukna deui, nya eta tanggal 5 Maret tea; ju- 
ragan Wadana geus hahaok ti isuk mula; camat-camat, jurutulis- 
jurutulis jeung sasaka-sasaka desa, riab di alun-alun jeung di jalan- 
"jalan mernahkeun rupa-rupa tatanggapan: ronggeng, ogel, topeng, 
calung, angklung, beri, degung, kendang-penca sagala aya; tu- 
duh, papatah, sentak hoghag patembalan; renteng mernah di 
unggal pengkolan, gamelan di tepas kantor. Urang pakemitan 
ubyag tatan-tatan; upas lulumpatan; jelema rabul ti unggal mad- 

hab; alun-alun pinuh leber ka jalan-jalan rondaan: kolot-budak, 
awewe-lalaki, nu deog nu pengkor terus katut ka nu lolong- 
lolong milu datang, magar maneh teh kaluman di imah ge ari 
sorangan mah teu asa beunta cenah; lembur-lembur saruwung, 
pasir-pasir sarepi, legok-legok karosong, rajakaya geus kumaha 
aki-aki jeung nini-mni bae; jalma-jalma mungpung gumuruh di 
alun-alun, campur jeung nu marawa lapak, hayam jeung domba; 
tukang ngadu cari untung, nu rea sejen kasuka, pada hayang 
ningal menak, gegedena rek lalajo 3 kuya, pangbakti Lurah Leuwi- 
sedong, anu gedena audubillah, jauh mula-melu leuwih rubak 
manan babancong nu di kabupaten cenah, cek nu mawa carita. 

Alun-alun salin rupa, jadi pinuh ku bandera, 

umbul-umbulna melengkung, surup siga kuwung-kuwung, 

euyeub pinuh ku bebetek, dipasieup lawe rontek, 

nu daragang keukeuh datang, kajurung ku boga hutang, 

teu nolih ka nu puasa, nawarkeun teu asa-asa, 

teu ngeunah dingeunah-ngeunah, ngeunah komo dingeu- 

ngeunah. 

Jalma mungpung ka juru alun-alun beulah kidul deukeut 
kantor kawadanan, dumeh di dinya aya nu diriung-riung; barudak 
reuteum dina tatangkalan. 

”Euleuh, itu meureun kuya teh?” cek nu kakara datang. 

”Enya, meureun kuya nu sagede-gede babancong tea!” 
omong nu kadua. Nyalampeurkeunana ka nu keur ngariung, aya 
nu lumpat, nu jogjrog, nu leumpang gancang bari satengah nye- 
sered budakna. 

”Euleuh, aya gede!” cek nu seseleket kaluar ti jero riungan. 

” Ah, bener eta mah ratuna!” omong nu kadua. 

”Sagede kumaha, kitu?” pananya nu di luar. 

”Lalajoan bae ka jero; ku beja mah bisi teu percaya!” walon 
nu ditanya bari ngaleos. 

”Wah, moal teu bener, gede!” pikir nu di laluar, tuluy bae 
ribut papaheula nangkod kana riungan, bari kokoreh, susuay 
jeung susurung; tungtungna ger goyang di sakurilingna, silih 
desek, silih sered padoger-doger, silih siku, silih tincak; nu di 
luar tinggorowok nitah diuk ka nu di hareup, padahal kuyana mah, 

kuya biasa bae, gedena ngan sed saeutik saluhureun terebang 
genjring. 

Juragan Wadana geus samar raos ngantos-ngantos nu rek 
rawuh, sup ka kantor, sup ka bumi, tuluy ka pungkur, hol ti pipir, 
ka tepas deui, sup ka kantorna, rumpu-rampa, kusar-keser, sung- 
kab-singkab........ beh loket kagunganana anu sagede dompet, 
katingali ngagoler dina rak meja, katindihan ku kertas nu dising- 
kabkeun tea. Tuluy dicandak pangangguran sarta dibuka. Di 
jerona beh aya kertas ngalepit; top dicandak; di handapeun eta 
kertas, aya duitan 35 sen, picis hiji, talen hiji. Surat dibuka, ari 
breh teh bet surat iber nu disebut leungit tea.” 

”Na kumaha nu matak bisa aya dina ieu loket?” saurna bari 
ngahuleng ngamanahan. ”Eeuh, basa sumping juragan Tanah teh, 
ieu loket aya dina saku baju aing nu keur dipake, da harita ka- 
kara tas nitah meuli gombong keur pitalangeun. Eta surat ku 
aing ditilep-tilep sup diasupkeun kana loket beunang ngodok 
harita tina saku, bari ngamong ”engke deui urang tuluykeun” 
ka Jurutulis. Basa aing rek ngarangkepan baju di imah, eta loket 
dikaluarkeun jeung dialungkeun kana luhur kenap di tengah 
imah, da sasat geus euweuh eusina. Dina waktu aing keur koko- 
tetengan neangan surat, eta loket kadeuleu ngagoler dina kenap, 
tuluy dicokot dibawa ka kantor sarta dialungkeun kana rak meja. 
Ha-ha-ha abong-abong nu poho.” 

Surat diaos, tuluy dicandak ka tukang bari diiwir-iwir wa- 
wartos ka istrina. Ti dinya angkat ka kantor Jurutulis bari nga- 
gentraan ti luar keneh, ”Jurutulis!”? 

”Kaulan,” walonna. 

”Ha-ha-ha! surat teh kapanggih, euy! Bet aya dina loket, 
geuning. Teu inget sapisarateun, harita mah, yen diteundeun kana 
loket.” 

Tuluy anjeunna alewoh wawartos hal kaleungitan eta surat 
ka sakur nu araya di dinya, ditetek ti barang katampi ti upas 
kabupaten nepi ka leungitna jeung kapendakna deui. Tangtu 
dina sajero keur sasauran teh, direntog ku pitaros bari rame 
garumujeng. 

”Eta, manawi watek keur saom!” saur hiji camat. 

”Nya kitu, meureun,” saur juragan Wadana sarta tuluy 
surat iber teh dicepeng ku panangan duanana jeung ditingali 
bari ngalahir, ”Geura ieuh, kang Naib! camat-camat! urang baca 
ungelna........ hemh 3 Maret tahun sakitu, nomer sakitu, beun- 
deul sakitu, iber........... Mere nyaho ka Wadana, dina tanggal 
5 bulan ieu, kami jeung tuan Asisten Residen sarta tuan Sepek- 
tur kopi ti Batawi, baris datang ka distrik Wadana, rek mariksa 
kudang kopi jeung pipasareun. Terus moro sare ka pasanggrahan 
Sukahejo. Isukna ngaronda kebon kopi di dinya. Tuluy mulih 
ka nagara make jalan desa Palasari. Menta ku Wadana disadiakeun 
sakumaha biasana jeung di distrik kudu nyadiakeun kuya tilu, 
sabisa-bisa nu galede..... tuh kitu ungelna ..... Bupati ..... ” 

”Sumping! sumping! sumping!” cek nu di luar tinggorowok. 

Sok surat iber dika-Jurutuliskeun, anjeunna tuluy ka luar 
diiring ku priyayi-priyayi. Teu lila jol iber nu ngabejaan, yen pa- 
ngagung geus aya di Warungupuk. 

Juragan Wadana nimbalan upas sejen ngawaskeun ti lebah 
kaca-kaca distrik. 

Nu lalajo suka bungah, rasa tereh ningal menak; 

tukang paok komo atoh, heroy sono rek kokodok; 

tukang copet rurat-reret, geus hayang pek seseleket. 

”Tuh geuning! Sumping! sumping! sumping!” cek nu ting- 
gorowok ti jalan gede patema-tema. Nu lalajo inggeung; upas 
lulumpatan; bedi! disada, tatabeuhan muni kabeh ngaguruh 
asa kaindit; tutunggulan nurugtug kawas aya samagaha; budak 
ceurik, kuda tingharoang, nini-nini paciweuh ngeumbing jeung 
nungtun incuna; barudak ear diudag-udag ku bangbatongan. 

”Edas, aya rame dedengean, tapi euweuh buktina, sakitu 
mata ditambah ku tasma teh,” cek nu lolong bari .ngadangong 
jeung rada luak-lieuk digondeng ku 2 ahlina. 

Pangagung sumping ka alun-alun, dina kareta kuda 6 ru- 
runtuyan; ti hareup 8 lurah, ti tukang 8 lurah, kabeh nyaroren 
bandera Nederlan, dikumendir ku hiji camat beunang milih, 
nu perceka. Gulang-gulung anegleng nyekelan payung kuning 
ngarendeng jeung Raden Kusir anu hurung-herang ku montereng; 
JTaporna duaan narangkod, pada marake montereng. 

Jelema beuki pahibut: nu ngelek budak leweh, nu tikait 
payungna; nu pabedol-bedol dumah pada mawa karepna sorangan, 
nu labuh, nu pateumbag jeung saterasna 

Nu di hareup sesek jejel, padesek pagelek-gelek, 

silih sered silih siku, silih doger ngadu suku; 

tukang paok kudak-kodok, hayang manggih kantong 

tukang copet seseleket, neangan loket jeung dompet. 

”Ah edas bau naon, ieuh?” cek hiji jalma di jero nu keur 
pasesedek gehger bari luak-lieuk. ”Heueuh lain naaa, aya jelema, 
teu nyaho teuing di urusan,” omong nu sejen bari mengek irung- 
na jeung nyiduh. 

Iteuk tua-kampung-tua-kampung racung pating arulang, 
ngadiukeun nu lalajo. Pulisi desa pasea jeung nini-nini gehgeran, 
”Si!” cek pulisi. 

”Si!” tembal nini-nini. 

”Bangor siah!” omong pulisi deui. 

”Bangor siah!” tembal nini-nini. 

”Ah, geura sia diteunggeul ku aing 
keun iteukna. 

Nini-nini tuluy jengke bari ngomong, ”Ah, geura sia di- 
teunggeul ku aing,” bari ngacungkeun curukna. 

Lopor-lopor tarurun sarta pada muru kana rakitan kuda nu 
panghareupna; kareta mengkol ka jalan tengah alun-alun; je- 
lema anu pajejel-jejel mager sapanjang eta jalan, jempe kabeh 
jeung hempak dariuk bari tarungkul, tapi panonna mah, barun- 
celik ditarojokeun kana kareta. 

Juragan Wadana cangogo di buruan kawadanan, sieup pan- 
tes disolempang, sayagi ngemban timbalan; camat-camat, Naib 
jeung kapala-kapala sejen ti eta, hempak rada anggang di hareu- 
peun kantor; lurah-lurah jeung sasaka desa anu henteu kabara- 
gian jagaan, ngabarak sarila dina jukut di gigireun kantor, kabeh 
pada arolohok merong kana lebah kareta pangagung. 

Kareta eureun di buruan; nu tarunggangna lalungsur bari 
gorgar salasauran; juragan Wadana nyembah, ditiron ku camat- 
camat. Gulang-gulang tarampil meberkeun payung kuning, tuluy 
majengan Kanjeng Dalem jeung tuan Asisten Residen, panga- 

cek pulisi bari ngacung- 

gung-pangagung Walanda aringguk maparin tabe ka juragan Wada- 
na; juragan Wadana nyembah kadua kalina 

Pangagung lalinggih dina korsi, bangun nu sarugema manah, 
salasauran bari marayun ka alun-alun, didareuheusan ku: juragan 
Wadana, camat-camat jeung Naib katut halipahna. 

Juragan Wadana istri kaluar sakeudeung nyanggakeun tabe 
ka pangagung Walanda duanana, tuluy gura-giru lebet deui ka 
bumi, dumeh ngaraos ajrih ku Kangjeng Dalem. 

Tatabeuhan masih tetep ngaguruh; tutunggulan eureun, 
sabab dawuhan Kangjeng Dalem asa geunjleung teuing; di sawah 
rame ku nu ngaradu domba; gamelan anca ngalagu Geresik; ari cek 
kahayang lebe Ciloa mah, mending Titipati, henteu kitu Deng- 
kleung, aya asa dipepende omongna. 

Juragan Naib tunggang kuda, diutus ku juragan Wadana 
mariksa sagala pasadiaan di pasanggrahan Sukahejo, bisi aya 
kakuranganana. Hiji upas lumpat ka kudang kopi, ditimbalan 
ngawartosan Mantri Kudang, yen pangagung-pangagung baris 
jalengkar ka dinya. 


Pangagung arangkat ka kudang kopi, diiring ku juragan 
Wadana jeung priyayi-priyayi kabeh; 4 lurah jadi pangeprak reu- 
mis, nu rea ngabaruntutan di pungkureun para priyayi. Saberesna 
mariksa kudang, bring naringalian pipasareun; lurah pakemitan 
jeung tua-kampung geus cuhcih, nu ngaler nu ngidul, maretakeun 
ukuranana. Ti dinya marulih ka kawadanan sarta baris terus nga- 
bujeng ka pasanggrahan Sukahejo. Ras juragan Wadana emut kana 
pamudut, kuya tea, tapi henteu iasaeun uah-iuh unjukan, dumeh 
Kangjeng Dalem keur sasauran jeung tuan Asisten-Residen bari 
naringalian gambar pipasareun jeung ngaradeg di buruan bumi 
kawadanan; jadi damelna ngan calik bae, ngintip-ngintip kana 
rapihna nu salasuran. 


Dina waktu tuan Asisten-Residen nilepkeun gambar pipa- 
sareun, Kangjeng Dalem malik ningali ka juragan Wadana kawas 
aya nu rek dipariksakeun, gancang juragan Wadana nyembah 
bari unjukan, ”Abdi Gusti ngunjukkeun kuya pamundut tea, 
parantos sayagi!” saurna. 

”Naon, Wadana, dedengean teh kuya?” lahir Kangjeng 
Dalem. 

”Dawuh Gusti,” saur juragan Wadana. 

”Kuya naon?” dawuhan Kangjeng Dalem. 

”Kuya bulus, tilu!” 

Kangjeng Dalem ngahuleng sakeudeung semu aya nu di- 
manahan. 

”Kuya gede?” 

”Sumuhun, di dieu mah kaetang pangaragengna, mung ukur 
sami sareng 'terebang genjring,” saur juragan Wadana bari terus 
nyelang malik ka tukang, ”Geura, Camat! sina dibawa kuya teh 
ka dieu.” 

”Ke, Wadana! Kami teu acan ngaharti bener. Wadana teh 
boga kuya?” lahir Kangjeng Dalem. 

”Sumuhun henteu. Ieu mah kenging ngala pun Lurah Leu- 
wisedong, rehing abdi Gusti kapundutan kuya tea, sakumaha 
nu kaungel dina serat iber!” 

”Hah! baruk kaungel dina surat iber?” 

”Dawuh Gusti.” 

”Ah, moal enya. Cingan ngilikan suratna.” 

Juragan Wadana ngadawuhan Jurutulis nyokot surat; tuan 
Asisten-Residen mariksa ka Kangjeng Dalem, ”Ada apa, tuan 
Adipati?” saurna. 

”Ini, Wedana! Dia ada menyediaken 3 kura-kura, di sini. Dia 
bilang, saya yang suruh. Tapi saya tida enget samasekali, dan per- 
misi mau priksa sabentar.” 

”Boleh, begimana tuan Adipati punya suka!” lahiran tuan 
Asisten-Residen bari tuluy sasauran deui jeung tuan Ispektur 
kopi. 

”Ah, Kangjeng Dalem teh lalieun, meureun,” saur juragan 
Wadana di jero manahna bari tetep cingogo ngantos-ngantos surat. 

Kuya datang dijingjing ku tua-kampung Leuwisedong sarta 
rek diabring-abring ku barudak nepi ka jeroeun pager kawadanan, 
lamun henteu diparegatan ku sasaka desa nu araya di dinya mah. 

”Eum! hayoh ka ditu ka payunkeun! Bet ruga-rogo bae tua- 
kampung mah,” saur hiji camat. 


, 

Tua-kampung dodongkoan bari sangguyang-sanggeyeng neun- 
deun kuya payuneun juragan Wadana. Kuya tingkodongkang, 
nu sahiji disered ku baturna anu dua. 

”Cekelan tambangna! Jeung diuk silaing di dinya! ulah 
unggang-onggeng jeung pupunduran kitu!” dawuhan juragan Wa- 
dana ka tua-kampung nu mawa kuya. 

Kuya ditaringalian ku pangagung-pangagung nu tilu bari 
salasauran, tonggongna remen dikaletrokan ku tungtung sapatu 
jeung ku teteken. 

”Kapan ditangkepnya ini 'kura-kura?” saur tuan Asisten- 
Residen ka juragan Wadana. 

”Kalamaren,” saur juragan Wadana. 

”Apa dia sudah dikasih makan?” 

Juragan Wadana ngaraos kapeped terus mariksa ka tua- 
kampung, ”Tua-kampung! ieu kuya geus dibere nyatu, ku si- 
laing?” 

”Sumuhun parantos,” piunjuk tua-kampung, mung henteu 
kersaeun barang tuang!” 

Kangjeng Dalem mesem jeung ngagilir ningali ka nu jauh; 
camat-camat tarungkul bari narungkupan bahamna; juragan Wa- 
dana ngagebes saurna, ”Eun! silaing mah ka -kuya-kuya barang 
tuang!” tuluy anjeunna unjukan ka tuan Asisten-Residen, ”Di- 
kasih juga makan sama ikan ayer, tapi tida dimakan.” 

”Mana surat teh, Wadana?” lahir Kangjeng Dalem, sang- 
geus tuan Asisten-Residen sasauran jeung tuan Ispektur kopi. 

”Sumuhun ieu,” saur juragan Wadana bari nyanggakeun 
surat iber nu geus rada lila dicecepeng. 

Surat ditingalian ku Kangjeng Dalem; barakatak gumu- 
jeng bari ngalahir, ”Ha-ha-ha, Ki Wadana salah maca! Lain kudu 
nyadiakeun kuya, tapi kuda! kuda tunggang! anggoeun. ti dieu 
ka Sukahejo! Ha-ha-ha, geuwat bae sadiakeun!” 

”Ada apa, tuan Adipati? saur tuan Asisten-Residen bari 
mesem. 

”O, ini. Wadana kaliru baca surat! Ini surat iber ditulis sa- 
ma huruf Sunda. Huruf ”da” ampir bersamaan rupanya dengen 
huruf ”Ya,” cuma ”da” pake........ pakeee........ apa itu 

namanya...... pake iketan atau duri. Na, begini ...... (Kang- 
jeng Dalem nyandak patlot, tuluy nyerat aksara ”da” jeung 
aksara ”ya”, kecap ”kuda” jeung kecap ”kuya” di sisina surat 
iber, direndengkeun luhur-handapan)....... Naa ini huruf ”da”, 
ini huruf ”ya”; ini kuda ini kuya. Kuya artinya kura-kura, kuda 
tida usah diterangken. Na, ini satengah kuda satengah kuya arti- 
nya, disebut kuda boleh, disebut kuya boleh, lantaran duri dari 
itu huruf ”da”, kurang tajem. Mistinya begini (eluk aksara ”da” 
dina surat iber, anu ngan tiap rada ngabenggul meueusan, di- 
pencoskeun)........ na begitu. Juga ini tunggul ciri huruf ”da” 
di tengah, ada kepanjangan sedikit, sampe hampir seperti tunggul 
ciri huruf ”ya”. Dari kacepetan ditulisnya di kantor kabupaten, 
itu iketan ”da”, ampir tida kentara serta tunggulnya yang di 
tengah kepanjangan, sampe itu huruf ”da” oleh Wadana dibaca 
atau dikira huruf ”ya”. Salah dari itu duri atau iketan sedikit 
saja, bisa mendatangken kekliruan besar, sampe kuda menjadi 
kuya, seperti yang kebuktian sekarang. Apa lagi barangkali Wadana 
baca ini surat selagi di dalem misih inget pada cerita kura-kura 
yang besar di mana kumpulan hari Saptu itu. Juga kalu orang 
lagi puasa, dari kurang tidur, kebanyakan kurang terang pengli- 
hatan.” 

”Abis, sekarang kita orang pigi di Sukahejo, naik kuya 
saja?” saur tuan Asisten-Residen bari gumujeng. 

”Ya, kuya ada tiga, cukup buat kita orang bertiga, satu 


| orang satu,” lahir Kangjeng Dalem bari gumujeng. 


Kuda keur titihan para pangagung geus jogo di buruan 
kawadanan. 

Estu teu kabeneran, juragan Wadana ngan kagunganeun 
3 kuda galede kaopat kuda kuningan, tunggangan istrina; di- 
halaturanan ku camat-camatna oge bisi rek nganggo titihanana 
atawa salah sahiji kuda pamarentah desa, henteu kersaeun, da 
saurna geus bongan sorangan puguh kuda disebut kuya, kajeun 
tumpak kuda kuningan bae, da bedas ieuh. Salira beunang disebut 
rada jauh ti pendek, tunggang kuda pecekrek, atuh katingalna 
mani rambay siga tumpak jangkrik, ngeleter jadi tameng tuduh 
jalan sarta awet digarumujengkeun ku para pangagung kabeh. 

Tatabeuhan — sanggeus nu narabeuhna walatra disaruguh 
dahar — dibudalkeun dipiwarang baralik, ngan ronggeng ketuk- 
tilu diparentah mamarung di Sukahejo. Nu lalajo baralik, nepi 
ka alun-alun jadi sepi deui, namprak kawas ngadagoan kana 
poe lebaran. 


TAMAT 


132 


KG sa d-nog. = 


